Fini-Ashi: April 2010\nރީކޯ މޫސަ ބަނގުރާ ވިއްކިކަމަށް އެއްބަސްވެއްޖެ\nރީކޯ މޫސާ މަނިކު މިކަމަށް އެއްބަސްވެފައި ވަނީ 17 ވަނަ ރައްޔިތުންގެ މަޖިލީހުގެ 102 ވަނަ ޖަލްސާގައެވެ. ރީކޯ މޫސާ މަނިކަގެ ކާރުން ވެސް ވަނީ ބަނގުރާ ކޭސްތަކެއް ފެނިފައެވެ. އަދި މިދިވެހި ފަސްގަނޑުގައި ރީކޯ މޫސައަށް ބަނގުރާ ދިންކަމަށް ބުނާ މީހެއްގެ ޚަބަރުވެސް މިހާރު އެބަފެތުރެއެވެ. ރީކޯމޫސާމަނިކު މަޖިލިހުގައި ބަނގުރާ ވިއްކިކަމަށް އެއްބަސްވެ ބުނެފައިވެއެވެ. " އަޅުގަނޑަށވުރެ ގިނައިން ރާ ވިއްކި މީހުން މިތަނުގައި އެބަތިބި" އިތުރަށް ޔަޤީން ކުރެއްވުމަށް މަޖިލިހުގެ 13 އެޕަރީލް 2010 ދުވަހުގެ ޔައުމިއްޔާ ބައްލަވާ.\nPosted by suruhee at 2:51 PM 1 comments\nހެކި ބޭނުންވާ މީހުންނަށް ތިމަން ﷲ، ވަށައިގެން މިވާ ހެކިތައް ނުދައްކަވަންތޯއެވެ\nއަޅުގަނޑު އިސްލާމް ދީން ޤަބޫލު ކުރީ މިސަބަބާ ހުރެ...\nމަންމަޔާއި ބައްޕަ ވަކިވި ދުވަހެވެ. ބައްޕަ މަރުވި ދުވަހެވެ. ރަހުމަތްތެރިން ގެއްލުން ދުވަހެވެ. ހިތާމަވެރި ކަން އިންތިހާއެވެ. ނަމަވެސް އެޔަށްފަހު އަހުރެން ދިރި މިއުޅެނީ ކީއްކުރަން ބާވަ އޭ ހިތައް އަރައެވެ. ކުރިން ހީކުރާގޮތާއި ތަފާތަށް މިފަހަރު މީގަވެސް ކޮންމެސް ކަމެއް އޮންނާނެއޭ ހިތައް އަރައެވެ. ދެން ތިމަންނަ ކްރިސްޓިޔަނުންނާއި، ޔަހޫދީން ނާއި، ހިންދޫން ނާއި... މި ދީންތައް ކުޑަކޮށް ބަލައި އުޅެން ފެށީމެވެ. އަހުރެން ބޮޑަށް އޮތީ އޭރުވެސް ކްރިސްޓިޔަން ދީނުގައެވެ. އަހަރެން އެއްދުވަހަކު ޗާރޗަކަށް ދިޔައީމެވެ. އެދުވަހު އެމީހުން އެކީ އެއްޗެއްގައި ކަލާންގެ އަހުރެންދެކި ލޯބިވޭ ކިޔާ އަޑުއިވިގެން ހިތައްއެރިއެވެ. "ކަލާންގެ ލޯބިވޭ؟ މަ ބައްޕަ މަރުވީޔޯ ދެން؟"\nއެއްދުވަހަކު ތިމަންގެ ގާތުގައި ތިމަންގެ ކްރިސްޓިޔަން ރައްޓެއްސެއް ކޮން ކޮން ދީންތަކެއްތޯ މިވީހާތަނަށް ހޯދުނީ އެއްސެވެ. ތިމަން އެ ލިސްޓް ކުޑައިކޮށް ކިޔައިދިނީމައި އިސްލާމް ދީނުގެ ވާހަކައިން އެހިއެވެ. އަހުރެން އެވަގުތު "އިސްލާމް! ޓެރަރިސްޓުން. މަ ބޭނުންނުން އެ ކިޔަވާކަށެއް" މިހެން ބުނީމެވެ.\nއެކަމަކު މިހެން އުޅެމުން ގޮސް ތިމަން ނަޔަށް ދިމާވި މުސްލިމް އަޚަކު ތިމަން ނަޔާއި ރަހުމަތްތެރި ވިއެވެ. ނަމަވެސް ތިމަން އެންމެ އަޅައިގެން ކަމަކީ ތިމަން އޭނަޔާއި ސުވާލެއް ކޮށްފިނަމަ ޖަވާބު ދިނުމުގެ ބަދަލުގައި ޤްރްޢާން ފޮތް ހުޅުވާފައި އެޖަވާބު ދައްކާފައި ކިޔާށޭ ބުނެއެވެ. ކްރިސްޓިއަނުން މިބައި ވަރަށް ކަމު ނުދެއެވެ. އެމީހުންގެ އެއް ޗާރޗަކުން ބުނާ އެއްޗަކާއި އެހެން ތާކުން ބުނާ އެއްޗަކާއި ތަފާތެވެ. ނަމަވެސް އުނދަގޫ ސުވާލު ތަކެއް ތިމަން ނަޔަށް ކުރިމަތިވިއެވެ. މިއިން ކަމަކާއި މުސްލިމް އަޚާ ގާތުން ކަލޭގެ ޚިޔާލަކީ ކޮބައިތޯ އެހުމުން ޖަވާބުގައި "ﷲ ގެ މި ފޮތް ކުރިމަތީގައި މަ އޮންނާނީ ކޮން ޚިޔާލެއްތޯއެވެ" މިހެން ބުންޏެވެ. މާޝާﷲ އަހުރެން ދުވަހަކު ވެސް އަޚާގެ އެ ބަސްތަކެއް ހަދާނެއް ނުނެތޭނެއެވެ.\nދެން ޤުރްޢާން ކިޔަވަމުން ގޮސް އޭގަހުރި ސައިންޓިފިކް އާޔަތްތައް އަހަރެންގެ ހިތް ދަމައި ގަތެވެ. "ޖެނެރަލް" ކޮށް ބުނެދީފައި އޮތް އެފޮތުން ތިމަންނަޔަށް ކުށެއް ނުފެނުނެވެ. އެކަނި މާއެކަނި ވަރަށް ފުންކޮށް މި ޚިޔާލުގެ ތެރެއަށް ގެއްލި އިނީމެވެ. އަދި ދެން އިސްލާމް ވާންވީ ބާ އޭ ނުވާންވީ ބާއޭ ހީވާ ދެމެދު އިނދެފައި ދެން އެއްލި ގަނޑުގެ ފުރަތަމަ ސަފްޙާގައި "ހެކި ބޭނުންވާ މީހުންނަށް ތިމަން ﷲ، ވަށައިގެން މިވާ ހެކިތައް ނުދައްކަވަންތޯއެވެ. އިރާއި،ހަނދާއި، ތަރިތަކާއި..... ވިސްނޭބަޔަކަށް މިތަކެތި ހެއްކަކަށް ފުދެއެވެ" މިފަދައިން އޮތް އާޔަތަކާއެވެ. ޖެހިގެން އައި ދުވަހު އިސްލާމް ވުމަށްޓަކައި މިސްކިތަށް ދިޔައިރު ހާހެއްހާ މީހުން ތިއްބަ ފެނުނެވެ. ނަމަވެސް ޝަހާދަތް ކިޔާލެވުން އިރު ހީވީ ފެންވަރާލެވުން ހެނެވެ.\nމި ދިވެހިންނަށް ނަސޭޙަތަކަށް އަދި އެއް ވާހަކަ ކިޔައި ދެމެވެ. ﷲ އަށް އަޅުކަން ކުރުމުގައި މީހަކު 500 އަހަރު ހޭދަކުރި އެވެ. އޭނަޔަށް ޓަކައި އޭނަގެ ގެ ކައިރިން އަންނާރު ގަހެއް ފަޅުއްވައި ދެއްވެވިއެވެ. އަދި ދެމޭ ފެންގަނޑެއްވެސް އެ ގޭގެ ގާތުގައި ލެއްވެވި އެވެ. އެމީހާ އެގަހުން ކައިގެން އެ ފެންގަނޑުން ފެންބޮއެގެން އުމުރު ދުވަހު އަޅުކަންތައް ކޮށްފައި މަރުވެގެން ދިޔައީއެވެ. ނަމަވެސް މަޙުޝަރު ބިމުން އޭނާ ދަންނަވާނެ ކަމުގައި ވެއެވެ. ތިމަން ކުރި ޢަމަލުތަކުގެ ސަބަބުން ތިމަން ސުވަރުގެ ވައްދަވާށެވެ. (މާނައީ ﷲ ގެ ނިޢުމަތުގެ މައްޗަށް ތިމަން ގެ ހެޔޮކަންތަށް އިތުރުވެފައި ވާނަމައެވެ). އެހިނދު ހިސާބު ކޮށްލެވޭނެ ކަމުގައި ވެއެވެ. ނަމަވެސް... އެ 500 އަހަރުގެ ހެޔޮކަން އެމީހާގެ ލޮލުގެ ފެނުމުގެ ނިޔުމަތް ވެސް އަގުކޮށް ނުނިމޭހާވިއެވެ. މިމީހާ އެހެނަސް (ﷲގެ ރަޙުމަތް ފުޅުން) ސުވަރުގެ ވައްދަވައެވެ.\nމި ހުންނަނީ ވިސްނާ މީހުންނަށް ޢިބުރަތެކެވެ. ދަންނަވާލަން ބޭނުންވަނީ މިފަދަ އަގުބޮޑެތި ކިތައް ނިޢުމަތް އިންސާނާގެ މި ހަށިގަނޑުގައި ވެސް ލެއްވެވިތޯއެވެ. ނަމަވެސް ބޮޑައިވެ އެއީ ހަމަ ހުރެފަ ދެން ވީ ކަމެކޭ ބުނެ ދެކޮޅު ހަދައި ގަންނަނީ އެވެ. ދުނިޔޭގައި ފަސޭހައިގައި އުޅެން ވެގެން ވިސްނާ މީހުން މިފަދައިން ވިސްނާނެއެވެ، ނަމަވެސް އާޚިރަތް އައީމައި.....\nދަންނަވާލަމެވެ. ހަމަ މި ދިވެހި ފަސްގަޑަށް ނިސްބަތްވާ މީހަކު އެތީސްޓްވެގެން މި އަޅުގަނޑަށްވެސް ކިޔައިދިނެވެ. ދިވެހިން ނަށް ހީވާގޮތުން މިއީ ވަރަށް އަޤީދާ ވަރުގަދަ ބައެކެވެ. ނަމަވެސް އެހެން ދީންތަކުގެ އެއްޗެހި ކިޔަވާ އިސްލާމް ދީނާއި ދެކޮޅު އެއްޗެހި ކިޔަން ފެށުމުން އެކަން ކަން ޤަބޫލު ކުރެވެއެވެ. އެހެނީ އަހަރެމެން ނަކީ ދީނުގެ ހަވާސާ ވެސް ނޭނގޭ ޖާހިލު ބައެކެވެ. މިސަބަބަށްޓަކައި އިސްލާމް ދީނާ ދުރު ތަކެތި ކިޔުން ޢިލްމުވެރިން މަނާކުރެއެވެ. އަދި ޤިޔާމަތް ދުވަހުން އެންމެ ޢަޒާބު ބޮޑު އެއްބައި ގެ ތެރޭގައި މި މާތްވެގެން ވާ އިސްލާމް ދީނުގައި ތިބެ އެދީނުން ބޭރުވެދާ މީހުންވެއެވެ. لاَ تَعْتَذِرُواْ قَدْ كَفَرْتُم بَعْدَ إِيمَانِكُمْ.... (ތައުބާ: 65)\nދިވެހިން ނަކަށް މިހާވަރުވެސް ނުވިސްނެ އެވެ. މައިންބަފައިންނާ ދުރަށް ބޭރަށް ކިޔަވަން ދެވުނީމައި ހީވަނީ ސުވަރުގެ ލިބުނީ ހެންނެވެ. ހިތު ހުރިގޮތަކަށް އުޅެ ނަގަނީ އެވެ. ދީން ދޫކުރަންވީމައި "އާނ މިޔޮތީ މާ ބޮލަށް ފަސޭހަ ގޮތެކޭ" ކިޔާ އެވެސް ދޫކުރަން ވީއެވެ. (އަންހެން ކުދިން) ބޭނުން ފިރިހެނަކާއި އެކު ނިދަންވީމަ ނިދަންވެސް ވީއެވެ. ހިތާމަ ހުއްޓެވެ. މި އަޅުގަނޑުގެ ގާތުގައި މި ދިވެހި ޤައުމުގެ ކުދިން އުޅޭ ހަޑި ގޮތުގެ ވާހަކަ ފެންކަޅިވެގެންހުރެ އެހެން ޤައުމެއްގެ އަޚަކު ކިޔައި ދިނެވެ. ރުޅިއައެއްކަމަކު އަހުރެންގެ ޤައުމެވެ. އެޤައުމަކަށްޓަކާ ފަޚުރުވެރިވާ ޤައުމެވެ. އަހުރެންގެ ދީބެވެ. އަހުރެންގެ ފަސްގަނޑެވެ. އެފަސްގަނޑަށް އުފަން ރަނޑާލި ބަޔަކާއި ހުރެވިޔަސް ބުނާނީ ވަކި ކީކޭހެއްޔެވެ.\nމިމީހުން ނަށް ކަމު ނުދަނީ މި އިސްލާމް ދީނެވެ. ސަކަރާތްވީ އިސްލާމީ ޙައްދުތަކެވެ. ކަޓުވީ ﷲ ފޮނުއްވެވި ފޮތެވެ. ނަމަވެސް ލޯބީގެ މެސެޖެއްވެސް އެފޮތުން ކޮޕީ ކޮށްގެން ނޫނީ ފޮނުވޭކަމަކަށެއްނުވެއެވެ. ޤަބޫލު ކުރާނެ ކަމެއް ނެތެވެ.\nIf the trees were pen and ocean were paint, it is not enough for me to tell how much I love you\nނަމަވެސް ލުޤުމާން ސޫރަތުގެ މި 27 ވަނަ އާޔަތައް ބައްލަވާށެވެ...\nAnd if all the trees on the earth were pens and the sea (were ink wherewith to write), with seven seas behind it to add to its (supply), yet the Words of Allah would not be exhausted\nޤަބޫލު ކުރާނެ ކަމެއްނެތެވެ. އަދިވެސް ދެކޮޅު ހެދެން އޮތިއްޔާ ކަށްވަޅާއި ހަމަޔަށް ދަންދެން ދެކޮޅުހަދާށެވެ. ނަމަވެސް ﷲ ގަންދީ ހުވާކޮށް ބުނަމެވެ. ތިޔަބައި މީހުން މަރުވާނެކަމަށް ކުރާ ޔަޤީންކަމުގެ 17 ގުނަ އަށް ތިޔަބައި މީހުންގެ ހިސާބު ނުބައްލަވާ ދޫނުކުރައްވާނެކަމަށް މި ޤުރުޢާން ހެކިކޮށް ވަޢުދުވަމެވެ. މަރުވެދާނެކަމާއި މެދު ޝައްކު ކުރިޔަސް ޙިސާބު ބައްލަވާނެ ކަމާއި މެދު ޝައްކެއް ނުކުރަމެވެ. 21 ވަނަ ޤަރުނަށް ނިސްބަތް ވީތީވެ ހިތާމަ ކުރަމެވެ. މިމީހުންގެ ބުއްދިތައް ބެދި ބަންދުވީ މި އިން މީހަކަށް އިތުރަށް ވިސްނުނީ ކޮންއެއްޗެއްތޯއެވެ. މުރާސިލް\nPosted by suruhee at 7:19 AM0comments\nMany [under the leadership of militant atheist Richard Dawkins converted to the Space Religion] now speculate that life may have originated somewhere other than on Earth. read more\nPosted by suruhee at 9:26 AM0comments\nއޫރުމަހުގެ ބަދަލުގައި ދަޅުމަހާއި ރިހާކުރާ މަސްމިރުސް ބޭނުންކުރުމަށް އަކިރި ޙަސަނު ގޮވާލައްވައިފި\nއޫރުމަހުގެ ބަދަލުގައި ދަޅުމަހާއި، ރިހާކުރާއި މަސްމިރުސް ބޭނުންކުރުމަށް އަކިރި ހަސަނު ގޮވާލައްވައިފިއެވެ.\nPosted by suruhee at 8:50 AM0comments\nLabels: އޫރުމަހުގެ ބަދަލުގައި ދަޅުމަހާއި ރިހާކުރާ މަސްމިރުސް ބޭނުންކުރުމަށް އަކިރި ޙަސަނު ގޮވާލައްވައިފި\nމިނިވަން އޮންލައިން ހެކްކޮށްފި\nމީދެން ކިހާ ދެރަކަމެއް. ރީދޫ ބާގައަށް ހާދަ ހަޖަމުނުކުރެވެއޭ ދޯ. މީއަނެއްކާ ހާމަކުރާ މީހާގެ ކަމެއްބާ\nPosted by suruhee at 8:25 PM 1 comments\nހުސެން:އޭނަ ބަޔަކު މެރުމަށް ގޮވާލި ގޮވާލުމަކީ ދީނީ ގޮތުންވެސް ހުއްދަ ކަމެއްގެ ގޮތުގައި އަޅުގަނޑު ދެކެމެވެ. ފުރަތަމަ ކަމަކަށް އޭނަ އެފަދަކަމަކަށަ ގޮވާލީ މުޅި ރާއްޖެއްށް މަޝްހޫރު ފިރެހެން ކޅ ހިއްލަތު މެރުމަށެވެ. ދީނުގައި އެފަދަ އަމަލެއް ކުރާ މީހަކަށް ދޭން އޮންނަ އަދަބު "ހާމަ" އަށް އެނގޭނަމަ އެއީ މައްސަލައެއް ކަމަކަށް ނުދެކުނީހެވެ. އެއީ މައްސަލަޔަކަށްވެގެން ދުވެ ނެގީ ދީނުގައި އެކަމަށް އޮތް އުޤޫބާތް ނުދަންނަ މީހުންނެވެ. ނުވަތަ އިސްލާމީ ޝަރީޢަތަށްވުރެ ވަޟައީ ގާނޫނުތަށް މާ މަތިވެރިކަމަށް ގަބޫލުކުރާ މީހުންނެވެ.\nހާމަ: އަޅުގަނޑު އެއްގޮތަކައްވެސް ހިއްލަތާއި ޑީއޯ ސައްޕޭ ދިފާއެއް ނުކުރަމެވެ. ދީނަށް ޖޯކު ޖަހާ މީހުންނަކީ މުސްލިމުންނެއް ނޫނެވެ. އެހެން ނަމަ ވެސް، އެމީހުންނައް ހައްގު އަދަބު ދޭން ޖެހޭނީ އިސްލާމީ ދައުލަތުގެ ފަރާތުންނެވެ. ކޮންމެ މީހަކު އަމިއްލައަށް ޝަރީއަތުގެ ހުކުމް ތަންފީޒު ކުރަން ފަށާފިނަމަ މުޖުތަމައުގައި ލޭ އޮހޮރިގެން ދާނެއެވެ. ޖިބުއެ ފަދަ މީހުންގެ ލިޔުންތަކުގެ ސަބަބުން އަހަރެމެންގެ އިސްލާމްދީނާ ދެކޮޅު ލާދީނީ ހިއްލަތު މެންފަދަ މީހުންނައްފުރުސަތު ލިބެއެވެ. މިއީ ހަގީގަތެވެ.\nސީނު: ޖީބުއެ ގޮވާލީ އިސްލާމި ދައުލަތުގެ ފަރާތުން. ހިއްލަތާއި ޑިޔޯސައްޕެގެ ބޯކެނޑުމަށެވެ. ރާއްޖޭގައި އިސްލާމީ ޝަރީޢަތް ބާއްވާލެއްވިގޮތަށް ތަންފީޒު ކުރެވޭހެއްޔެވެ. ހާމަގެ ތިޔާ ކޮމެންޓަށް ދެކޮޅެއް ނަހަދަމެވެ. ދައުލަތުން ދިވެހި ލާދީނީ ސައިޓްތަކާއި ބްލޮގޮތަށް މަނާކުރެވޭތޯއެވެ؟\nޙާތިމް: ޖިބުއެ އެއްވެސް ހުސެއިނެއްވެސް ނުބުނެ ކަންނޭގެ ހިއްލަތާ ތިބުނާ ސައްޕެއެއް މަރަންވީ އަމިއްލައަކަށޭ...\nހުސެން: ކޮމެންޓް ކުރި ހުސެއިން ޖިބުއެއަށްވުރެން ވަކި ސަހަލުތަ؟\nއަސްލު: ވާހަކައެއް ބުނަން ހެއްޔެވެ.އަސްލަކީ ޖިބުއެގެ ވަރަށް ބޮޑު ފޭނެކެވެ.މިނިވަން އޮންލައިން ބްލޮގްގައި އެއްގޮތް ކަމެއް ހުއްޓަސް ލިޔުން ތެރިކަމާއި ލިޔުމުގައި ހުންނަ ބަހުރުވަ ވަރަށް ތަފާތެވެ.ފަހަރުގައި ޖިބުއެ ގޮތަށް ބޮލޮގެއް ހަދައި މަޝްހޫރުކަން ހޯދުމަށް ކަމަށް ވެސް ވެދާނެއެވެ.އެކަމަކުވެސް ޖިބުއެގެ ލިޔުންތަކާއި ގާތް ކުރާވަރެއްވެސް ނުވެއެވެ.މި ބްލޮގުތަކުގެ ތެރެއިން ހަމަ ޖިބުއެ ވަރެއް އަދި ނުފެނެއެވެ.ކޮންމެ ނަމެއްގައި ނަމަވެސް ޖިބުއެ އަލުން އައުމަކި އަހަރެންގެ ވަރަށް ބޮޑު އުއްމީދެކެވެ.\nހާމަކުރާ މީހާ ކިތަންމެ ރުޅި އަޔަސް ޖިބުއެ ބުލޮގަކީ ވަރަށް ފައްކާ ބުލޮގެކެވެ. އޭގައި މިސަރުކާރުގެ ވަރަށް ގިނަ ކަންތައްތަކެއްގެ ޙަޤީޤަތް ވަރަށް ފުރިހަމައަށް ގެނެސްދީފައިވެއެވެ. އެއީ ކޮންމެ މީހަކަށް ކެންޕޭނުކޮށްދޭ މީހަކަށްވިޔަސް އެއީ އަހަރަމެންނާ ބެހޭކަމެއް ނޫނެވެ. އަހަރަމެން ބަލަނީ ލިޔުމުގެ އޮއްޓަރަށެވެ. ޖިބުއެ ބުލޮގާމެދު ސަރުކާރު ކަންބޮޑުވީވެސް އެހެންވެގެންނެވެ. އަދި ތިޔަ ބިނާގޮތަށް އެއީ އެކަކުހިންގާ ދެބުލޮގުކަން ސާބިތުކޮށްދޭނެ އެއވެސް ހެއްކެތް ހާމަކުރާ މީހާގެ އަތަކުނެތެވެ. ތިޔައީ ހަމަ އެކަނި ތުހުމަތެކެވެ.\nސީނު: ޖިބުއެ ބްލޮގް ހެކްކުރުމަކީ ރީދޫކުލައިގެ ސަރުކާރުގެ ފެންވަރު އަންގައިދޭކަމެކެވެ. އެއީ ޙަޤީޤަތަކަށްވާތީ ހަޖަމްނުކުރުރެވިގެންނެވެ.\nޖަބަލު: އަޅުގަޑަކީވެސް ޖިބުއެ ލިޔުންތަކަށް ވަރަށް ތާއީދުކުރާ މީހެކެވެ. މިނިވަން އޮންލައިން އަދި އުޅެނީ މާފަހަތުގައެވެ. ޖިބުއެގެ ލިޔުންތަށް ފަދަ ލިޔުންތަކެއް އަދި މިނިވަން އޮންލައިނަކުން ނުފެނެއެވެ. ކޮންމެ ނަމެއްގައިވިޔަސް ޖިބުއެގެ ލިޔުންތައް ފެންނާނެކަމަށް އުއްމީދުކުރަމެވެ. އަޅުގަނޑަށްވެސް ހީވަނީ މިލިޔުމަކީ މިނިވަން އޮންލައިންގެ އިޝްތިހާރެއް ހެންނެވެ. މިނިވަން އޮންލައިންވެސް ފުދޭވަރެއްވެއެވެ. އެކަމަކު ޖިބުއެ ކައިރީގައި ހަމަ ސުމެކެވެ. އުއްމީދުކުރަނީ ރަގަޅުވާނެކަމަށެވެ.\nހީލާ: ޖިބުއެ ގެ ބްލޮގް ހަމަ ވަރަށް ފައްކާ ކުޑަކޮށް ބަހުރުވަ ރަނގަޅު ކޮށް ހުރިނަމަ ވވވ ފައްކާވީސް. ވަކި މީހަކަށް ޚާއްޞަ ވާނަމަ ޖިބުއެގެ އުސޫލުން ބޭރުވެފައިވާކަމަށް ބެލެވޭ ވީމާ، ތިޔަބުނާ މިނިވަން އޮންލައިން ވެސް ވާންޖެހޭނީ ހުރިހާ ދިމާއެއް ބަލައި ފެންނަ ލޮލަކަށް\nޖިބުއެގެ ފޭނެއް: މި ލިޔުން ކިޔާލުމުން ދޭހަވީ "ހާމަކުރާ މީހާ" ޖިބުއެ އަށް ލިބުނު މަޝްހޫރުކަމާ ހަސަދަވެރިވެގެން ލިޔެފައިވާ ލިޔުމެއް ކަމެވެ. ކަލެއަކަށް ޖިބުއެ އާ ހަމައަށްވެސް ވާސިލެއް ނުވެވޭނެއެވެ. ގޫގުލްއިން ބްލޮގަރ ގެ ޚިދުމަތް ދޭ ކަމަށް ވަންޏާ ޖިބުއެ ކަހަލަ ކެރޭ ދިވެހި ދަރިން ކިތަންމެ ނަމަކު ކިތަންމެ ބްލޮގެއްވެސް ހިންގުމަކީ ދުރުގައިވާ ކަމެއް ނޫނެވެ. މީހަކަށް އެއްޗެއް ލިބޭތީ އެކަމާ ހަސދަވެރި ނުވުމަށް "ހާމަ ކުރާ މީހާ" އަށް ގޮވާލަމުން ނިންމާލަމެވެ. ޝުކުރިއްޔާ!\nPosted by suruhee at 3:12 PM0comments\nތިޔަކަހަލަ މީހުނަށް އުސްތާޛް ކިޔަންވިސް ފަސްޖެހޭ\nހަސަންލަތީފަކީ އެންމެ ގިނައިން ލާރި ނެތް ވާހަކަ ގޮވާ އެކެކެވެ. އެންމެފަހުން ބޭއްވި ސާފް ޗެންޕިއަން ޝިޕްގައިވެސް މީނާވަނީ ޤައުމީ ޓީމުގެ ކުޅުންތެރި ކައިރީ ޗެމްޕިއަންކަން ހޯދިއަސް އިތުރު ފައިސާ ނުދެވޭނެކަމަށް ބުނެފައެވެ. އަދި ސާފްގޭމްސް އަށް ވެސް ރާއްޖޭގެ ޓީމުތައް ފޮނުވީވެސް ފާޑުފާދުގެ ފަންޑުތައް ހުޅުވައިގެން ޢާންމުން އަތުން ފައިސާ ހޯދައިގެންނެވެ. ދެން މިހާރު މީނާ މިނެތް ފައިސާ ހޯދައިގެން މިއުޅެނީ ކޮންތާކުންބާއެވެ؟ އެއީ ހަމަ ދިވެހިރައްޔަތުން ބަނޑަށް ޖައްސައިފަވެސް ގެންނަވަރުގެ ކުޅަދާނަ ބަޔަކީ ބާއެވެ. ފާހިޝްކަންތައްތައް ކުރަންވީމަ މިސަރުކާރުގަ ފައިސާވެސް މަދުކަމަކަށް ނުވެއެވެ. އިތުރުން\nPosted by suruhee at 3:01 PM0comments\nއަނެއްކާ ބޮޑު ދާއްބަ ޖިބުއެ އެރީބާ\nޖިބުއެ މަރުވުމާއި މިނިވަން އޮންލައިން އުފަންވުން\nހާމަކުރާ މީހާގެ މޭޒު / ރައީސް އޮފީހުގައި ޖިބުއެ ހިންގި މޭޒުން (މިހާރު މިމޭޒަކީ ހާމަކުރާމީހާގެ މޭޒެވެ.)- އެހެންޏާ މިއީ ހުރި މޭޒެއްވެސް ނޫނެވެ.\nއާދައިގެ މީހަކު އޭނާގެ ސައިޒުން މަސައްކަތެއް ކުރަމުން ދަނިކޮއް، އޭނާއައް ލިބެންޖެހޭ ވަރައްވުރެ ބޮޑު ސަޕޯޓެއް ލިބޭހެން ހީވީމާ، ދެން ވާނޭ ގޮތް ވާނެއެވެ. އޭރުން އޭނާއައް ހީވާނީ މަ ވަރައް މޮޅުހެންނެވެ. އަދި މަށައް މާ މޮޅު ކަމެއް ކުރެވޭ ހެންނެވެ. ދެން އޭނާ ހުންނާނީ ބަޠަލު ވެފައެވެ\nޖިބުއެ ބްލޮގައް ވެސް ވީ އެހެންނެވެ. ޖިބުއެގެ ނަމުގައި ބްލޮގް ހިންގުމުގެ ކުރިން ބްލޮގް ހިންގަން ފެށި މީހަކު، އޭނާ ބްލޮގް ހަދަން ފެށި މަގުސަދު ހަނދުމަ ނައްތާލައި، މުޅިން ސިޔާސީ މައްޝޫރު ކަމެއް ހޯދަން މަސައްކަތް ފެށީއެވެ.\nކަން ދިމާކުރި ގޮތުން ޖިބުއެ މިނަމުގައި ހިންގަން ފެށި ބްލޮގް ހިންގަން ފެށި ދުވަސްވަރަކީ ރާއްޖޭގައި ސިޔާސީގޮތުން އިންޓަނެޓުގައި ސަރުކާރާ ދެކޮޅު ލިޔުންތައް ފިނިވި ދުވަސްކޮޅެކެވެ. ރާއްޖޭގެ ސިޔާސީ މަސްރަހުގެ ހަލަބޮލިކަމާއެކު ޖިބުއެ ލިބުނު ފުރުސަތުގައި އޭނާގެ ބްލޮގުން ރައީސް ނަޝީދުގެ ސަރުކާރައް ވަރައް ފާޅުގައި "ބަވަން" ފެށިއެވެ. އެވަގުތު އިދިކޮޅު އެންމެން ޖިބުއެގެ ފަސްބައިގައި އެލިގަތްހެން އޭނާއައް ހީވިއެވެ. އިހުސާސެއް ނުވަތަ ހުވަފެނެއްގެ ޒަރީއާއިންނެވެ.\nކޮންމެއަކަސް، ޖިބުއެގެ ބްލޮގުގެ ހިޓު ގިނަވާހެން ފެންނަ ވަރަކައް އޭނާއަކީ މައުމޫނުގެ ދައުރުގައި އަންނި ވީހެން، އަންނިގެ ދައުރުގެ އިދިކޮޅު ބަތަލުގެ ގޮތުގައި ސިފަވާން ފެށިއެވެ.\nދެނަކާ ދެނެއް ނެތެވެ. ޖިބުއެ ނަމުގައި ލިޔުނު ބްލޮގް އެކީ އެކައްޗައް ރައީސް ނަޝީދާއި ޖައްސާލިއެވެ. ކުރީކޮޅުގައި އަދާލަތާއި ސަރުކާރުގެ ދައްނަބޭކަލުންނާވެސް ޖައްސާލިއެވެ. ނަމަވެސް ރަލުގެ މުޒާހަރާއައްފަހު އަދާލަތުވެސް ރަގަޅެވެ. ސަރުކާރުގެ ދައްނަބޭކަލުން ވެސް ރަގަޅެވެ.\nއެހެން އުޅެނިކޮއް ޖިބުއެއައް ޅައެއްޗެއް އެޅިއްޖެއެވެ. އެއީ ހަގީގަތުގައި ސިޔާސީ މައިދާނަކީ ކޯންޗެއްކަން ނޭނގޭ މީހަކު މާ ސިޔާސީ ވީމާ ވާނޭ ގޮތެވެ. ބައެއްގެ ބޯކެނޑުމައް ގޮވާލީއެވެ. މަރުގެ އިންޒާރު ދުނިޔޭގެ ބައެއް ގައުމުތަކުގައި ދޭ ހަބަރު ޓީވީ ރެޑިއޯއިން ލިބިފައިވާތީ ތޯއްޗެކެވެ. މަށައްވެސް އެކަން ކުރެވިދާނެއޭ ހީވީއެވެ.\nނަމަވެސް ސިޔާސީ ގަދަކަނޑަކައް އެއްވެސް ލައިފުޖެކެޓެއް ނެތި ފުއްމާލި މީހަކައް ވާނީވެސް މިހެންނެވެ. ފޮށޭނެ މީހުން މަދެއް ނޫނެވެ. ފޮށެވިދާނެ މީހުން ވެސް މަދެއް ނޫނެވެ. މިބުނީ ޖިބުއެ ފޮށެން ބޭނުންނަމަ ޖިބުއެއައް ފޮށެވިދާނެ މީހުން މަދު ނޫން ވާހަކައެވެ.\nޖިބުއެ ބުލޮގު ހިންގީ މާ އިސްލާމީ ކަމައް ދައްކައިގެންނެވެ. އެހެންނަމަވެސް އިސްލާމްދީނުގައި މަނާ ކިތައްމެ ކަމެއް ޖިބުއެ ބުލޮގުން ކުރިއެވެ. މީހުންގެ މަސް ކެއެވެ. ގީބަ ބުނިއެވެ. ދޭތެރެ ޖައްސަން އުޅުނެވެ. ދެން އެންމެ ބޮޑު ކަމެވެ. ބަޔަކު މަރާލަން އިންޒާރު ދިނެވެ. މިއީ ބިންމަތި ފަސާދަ ކުރުން ނޫން ދެން ކޮން ކަމެއް ހެއްޔެވެ؟\nކޮންމެއަކަސް ޖިބުއެއައް [ޓައިޕިން މިސްޓޭކަކުން] ވިޔަސް ބެހިލެވުނީ ރާއްޖޭގެ އެންމެ އިސް މަގާމުގައި ހުރި މީހާގެ އަނބި ގޮއްޔެއާއެވެ. އޭނާވެސް އުޅެނީ މާލޭގައޭ ފަސޭހައިން ޓާގެޓް ކުރެވިދާނެއޭ ... މިކަހަލަ އެއްޗެއް ލިޔެލެވިއްޖެއެވެ.\nދެނަކާ ދެނެއް ނެތެވެ. އިސްލާމްދީނައް ޖޯކު ޖެހުމުގައި އަވަދިނެތި އުޅޭ ހިލްއަތާއި ޑީއޯ ސައްޕެ، އެވާހަކަ ބޮޑު ކުރިއެވެ. އަދި ވަގުތުން ފަތުރާލިއެވެ. ސަރުކާރު ހިލުވާލިއެވެ. ފުލުހުންނައް ތަހުގީގު ކުރަން ފަށަން ޖެހުނެވެ. ރައީސްގެ އަންހެނުންގެ ސަލާމަތް އެއީ ފުލުހުންގެ ޒިއްމާއެކެވެ.\nއަހަރެމެންގެ ކުޑަކުޑަ ޖިބުއެގެ ހޭވެރިކަން ވީ ދެނެވެ. މިކުރެވުނު ކަމާމެދު ހަގީގަތުގައިވެސް ދެރަވިއެވެ. އެހާ ރަނގަޅައް ހިނގަމުން އައި ޖިބުއެ ހުއްޓާލަން މަޖުބޫރު ވަނީއެވެ. އައިޓީ ދާއިރާއިން ދިވެހި ފުލުހުންގެ ކުރިއެރުމައް ބަލާއިރު ޖިބުއެ ލޮކޭޓް ކުރަން ވަރައް ފަސޭހަވާނެކަން އެނގުނީމާ ވަގުތުން ބުލޮގުގަނޑު ހުއްޓާލާފައި ވަލައް ވަދެ ފިލައިފިއެވެ.\nފިލައި ހުއްޓާ އަނެއްކާ ވަސްވާހެއް ބީއްސާލިއެވެ. އެއީ ... ބަލަ ކީއްވެގެން ހެއްޔެވެ. އާ ބުލޮގެއް ހަދާނީއެވެ. އެހެން ނަމެއްގައެވެ. އެހެންނަމަވެސް އެއް ސިލަބަހެއްގެ މަތީގައެވެ. މިބުނީ ބުލޮގުގެ ސިޔާތުގެ ވާހަކައެވެ. ވަގުތުން ބުލޮގެއް ހެދީއެވެ. ނަންވެސް ހޯދީ ޖިބުއެ މިނަމާ ދުރު ނަމެކެވެ. މިފަހަރު ބްލޮގުގެ ނަމަކީ މިނިވަން އޮންލައިން އެވެ.\nޖިބުއެއާއި މިނިވަން އޮންލައިންއަކީ އެކަކުގެ މަސައްކަތްތަކެއްކަން އެންމެ ބޮޑައް އެނގޭނީ ޖިބުއެގެ ލިޔުންތައް ކިޔާފައިވާ މީހުންނަށެވެ.\nއެއިން ބޭކަލަކު މި ލިޔުން ވިދާޅުވުމުގެ ކުރިން މިނިވަން އޮންލައިނައް ވަޑައިގެންނެވިއަސް، އެ ބުލޮގުގެ ލިޔުމުގެ ސްޓާއިލް ޖިބުއެގެ ބުލޮގާ އެއްވައްތަރުކަން އެނގޭނެއެވެ.\nދެން އޮތީ ބުލޮގުގެ ޑިޒައިނާއި ޓޭމްޕުލޭއިޓެވެ. އެވެސް އެއްގޮތްކަން ޖިބުއެ ބުލޮގާއި މިނިވަން އޮންލައިން ބުލޮގު ދިރާސާ ކޮއްފި ކަމުގެ މާހިރުންނައް އެނގޭނެއެވެ. މިބުނީ ބުލޮގަރުން ވާހަކައެވެ.\nއަދި އެއްވާހަކަ ދަންނަވާލާނަމެވެ. ޖިބުއެ ހިންގުމައްފަހު މިނިވަން އޮންލައިން ހިންގާ މީހާއަކީ ދީނީ ކުލަ ޖައްސައިގެން ހުރެ ދީނީ މީހުންގެ ތެރޭގައި ހުރެ ހަސަން ސައީދުގެ 2013 ގެ ސިއްރު ކެމްޕޭން ޖައްސާ މީހެކެވެ.\n= މި ބަޔާން ނެރުނީ ރައީސް އޮފީހުގެ ޖިބުއެގެ ސެކްށަން އުވި ދިޔުމައްފަހު އެތަނުގައި އަލައް ބިނާކުރި ހާމަކުރާ މީހާގެ ޑެސްކުންނެވެ.\nPosted by suruhee at 12:14 PM2comments\nޔޫތު މިނިސްޓްރީން ޚަރަދުކުރަނީ ފަހަރެއްގައިވެސް މިނިސްޓަރގެ މުސާރައަކުންނޫނެވެ\nއެއީ ހަސަންކޮގެ މުސާރައިން ތޯއެވެ. !\nމާލީ ދަތިކަމާއިހުރެ ޤައުމުހުއްޓުމަކަށް އައިސްފައިވާ ވާހަކައެއީ މިފަހަކަށްއައިސް އެންމެގިނައިން އަޑުއިވޭ އެއްވާހަކައެވެ. ފައިސާގެ ދަތިކަމާއިހުރެ ރައްޔިތުންނަށް ކޮންމެހެންދޭންޖެހޭ ޚިދުމަތްތައްވެސް ނުދެވިހުރި ވާހަކަ އެއީ ސަރުކާރުން ތަކުރާރުކޮށް ދައްކާ ވާހަކައެކެވެ. ސިވިލްސާވިސް މުވައްޒަފުންގެ މުސާރަކުޑަކުރީވެސް ޤައުމުގެ މާލީހާލަތު ދަށްވުމާއިގުޅިގެންނެވެ. ނަމަވެސް މިހާރު ފެންނަ މަންޒަރުތަކަށް ބަލާއިރު މިކަންޤަބޫލުކުރަންދައްޗެވެ.\nފާހިޝްލަވަކިޔާ ގުރޫޕެއްކަމަށްވާ ބޮނިއަމް ގުރޫޕް ދިވެހިރާއްޖެއަށް ގެންނަން ދިވެހިސަރުކާރުން، މިހާލަތުގައި ޚަރަދުކުރާކަން ދޭހަވަނީ ރައްޔިތުންނަށް ދޭންޖެހޭ ޚިދުމަތްތައްނުދެނީ ފައިސާނެތިގެން ނޫންކަމެވެ. ސަބަބީ މިފަދަ ފާހިޝްކަމަކަށް ޚަރަދުކުރާނެ ފައިސާހުރެފައި ރައްޔިތުންނަށް ދޭންޖެހޭ ޚިދުމަތްތައްދޭނެ ފައިސާ ނެތޭބުނުމުން މިބައިމީހުންގެ ނިޔަތާއިމެދު ސުއާލު އުފެދެއެވެ. މިކަމަށް ޔޫތު މިނިސްޓްރީން ޚަރަދުކުރަނީ ފަހަރެއްގައިވެސް މިނިސްޓަރގެ މުސާރައަކުންނޫނެވެ. ދިވެހިރައްޔިތުންގެ ފައިސާއިންނެވެ. އަލްއުސްތާޛް ހަސަން ލަތީފް ޤާނޫނީ ވަކީލެއްގެ ގޮތުގައި މަސައްކަތް ކުރެއްވިއިރު ލިބިވަޑައިގެންނެވި ފައިސާއަކުންވެސް ނޫނެވެ. މުރާސިލުން\nPosted by suruhee at 12:10 PM0comments\nއިސްލާމް ދީނަށް ލޯބިކުރާ ޢަދުލުވެރިވެރިއެކެވެ\nޢަދާލަތު ޕާޓީއިން އުދުހިފައި ރާއްޖޭގައި އިސްލާމީ ވެރިކަމެއް ޤާޢިމުކުރުމަށް\nޢަދާލަތު ޕާޓީއިން ވެރިކަމަށް ނިކުންނަނީބާ؟\n2005 ވަނަ އަހަރު އޯގަސްޓް މަހު އޭރުގެ ސަރުކާރުން ރާއްޖޭގައި ސިޔާސީ ޕާޓީ ހެދުމުގެ ޙުއްދަ ދިނުމާއި ގުޅިގެން ރާއްޖޭގައި4ވަނަޔައް، ރަޖިސްޓަރީ ކުރުމަށް ޙުއްދަ ދިން ޕާޓީއަކީ ޢަދާލަތު ޕާޓީއެވެ. އަދި ރާއްޖޭގައި،3ވަނަޔައް އުފެދުނު ސިޔާސީ ޕާޓީއަކީ ޢަދާލަތު ޕާޓީއެވެ. ޢަދާލަތު ޕާޓީ އުފެދުނު ދުވަހުން ފެށިގެން، މިޕާޓީއަކީ ރާއްޖޭގެ އެހެން ޕާޓީތަކަށްވުރެ ޚާއްސަ ޕާޓީއެއްކަން އެންމެ ފުރަތަމަ ދުވަހުވެސް ރައްޔިތުންގެ ތެރެއިން ބަޔަކު ބުނަމުންދިޔައެވެ. ޢަދާލަތު ޕާޓީއަކީ ރާއްޖޭގައި އުފެދިފައިވާ އެހެން ޕާޓީ ތަކަށްވުރެންވެސް ޙާއްސަ ޕާޓީއެއްކަން ފާޅުވެގެން ދިޔަ އެންމެ ބޮޑު ޚަޤީގަތަކީ ޕާޓީގެ ފުރަތަމަ ކޮންގުރެސްއެވެ. ރާއްޖޭގެ އެހެން ޕާޓީތަކާއި ޙިލާފަށް ޢަދާލަތު ޕާޓީގެ ކޮންގުރެސްއަކީ ރާއްޖޭގެ ރައްޔިތުންގެ ލޮލުގައި އަޅައިގަތް ކޮންގުރެސް އެކެވެ.\nސިޔާސީ ޕާޓީއެއްގެ ރައިސްއަކު ހޮވުމަށްޓަކައި، މުޅި ޕާޓީގެ ހުރިހާ މެންބަރުންގެ ސިއްރު ވޯޓަކުން ޕާޓީގެ ރައިސް އިންތިހާބު ކުރި، ފުރަތަމަ ޕާޓީއަކީ، ޢަދާލަތު ޕާޓީއެވެ. ރާއްޖޭގައި އުފެދިފައިވާ އެންމެ ބޮޑު ދެޕާޓީކަމަށް ދަޢުވާ ކުރަމުންދާ އެމް.ޑީ.ޕީއާއި، ޑީ.އާރް.ޕީގެ ޒަޢީމުންނާއި، ރައީސުން އޭރު ވަނީ އިންތިހާބުކޮށް ނިމިފައެވެ. މިއުޞޫލަކީ "ތިމަމެންނީ ޑިމޮކުރަސީ މިގައުމަށް އުފަންކުރުވި، މީހުންނޭ" ކިޔައި ދަޢުވާކުރަމުންދާ، ބޯޑު ދެޕާޓީގެ ކޮނގުރެސްއިން ކޮށްފައިވާ ކަމެއް ނޫނެވެ. މިރިވެތި ޢުޞޫލުކަމުގޮސްގެން އެމް.ޑީޕީއިންވަނީ އެމް.ޑީޕީގެ ފުރަތަމަ ރައިސް އިބުރާހިމް އިސްމާއިލް އިބުރާ ޕާޓީއިން އިސްތިއުފާ ދިނުމަށްފަހު،2ވަނަ ރައިސް ހޮވުމަށްޓަކައި، އެމް.ޑީ.ޕީއިން ވަނީ ޢަދާލަތު ޕާޓީގެ މިއުޞޫލު ކޮޕީ ކޮށްފައެވެ.\nޢަދާލަތު ޕާޓީފަދަ ޚާއްސަ ޕާޓީއަކުން، ރާއްޖޭގައި ވެރިކަން ކުރުމަކީ މިފަހަކަށްއައިސް ރައްޔިތުން ތެރެއިން ވަރަށް ގިނަ ބަޔަކު އެދެމުން އަންނަ ކަމެކެވެ. ޢަދާލަތު ޕާޓީއިން މިފަހަކަށް އައިސް ރާއްޖޭގެ، ރާއްޖޭގެ އަތޮޅުތަކުގައި، ތިއްބެވި ރައްޔިތުން ދީނީ ގޮތުންނާއި ސިޔާސީ ހޭލުންތެރިކަން އިތުރުކުރުމުގެ ގޮތުން، ކުރަމުންގެންދާ ދަތުރުތަކުގައި އަތޮޅުތަކުގައި ދިރިއުޅެމުންއަންނަ ރައްޔިތުންގެ އެންމެ ބޮޑު، ޝަކުވާޔަކީ ޢަދާލަތު ޕާޓީ ވެރިކަމަށް ނިކުންނާނީ ކޮންދުވަހަކުންހެއްޔެވެ؟، ޢަދާލަތު ޕާޓީގެ ވެރިކަމަކުން ނޫނީ، ރާއްޖެއަށް އިސްލާހީ ހެޔޮ ބަދަލެއް ނާންނާނެކަމަށް އެރައްޔިތުން ދަނީ ބުނަމުންނެވެ. ރައްޔިތުން ބުނަމުން ގެންދާ އެވާހަކަޔަކީ، ހިތްއެދިއެދިތިބި ވާހަކައެކެވެ. މާނަޢީ " ބޭނުމީ ޢަދާލަތު ޕާޓީގެ ވެރިކަމެކެވެ. "\nޢަދާލަތު ޕާޓީ ރާއްޖޭގައި އިސްލާމީ ވެރިކަމެއް ޤާއިމުކުރުމަށް ކުރިއަށްގެންދާ މަޝްރޫޢު:\nރާއްޖޭގައި އުފެދިފައިވާ ކޮންމެ ސިޔާސީ ޕާޓީއަކީވެސް ވެރިކަމަށް ކުރިމަތި ލުމާއި، ވެރިކަން ކުރުމުގެ ޙައްޤުލިބިގެންވާ ޕާޓީއެކެވެ. އެފުރުޞަތަކީ ބޮޑު ދެ ޕާޓީކަމަށް ދަޢުވާކުރަމުންގެންދާ، ދެޕާޓީއަށް އެކަނި ލިބިގެންވާ ޙައްޤެއް ނޫނެނެވެ. ޢަދާލަތު ޕާޓީއަށްވެސް ވެރިކަމަށް ކުރިމަތި ލުމުގެ ޙައްޤު ލިބިގެންވެއެވެ. އެގޮތުން ޢަދާލަތު ޕާޓީގެ އެންމެ ބޮޑު މަޤުޞަދަކީ ރާއްޖޭގައި އިސްލާމީ ހަމަތަކުގެ މަތިން ވެރިކަން ކުރުމެވެ. މިމަޤުޞަދު ޙާސިލުކުރުމަށްޓަކައި ވަރަށް ބާރު ސްޕީޑެއްގައި، ވަރަށް ފުޅާ މަޝްރޫއެއް ރޭވިގެން ކުރިއަށް އެބަދެއެވެ. އެގޮތުން އިސްލާމީ ވެރިކަމެއް ޤާއިމުކުރުމަށްޓަކައި، ދީނީ ގޮތުން ރައްޔިތުން ހޭލުންތެރި ކުރުމުގެ މަސައްކަތް ދަނީ ވަރަށް ހަލުވި ސްޕީޑެއްގައި ކުރެވެމުންނެވެ.\nއިސްލާމީ ވެރިކަމެއް ޤާއިމުކުރުމުގެ ކުރިން ވެރިކަމުގެ އެންމެ މުޙިއްމު ތަނބުތައްކަމަށްވާ ވުޒާރާތަކުގެ ވަޒީރުކަމަށް އަންނާނެބަޔަކު، އިސްލާމީ ފިކުރުގެ ބޭފުޅުންދަނީ ދުނިޔޭގެ ބޮޑެތި ޔުނިވަރސިޓީތަކުގައި ތަޢުލީމު ޙަޞިލުކަމުންނެވެ. މިބޭފުޅުން ތައުލީމު ހާޞިލުކުރަމުންދާ ދާއިރާތަކުގެ ތެރޭގައި، ބޭންކިން، ފައިނޭންސް، އިންޝިއުރެންސް، އިންފޮމޭށަން ޓެކުނޮލަޖީ، އިކޮނޯމިކުސް، މިލްޓަރީ، ޕޮލިޓިކަލް ސައިންސް، ސިއްހީ ދާއިރާ، ޓްއަރިޒަމް އެންޑް އަރޓްސް، ސިވިލް އިންޖިނިއަރިންގް، އެޑިއުކޭޝަން، ހިޔުމަން ރިސޯސަސް ހިމެނެއެވެ. އެހެންކަމުން، ކެބިނެޓްގެ މަޤާމުތައް ފުރުވުމަށްތަކައި، މިދެންނެވި ދާއިރާތަކުން އިސްލާމީ ފިކުރު ހުރި ބޭފުޅުންދަނީ ކިޔަވާވިދާޅުވަމުންނެވެ.\nޢަދާލަތު ޕާޓީގެ ވެރިކަމެއްގައި:\nކުޑަކުދިން- ކުޑަކުދިންނަށް މައިން ބަފައިންނާއި މުޖުތަމައުގެ ފަރާތުން ލިބެންޖެހޭ ލޯއްބާއި އަޅާލުން ހޯދައިދިނުން ކުޑަކުދިންނަކީ، ދޮގުހެދުމާއި ސިއްރުކަންތައްކުރުންފަދަ ނުބައި ބަލިތައް ކުޑަ ކުދިންގެ ކިބައިގައި އަށަގަތަ ނުދިނުން، ކުޑަކުދިންނަށް ދެވޭ ތަރުބިއްޔަތަކީ އިސްލާމް ދީނުގެ އުޞޫލުތަކުގެ މަތިން، ދެވޭ ތަރުބިއްޔތަކަށް ހެދުމާއި، އިސްލާމީ ރިވެރި ސިފަތައް އެކުދިންގައިގައި އަށަގެންނެވުމަށް މަސައްކަތް ކުރުން\nޒުވާނުން- ދިވެހި ޒުވާނުންނަކީ މަސައްކަތްތެރި، ކަންނެއްކަމާއި ފިނޑިކަމުން ސަލާމަތްވެފައިވާ، އިސްލާމް ދީނުގެ ވާޖިބުތަކަށް ފަރުވާ ބަހައްޓާ ބަޔަކަށް ހެދުމަށް މަސައްކަތް ކުރާނެއެވެ. އަދި ދިވެހި ޒުވާނުންނަކީ ޢީލުމީ ގޮތުން ހުނަރުވެރި ބަޔަކަށް ހެދުމަށް މަސައްކަތް ކުރުމާއެކު، ދުނިޔެއަށް އަންމަ ޒަމާނީ ތަހްޛީބާއި ތަމައްދުނާއި ފެށަނާއި ބަދަލުގެ ސަބަބުން، އިސްލާމް ދީނުގެ ޢުޞޫލުތަކާއި ހިލާފް ނުވާގޮތުގެ މަތިން އެވާޞީލަތްތަކާއި ތަމައްދުނުގައި، ފައި ހަރުކުރަމުން ދާ ބަޔަކަށް ހެދުމަށް މަސައްކަތް ކުރާނެއެވެ.\nއަންހެނުން- އަންހެނުންނަކީ މުޖުތަމަޢުގެ ބިންގާ ކަމުގައިވާތީ، ދިވެހި އަންހެނުންނަކީ ޅައިރުންފެށިގެން އިސްލާމީ އަޤީދާގެ މަތީގައި ތަރުބިއްޔަތުކުރުން، މުޖުތަމަޢު ކުރިއަށް ގެންދެވޭނީ އޭގެ ހުރިހާ ފަރުދުން ޝާމިލުވެގެން ކަމުގައިވާތީ މުޖުތަމަޢުގެ ތަފާތު މައިދާންތަކުގައި، އެބައިމީހުންގެ ޠަބީއަތާއި ހާލާއި ގުޅޭ ދާއިރާތަކުން އެބައިމީހުންގެ އިއްފަތާއި ޝަރަފް ރައްކާތެރި ކުރެވޭނެ ޢުޞޫލެއްގެ މަތިން ވަޒީފާގެ ފުރުޞަތު ހޯދައި ދިނުން މުޖުތަމަޢު ޚަރުދަނާ ވާނީ އަންހެނުންގެ ޚަރުދަނާކަމާއި ލަޔާގަތާއި ޒިންމާއުފުލާ ބައެއްކަމުގައި ވެގެން ކަމުގައިވާތީ، ދިވެހި އަންހެނުންނަކީ ކެރޭ މުރާލި ބަޔަކަށް ހެދުން އަދި އެބައިމީހުންގެ ޙައްޤުތަކެއް ވާކަމާއި، އެބައިމީހުންގެ ފަރާތުން، އެހެންބަޔަކަށްވެސް އަދާކުރަންޖެހޭ ވާޖިބު ޙައްޤުތަކެއް ވާކަން ހަދާންކޮށްދީ މިކަމަށް އެއުރެން ހޭލުންތެރި ކުރުވުން، ހިމެނެއެވެ.\nމިއީ ޢަދާލަތު ޕާޓީގެ ވެރިކަމެއްގައި، މުޖުތަމަޢުގެ އަފުރާދުންނަށް ލިބެންޖެހޭ މައިގަނޑު ޙައްޤުތަކުގެ ވާހަކައެވެ. އަދި ރައްޔިތުންނަށް ލިބެންޖެހޭ ޚިދުމަތްތަކާއި ޒަރޫރިއްޔަތުތައް ފުދުމަށް އެކަށައަޅާފައިވާ ޕުލޭނާއި، ގައުމުގެ އިޤުތިޞާދީ ވަބީލަތްތައް ޤާއިމުކުރުމަށްޓަކައި، ރޭވިފައިވާ ނުހަނު ގިނަ ޕުލޭންތައް އެބަހުއްޓެވެ.\nމާތްﷲ އިރާދަކުރެއްވިޔާ ދެން މިދިވެހި ދަިދައިގަ ހިއްޕަވައިގެން ހުންގާނު ސީދާ ކުރައްވާނީ އިސްލާމް ދީނަށް ލޯބިކުރާ ޢަދުލުވެރިވެރިއެކެވެ.\nPosted by suruhee at 11:59 AM0comments\nކަލާނގެ އަރިހުގައި މިހާރުވެސް އެބަ އުޅުއްވައެވެ\nދޯދި: ހުސެންގެ ތިޔަ މައުލޫމާތު އަދި އިތުރަށް ދިރާސާ ކޮށްލުން ރަނގަޅެވެ. އެގޮތަކީ އީސާގެފާނަކީ ވަކި ކަންތަކެއް ފުރިހަމަ ކުރައްވަން ފޮނުއްވުނު ބޭކަލެއްކަން ކުރީގެ ފަތްފޮތް ތަކުން ވެސް ފެންނަން އޮންނާނެއެވެ. އެ ކަންތައް ފުރިހަމަވާނީ އެކަލޭގެފާނު ސަލީބަށް އެރުވުމުންނެވެ. އެކަލޭގެފާނު އަވަހާރަ ނުވާކަމަށް ގުރުއާނުގައި އެވަނީ ތެދެކެވެ. އެގޮތަކީ އެކަލޭގެފާނު ސަލީބު ކުރެވުނުތާ ތިންވަނައަށް ވީ ދުވަހު ވަނީ ބަޔަކަށް ފެނިފައެވެ. އޭގެ ފަހުންވެސް އެކަލޭގެފާނު ކިތަންމެ ފަހަރަކު ކިތަންމެ ބަޔަކާ ބައްދަލުވެ ވަޑައިގެންނެވިއެވެ. އެކަލޭގެފާނު ދެން އުޑަށް ވަޑައިގަންނަވާ ކަލާނގެ އަރިހުގައި މިހާރުވެސް އެބަ އުޅުއްވައެވެ. ހަމަ މި އަދުވެސް އެކަލޭގެފާނު ވަނީ ދުނިޔޭގައި ހިނގާ ކަންތައް ކޮންޓްރޯލް ކުރެއްވުމުގެ ބާރާއި އިޚްތިޔާރު ލިބިވަޑައިގެންނެވެ\nމައުލޫއާއިގެން ކުރިޔަށް ވަޑާއިގަތުމުގެ ކުރިން މިފަދަ ލިޔުމެއް ލިޔަން ޖެހުނު ސަބަބު ތިބޭފުޅުންނަށް ވިސްނައިދެވޭތޯ އަޅުގަނޑު މަސައްކަތް ކުރާނަމެވެ. އަޅުގަނޑަކީ މުރާސިލްގެ އިތުރުން އެހެން ބައެއް ސައިޓުތަކަށްވެސް ލިޔުންތަށް ލިޔެ އުޅޭ ކުއްޖަކީމެވެ. އެގޮތުން މުރާސިލްގައި އަޅުގަނޑުގެ ގިނަ ލިޔުންތަކެއް މިހާރު ވަނީ ލިޔެވި ޕަބްލިޝްވެސް ކުރެވިފައެވެ. މިތާ އަޅުގަނޑު ދަންނަވާލަން މަސައްކަތް ކުރަނީ އެ ލިޔުންތަކުގެ މޮޅު ދެރަ ވާހަކައެއް ނޫނެވެ. ނަމަވެސް ލިޔުންތަކަށް ދިވެހިބަހުން ލިޔެ ދިވެހިން ކުރާ ކޮމެންޓު ތަކުގެ ވާހަކައެވެ.\nދަންނަވަންތޯއެވެ؟ ދީނަށް ނަސްރު ދިނުމުގެ ނިޔަތުގައި މުރާސިލްގައި ލިޔާ ކޮންމެ ލިޔުންތެރިޔަކަށް މެންދުރުގެ އިރު ފަދައިން ޔަޤީންކުރެވޭނެ އެއްކަމަކީ މި ގައުމުގައި މިހާރު ވަރަށް ތަފާތު ދީނީ އޮއެވަރުތަކެއް އެބަ އުޅޭކަމެވެ. އެތީސްޓުންނެވެ. ކްރިސްޓިއަނުންނެވެ. އަދި މިނޫންވެސް ތަފާދު އެކި ވިސްނުންތަކުގެ ބޭފުޅުން އެބަ އުޅޭކަން މިއަދު އަޅުގަނޑުމެންނަށް ވަރަށް ސާފެވެ. މިދެންނެވި ބަހުގެ ހަގީގަތް ހަމައެކަނި އަޅުގަނޑުގެ ލިޔުންތަކަށް ކޮށްފައިވާ ބައެއް ކޮމެންޓުތަކުން ހާމަވެގެން ދެއެވެ. ތިބޭފުޅުންނަށްޓަކައި އެފަދަ ބައެއް ކޮމެންޓުތައް ތިރީގައިބަޔާންކުރެވިފައި އެވަނީއެވެ.\nނުވިސްނުނު: ތިޔަ ތުނބުޅީގެ އެންމެ އިސްސަފުގައި ހުރި ކަލޭގެ ބޮޑެތި ދޮގުހަދައެވެ. މުޅަމަސް ކައެވެ. ރާ ވިއްކައިގެން ލިބޭ ފައިސާގެ ބޭނުން ކުރެއެވެ. މޫނަކަށް ބަލާކަށް ނުކެރެއެވެ. ދަށުގެ ތިބި ކަލޭމެން ކަހަލަ ބަނޑު އަކިރީގެ ހާލު ހުންނާނެ ގޮތް ދެން ހިތަށް އަރުވާށެވެ. ހަމަ އެކަނި ތުނބުޅިއެއް ބެހެށްޓިއަށް ސުވަރުގެ ދެވޭނެ ކަމުގެ ގަރަންޓީއެއް ނެތެވެ. ޚުދު މުހަންމަދު އަކަށް ވެސް އެކަލޭގެފާނަށް ސަލާމަތެއް އޮތްކަމެއް ޔަގީންކަމެއް ނެތެވެ. ކަލޭމެން މީހަކަށް އެހީއެއް ވެ ދެވޭނީ ކިހިނެއްހެއްޔެވެ؟ ކަލޭމެންނަކަށް ވެސް ތިޔަ ތުބުޅީގެ އެހީގައި ސުވަރުގެ ދެވޭނެ ކަމުގެ ހަމަ އެއްވެސް ގަރަންޓީއެއް ނޯންނާނެއެވެ. ޗާބީ ދީފައިވާއެއްޗެއްހެން ތިޔަ ކިޔަނީ ތުނބުޅިލާން ދީނުގައި އަމުރުކުރައްވާ ކަމަށެވެ. ތިއީ ހަމަ ކަނޑައެޅިގެން ހަދާ ދޮގެކެވެ. ތިޔަ ތުނބުޅި ލުމަށް ވުރެން ކަލޭމެންގެ ކިބައިން ޚުލްގު ހެޔޮކަމާއި އޯގާވެރިކަމާއި ލޯބި ފެނިގެންދާނަމަ އެކަމުން ބަޔަކަށް ހެޔޮ ގޮތްތަކެއް ފެނުނީހެވެ. ދުނިޔެމަތީގައި ތިޔަށްވުރެން އަނިޔާވެރި ޖައްބާރު ޖާހިލު ބައެއް ނުވާނެކަން ކަށަވަރެވެ. ތީގެ ތެރޭން ރަނގަޅު ހަމަ އެންމެ މީހަކު ދައްކައިފިނަމަ އަހަރެން މިހިރީ އެމީހަކަށް ތަބާވާން ތައްޔާރަށެވެ\nއަބޫ: ރާ ހަރާމޭ އޮތް އާޔަތް ފެނުނުތަ ދުވަހަކުވެސް. އިސްލާމް ދީނުގައި އޮންނަނީ މަސްތުވާ ކޮންމެ އެއްޗަކީ ރަލެވެ. މާނައީ ރަލުގެ ހުކުމެވެ. އަދި ރަލަކީ ހަރާމް އެއްޗެކެ. އަދި އޮވޭ ތަފާތު ނަންނަމުގައި ނަން ބަދަލު ކޮށްގެން ރާ ހުއްދަ ކުރާނެ ބަޔަކު ފަހުން އަންނާނެ ވާހަކަވެސް. މިހާރު މިފެންނަނީ އެތަން\nކާލްސްބާގް: ބަލަ އެއީ ވައިން އެއް ނޫންތަ؟ ހަރާން ވިއްޔާ ވާނީ ޚަމްރު ނޫންތަ؟ އެއަކީ އަލްކޮހޯލެއްވެސް ނޫނެއްނު؟ އެހެންނޫނަސް އަލްކަހޯލް ހަރާމޭ އޮތް އާޔަތެއްވެސް އަދިއެއް ނުފެނޭ\nމާޝާ: އަހަރެންގެ ނުރުހުމުގައި ތުނބުޅިލާން މަޖްބޫރުވާ ދީނެއްގައި މަށެއް ނުހުންނާނަން\nމާޝާ: ދިވެހިން މީގެ ކުރީގައިވެސް ތިބީ ފޮތަކަށް ތަބާވެ ފަރާތަކަށް އީމާންވެ ބޭކަލަކު ގެންނެވި ތެދު މަގުގެ މަތީގައެވެ. މިކަހަލަ ބަލާވެރިކަމެއް އޭރަކު ނުޖެހެއެވެ\nމާޝާ: މިމީހުން ކަމެއް ކޮއްފިއްޔާ އެރަގަޅުވީ. ޓީޝާޓު ހުއްދަ ނުވަންޏާ މި ފޮޓޯވެސްހުއްދަ ނުވާނެ. މަގޭވާހަކައަކީ ހުރިހާއެއްޗެއްވެސް ހުއްދަ\nޖާހިލު: ތިމީހުން ވެސް ޓީޝާޓްގައި މުހަންމަދު ލިޔެގެން މަގުމަތީގައި ދުވެ ނަގަންވީ ނޫންތޯއެވެ؟\nމާޝާ: ބަލަ ކަލޭމެންވެސް މުޅި މާލޭގެ މަގުމަތީގައި ދުވެނަގަނީ ތުނބުޅިލައިގެން ނޫންހެއްޔެވެ؟ ކަލޭމެން ދީން އިޝްތިހާރު ކުރަން ތި ކުރާ މަސައްކަތް އެކުދިން ލާ ޖަރޒީއެއްގައި ހުންނަ ބިއަރު ދަޅަކަށްވުރެން މާ ބޮޑެއް ނޫންހެއްޔެވެ؟\nހައްވަ: މި މީހުނަށް ހީވާކަހަލަ އަހަރުމެން އަންހެނުން ސުވަރުގެ ގެންދަނީ މި މީހުނޭ. ކަލޭމެން ތިޔަ ބުނާ އެއްގޮތެއް ނުހެދިޔަސް ކަލޭމެންނަށް ކުރެވޭނެ އެއްކަމެއްވެސް ނެތް. ކަލޭމެން އަމިއްލަ ހާލުގައި ވެސް ސުވަރުގެ ވަދެވޭނެ ކަމުގެ ގަރަންޓީއެއް ނެތް. ދެންވެސް އަނގަ މަޑުންލައިގެން ތިބެން ވެއްޖެއެއްނު\nހައްވަ: ނުބަލާވެސް ނުތިބެވޭނެ. ބޭނުންވެސް ވާނެ ބިޓެއް ގޮވައިގެން ދުއްވާލަން. އެކަމަކު ކުރާނީ ކީއް. އުޅެން މި ޖެހެނީ ބޮޑު ތުނބުޅިއެއް ލައިގެން ވިއްޔަ\nޖޯން: ސުނާމީ އާއި ކްރިސްމަސް އަކާއި ގުޅުމެއްނެތެވެ. އެ އީ ގުދުރަތީ ހާދިސާ އެކެވެ. ކޯފާ އެއް ނޫނެވެ. ކޯފާއެއްގެ ގޮތުގައި ސުނާމީ ކަލާނގެ ފޮނުއްވާނަމަ އެންމެ ފުރަތަމަ ސުނާމީ ފޮނުއްވާނީ އިޒްރޭލާއި އެމެރިކާ އަދި އިނގިރޭސި ވިލާތަށެވެ. ސުނާމީގައި ރާއްޖެއިން މަރުވީ ކުށެއްނެތް ނިކަމެތީންނެވެ. ނުބައި ވައްހާބީންގެ ތެރެއިން އެކަކުވެސް އަދި ސިޔާސީ ނުބައި ނުލަފާ މީހުންގެ ތެރެއިން އެކަކުވެސް މަރެއްނުވެއެވެ\nމަތީގައި އެވަނީ ހަމަ އަޅުގަނޑުމެންފަދަ ދިވެހިން ލިޔެފައިވާ ކޮމެންޓު ތަކެކެވެ. އަޅުގަނޑުމެން ފަދައިން ނަމުގެ ކުރިޔަށް އަހުމްދު،މުހައްމަދު، މޫސަ،ފާތިމަތު،އަޝަތު ފަދަ ނަމެއް ކިޔާ، ދިވެހި މަޔަކާއި ބަފައެއްގެ ދަރިޔެކެވެ. ނުވަތަ ބޭބެއެކެވެ. ނުވަތަ ދައްތައެކެވެ. މިއޮތީ ދިވެހިރާއްޖޭގައި ލާދީނީ ފިކުރުތަށް އޮތް ހިސާބު ސާފުކޮށް އެނގޭށެވެ. އަޙުންނާއި، އުޙުތުންނޭވެ. ތިބޭފުޅުންގެ ދަރިޔަކަށް ނުވަތަ ކޮށްކޮއަކަށް މަތީގައި އެވާފަދަ ލިޔުންތައް ކިޔުމަށް ތިބާ ރުހޭނަންތޯއެވެ؟ ހުދު ތިބާވެސް މިފަދަ ކޮމެންޓުތަކެއް ފެނުމަކަށް ނުރުހޭނެކަން ގައިމެވެ. އެހެނީ އެއްވެސް ދިވެއްސަކު އެމީހެއްގެ އަޙާއަކީ މިފަދަ ނުބައި ފިކުރުތަކުގައި ޖެހިފައިވާ މީހަކަށް ވުމަކަށް ނޭދޭނެކަން ކަށަވަރެވެ.\nދަންނަވަންތޯއެވެ؟ މިއަދު ލޯމަތިން ފެންނަމުންމިދަނީ މީގެ އެތަށް ޒަމާނެއްކުރިން ފެށިގެން ޣައިރު މުސްލިމުން ދިވެހިންނަށް އާމާޒުކޮށްގެން ހިންގަން ފަށާފައިވާ ތަފާތު ހަރަކާތްތަކުގެ ނަތީޖާއެވެ. އެނގިވަޑައި ގަންނަވާތޯވެ؟ 1800 ކައިގެ އަހަރުތަކުގެ ކުރިންވެސް މިބައި މީހުން ވަނީ ދިވެހިންގެ އަޤީދާ އަށް އަތް ބޭނުމަށް މަސައްކަތްތަފަށައިފައެވެ. އެންމެ ބޭފުޅުންނަށްވެސް ދިވެހި ތާރީހާ ބެހޭގޮތުން ބޮޑު ފޮތެއް ލިޔުއްވާފައިވާ ބޭރުގެ ލިޔުންތެރިއެއް ކަމުގައިވާ ޕިރާޑު އެންގި ވަޑައި ގަންނަވާނެއެވެ. އޭނައަކީވެސް މި މަސައްކަތުގައި ރާއްޖޭގައި އުޅުނު ނަޞާރާއެކެވެ. މިއީ އަދި އަޅުގަނޑުމެންގެ ހޫރު ކާފަމެންގެ ހޫރު ކާފަ މެންގެ ދުވަސްވަރަށްވުރެއްވެސް ކުރިއެވެ. އެހެންކަމުން މިހާރު މިމީހުންގެ މަސްއްކަތްތައް ހުންނާނެ ގޮތާއިމެދު ތިބޭފުޅުން ފިކުރު ކޮށްލައްވާށެއެވެ. ހަޤީގަތްތައް މިހިރަ ދަނީ ހާމަވަމުންނެވެ. muraasil.com\nPosted by suruhee at 9:53 PM0comments\nދިވެހިން ދީނުގައި ފުރިހަމައަށް ސާބިތު ކޮށްދެއްވާންދޭވެ. އާމީން.\nދީނީ ޢިލްމުވެރިން ނަކީ މިއުންމަތު ކީރިތި ރަސޫލާ (ޞއވ)ގެ ވާރުތަވެރިންނެވެ. ﷲ ގެ ޝަރީއަތް މިއުންމަތުގެ އަހުލުވެރިން ނާއި ހަމައަށް ފޯރުކޮއްދިނުމުގައި މިއަދާޖެހެންދެންވެސް ސާބިތުކަންމަތީގައި ތިބި ބައެކެވެ. އަޅުގަޑުމެންގެ އިޚްތިރާމާއި ޤަދަރު އިލްމްވެރިންނަށް ދޭންޖެހޭނެއެވެ. ޔަޢުނީ ޢިލްމުވެރިންނަކީ އެއްވެސް އަމިއްލަ އެދުމެއްނެތި އިސްލާމްދީން ހިމާޔަތްކުރުމުގައި މިންނެތް މަސައްކަތްތަކެއް ކޮށްފައިވާ އަދި ކުރަމުން އަންނަ ބައެކެވެ. ނަމަވެސް ހިތާމަޔަކީ މިއަދުގެ ޖީލްގެ ސިކުޑިތަކުން އިލްމުވެރިން ނަށްދެމުން އަންނަ ޤަދަރާއި އިޚްތިރާމް ފުހެލުމަށްޓަކައި ޔަހޫދީންނާއި ކުރިސްޓިއަނުންގެ މަޅީގައި މުސްލިމުންގެ ތެރެއިން ބައެއް ޖެހިފައި ވާތީއެވެ. ހިތާމަ ހުއްޓެވެ. ދިވެހިންގެ ތެރެއިން ވެސް ދީންޤަބޫލް ނުކުރާ މަދުބައެއްގެ ބަހަށްހެއްލި ޢިލްމުވެރިންގެ އިއްޒަތާއި ކަރާމަތް ގެއްލުވާލައި އެއްވެސް އަގެއްނެތް ހިތުހުރިއެއްޗެއް ގޮވަމުން ދާބަޔަކަށް ޢިޒަތްދީ މިޤައުމު ކޮށައި ކުދިކުދިކުރަމުން ދާތީއެވެ.\nދިވެހިރާއްޖޭގައި ވެތުވެދިޔަ ތަނުގައި ބޭއްވުނު އިންތިހާބުތަކުގައި ޢިލްމުވެރިންގެ ފަހަތުގައި މަސަތްކަތް ކުރީ ވަރަށްވެސް މަދުބަޔެކެވެ. ދިވެހިން ޖެހުނީ ކުރިސްޓިއަނުންނާއި ޔަހޫދީން ޖެހިމަޅީގައެވެ. މަދުލާރިކޮޅަކަށް ކާބަފައިން މިންނެތް މަސައްކަތުން މިޖީލާހަމައަށް ގެނާއި މި އަގުބޮޑު ޖަވާހިރު ކަމުގައިވާ އިސްލާމް ދީނާއި މިޤައުމު ވިއްކާލިއިރު އަނެއްބަޔަކު ދެއްކި ހުވަފެނަކަށް ވެސް ވަނީ މިޤަުމު ތަރިކަ ވިއްކާލާފައެވެ. ކިހާއި ވަރަކަށް މިކަމާއިމެދު ވިސްނާލިން ހެއްޔެވެ. ހިތާމަޔަކީ ދީނަށް ލޯބިކުރާ ބައެއްގެ ލޭބަލްޖަހާއިގެން މިބޮޑު ޖަރީމާ މުގައުމުގައި ބަޔަކު ހިންގައި އަދިވެސް ހިންގަމުން ދާތީއެވެ. އަޅުގަޑުމެންގެ އަތްތަކުން ހެދި ގޯސްތަކެއްގެ ނަތީޖާ މިހާރުމިދަނީ ފެންނަމުންނެވެ. މިތަނުގެ އިގްތިސާދު މިވަނީ ހަލާކުވެފައެވެ. ނިކަމެތިން ދަނީ ނިކަމެތިވަމުންނެވެ. 900 އެއްހައި ސިޔާސީ މަގާމު އޮތް އިރު ނިކަމެތި ރަތްޔިތަކަށް އޭގެން ކުރީ ކޮންފައިދާއެއްހެއްޔެވެ. އެބައިމީހުން މުޅިގައުމުގެ ހުސްކޮށްލަނީއެވެ. މުޅިގައުމު ފަސާދަ ކޮށްލަނީއެވެ. ޕްރައިވެޓައިޒޭސަންގެ ދަށުން މިޤައުން ޔަހޫދީންނާއި ކުރިސްޓިއަނުންނަށް ވިއްކަމުން ދަނީއެވެ. ދީނަށް ލޯބިކުރާ މީހަކަށް އެތަނަކުން ވަޒީފާއެއް ނުދޭނެއެވެ. މިޤައުމުގައި މިހާރި 600އަށްވުރެ ގިނަ ކުރިސްޓިއަނުން އެބަތިބިއެވެ. މިގައުމަށް ނުފޫޒު ފޯރުވަމުން ދަނީ އެބައިމީހުންނެވެ. ޔަޢުނީ ޕްރައިވެޓޭސަން ގެ ދަށުން މިޤައުމުގެ އިޤްތިސާދު އެބައިމީހުންގެ ކުރިސްޓިއަނުންނާއި ޔަހޫދީންގެ ބާރުގެ ދަށައް ދާނެއެވެ. މުސްލިމު ޤައުކުތަކުގާއިވެސް ކަންހިގާއިފާއިވާ އަދި ހިގަމުން ދާގޮތަކީވެސް މިއެވެ.\nއެންމެހައި ދިވެހިންނޭވެ. އަހުންނާއި އުހުތުންނެވެ. ހުރިހައި އެންމެންވެސް ޕާޓީދޫކޮށް ޢިލްމުވެރިންގެ ބަހަށްތަބާވާށެވެ. ލާދީނީފިކުރުގެ ގޮތްތަށް ދޫކޮށްލާށެވެ. ވަގުތެއް ނެތެވެ. މިހާރު އެބައިމީހުންގެ ޕްލޭންތައް ތަންފީޒްކުރަމުން އެގެންދަނީއެވެ. ޢިލްމުވެރިނަށް ތަބާވާށެވެ. ވޭތުވެދިޔަ ތަނުން ޢިބްރަތް ހާސިލްކުރާށެވެ. މިހާރުވެސް މާލަސްވެއްޖެއެވެ. މިއަންނައަހަރު އެޑިއުކޭސަންގެ ސިލަބަސް އަށް އިސްލާމް މާއްދާގެ ބަދަލުގައި ހުރިހައި ދީންތަކެއް ކިޔަވާއިދޭގޮތަށް އަންނި ރިޔާސަތުގައި ހުރެ އެޑިކޭސަނުން ވަނީ ނިންމާފައެވެ. މިވަގުތު ޢިލްމުވެރިންގެ ބަހައްރުޖޫއަނުވެއްޖެނަމަ މިއައްވުރެންވެސް ބޮޑުވަޅުގަޑަކަށް ވެއްޓޭނެއެވެ. މާލީގޮތުންނާއި ޖިސްމާނީގޮތުން ޢިލްމުވެރިންނާށް އެހީތެރި ވެދިނުމަށް މުސްލިމެއްގެ ހައިސިއްޔަތުންނާއި ދިވެހި ދަރިއެއްގެ ހައިސިއްޔަތުން ރޮއެރޮެ ހާސްވެފައިވާ ހާލުގައި އާދެސް ކުރަމެވެ. ﷲ މުސްލިމުންނަށް ހެޔޮވިސްނުން ލައްވާށެއެވެ. އަދި ދިވެހިން ދީނުގައި ފުރިހަމައަށް ސާބިތު ކޮށްދެއްވާންދޭވެ. އާމީން. muraasil.com\nPosted by suruhee at 9:32 PM0comments\nދިވެހިރާއްޖެއިން ބަނގުރާ މަނާ ނުކުރުމަށް މަޖިލީހުން ނިންމިތާ ކުޑަދުވަސްކޮޅެއްގެ ތެރޭގައި އަނެއްކާވެސް އެ މައްސަލަ ހައިކޯޓަށް\nރީކޯ މޫސަ ރަލާ ދެކޮޅުހެދުމަށް އިންކާރު ކުރޭ\nއެތައްފަހަރެއްގެ މަތިން ބަނގުރާ މަނާ ކުރުމަށް އިލްމުވެރިންނާއި މަދަނީ ޖަމާޢަތްތަކުން މިދިޔަ ހަމަސްދުވަސްތެރޭގައި ތަފާތު އެކި މަސައްކަތް ކުރުމަށްފަހު މައްސަލަ އަދިވެސް އޮތީ ހަމަ އޮތްގޮތަށެވެ. ކަން މިހެން އޮށްވާ އާއްމު ފަރާތަކުން މި މައްސަލަ ނުވަތަ ބަނގުރާވިއްކަން ހުއްދަދީފައިވާ ޤަވާޢިދު ބާތިލް ކުރުމަށް ހައިކޯޓަށް ލައި އަދި އެމައްސަލަ ބަލައިވެސް ގަނެފިއެވެ. މިއީ ދިވެހި ހުރިހާ އިސްލާމުން ވަރަށް އުފާކުރަން ޖެހޭ ކަމެކެވެ. އަދި މީގެ އިތުރުން މި މައްސަލައާއި ބެހޭގޮތުން ވީހާ އަވަހަކަށް މަދަނީ އިއްތިހާދުން އިބްރާހިމް ޝަމީމް އާއި އެއްބާރުލުން ދެއްވުމަކީ މި މައްސަލައިގާ ވަރަށް އަވަހަށް ކުރައްވަން ޖެހޭނެ ކަމެއްކަމުގައި ފެނެއެވެ.\nހ.ކޮޔާ އިބްރާހިމް ޝަމީމް ދުސްތޫރީ މައްސަލައެއްގެ ގޮތުގައި7މާރޗް 2010 ގައި " ބަނގުރަލާއި ، އޫރުމަހާއި އޫރުމަހުން އުފައްދާތަކެތި ދިވެހިރާއްޖެއަށް ގެނައުމާއި، ދިވެހިރާއްޖޭގައި ގެންގުޅުމުގެ ޤަވާޢިދު" ދިވެހިރާއްޖޭގެ ޤާނޫނު އަސާސީގެ ފުރަތަ ބާބުގެ 10 ގެ ހ އަދި ށ އާއި ތަޢާރުޞުވާތީ އެ ޤަވާޢިދު ބާތިލްކޮށްދިނުމަށް އެދި ދިވެހިރާއްޖޭގެ ސްޕްރީމް ކޯޓަށް ހުށައެޅިއެވެ. ނަމަވެސް 21 މާރޗްގައި ސްޕްރީމް ކޯޓުން ޖަވާބުދެއްވާފައިވަނީ މިފަދަ ދުސްތުރީ މައްސަލައެއް ފުރަތަ މަރްޙަލާގައި ބަލަންޖެހޭނީ ހައިކޯޓުން ކަމަށެވެ. ވުމާއިއެކު މި މައްސަލަ އަލުން 11 އެފްރީލް 2010 ގައި ދިވެހިރާއްޖޭގެ ހައިކޯޓަށް އިބްރާހިމް ޝަމީމް ލެއްވިއެވެ. އަދި ހައިކޯޓުން ވަނީ މިމައްސަލަ ރަސްމީކޮށް ބަލައިގަނެފައިކަމުގައި އިބްރާހިމް ޝަމީމް އާއި ހައިކޯޓުން ކަށަވަރު ކޮށްދެއްވައެވެ. ސިޓީ\nPosted by suruhee at 7:05 AM0comments\nމުވައްޒަފުން ގުޅަބަޖިޔާ ވިއްކަން ދޮލަނގު ބޮލަށްލައިގެން މަގުމައްޗަށް ނިކުންނަންޖެހުމަކީ\nއޮފީހުގައި އުޅެ ވަރުބަލިވެގެން ކޮފީއެއް ބޯލަން ގޮސް ވަދެވުނީ ކައިރީގައި ހުރި ރެޑޭ ކަޑަޔަށެވެ! ހާބަރުގެ މަޝްހޫރު ކަޑައެކެވެ. މީހުން ގިނަ ވަގުތެކެވެ. އެކި މީހުން ތިބީ އެކި ވާހަކައިގަ އެވެ. އެ ކަކަށް އެންމެ ބޮޑުވެގެން އުޅެނީ، އޭނާގެ ދަރިފުޅު ކިޔަވަންދާ ސުކޫލަށް ވާނުވާ ގޮތެއް ނެނގޭތީ އެ މައްސަލަ އެވެ. އޭނާ ބުނާ ގޮތުގައި އޭނާގެ ދަރިފުޅު ޢަރަބިއްޔާ ސްކޫލަށް ވެއްދީ އަރަބި ތައުލީމަށް އިސްލާމީގައުމެއްގައި ފުރުޞަތު އޮންނާނެ ކަމުގެ ޔަޤީންކަމުގަ އެވެ.\nއަނެކަކު ބުނަނީ ގައުމީ މަރުކަޒު އުވާލި ވާހަކަ އެވެ. އެ މަރުކަޒު ތިންފަޅިޔަށް ފަޅައިލައި ތަރިކަމުދާ ބަހާހެން ބަހައިލައިފި ޔޯލަ އެވެ! ތިންވަނަ މީހާ ކުރީ ސުވާލެކެވެ. ބަލަ ތިޔަ ބުނާ އަރަބިއްޔާ ސުކޫލު ކުދިން ތިބީ ނުކިޔަވައިހެއްޔެވެ؟ އެ ކުދިންނަށް އެވަނީ މަންދު ކޮލެޖުން ކިޔެވޭ ގޮތް ވެފައި ނޫންހެވެ؟ މި ސުވާލަށް ޖަވާބު ދިނީ ހަތަރުވަނަ މޭޒުގައި އިން ދުވަސްވީ ބޭބެ އެކެވެ. އޭނާ ބުނީ ބަލަގަ ސުނާމީގައި ހާލުގައި ޖެހުނު ކަލޭމެން ރަށު މީހުން ވެސް ޓެންޓު ތަކުގައި ނިދައި ކައިބޮއި އެބަ އުޅެ އެވެ. ދެން ގެދޮރު އަޅައި ނުދެޔޭ ކިޔައިގެން ތިޔަ ދައްކަނީ ކޮންވާހަކައެއް ހެއްޔެވެ؟ ޓެންޓެއްގައި ނިދިޔަސް، ގެއެއްގައި ނިދިޔަސް ދެލޯ މެރެންޏާ އެ ވަގުތު ޚަބަރު ހުސްވާ ކަމަށްވަންޏާ، އެ އޮތީ ހޭލައެއް ނޫނެއް ނޫންހެއްޔެވެ؟ އެކަމު އެ ގޮތެއް ތިޔަ ރަށު މީހުންނަކަށް ވެސް ކަމަކު ނުދިޔަ އެއް ނޫންހެވެ؟\nހިތަށް އެރި އެވެ. ތެދެ ކެވެ. މިހާ ދުވަސް ވަންދެން އަޅުގަނޑުމެން ދިވެހިން ހިތުދަސްކޮށްގެން އުޅުނު ޖުމުލައެއް އޮތެވެ. އެއީ ''އިސްލާމްދީނާއި، ދިވެހިބަސް، ދިވެހި ޤައުމިއްޔަތުގެ ބިންގާ'' މި ޝިޢާރެވެ. އެކަމަކު ފެންނަމުންދަނީ ދީނާއި ބަހާއި ސަގާފަތާ ގުޅުންހުރި ހިޔާވަހިތައް ރޫޅެމުން ބިމަށް ފައިބަމުން ދާތަނެވެ. އެހެން ނުވާނަމަ، ރޫޅާލަމުން ބައިބައި ކުރަމުންދާތަނެވެ.\nމައްސަލަޔާމެދު ފިކުރު ކުރެވެން ފެށިވަރުން އިތުރު މަޢުލޫމާތު ހޯދައިލީމެވެ. މި ކަންކަމަށް އަންނަ ބަދަލުތަކާ ބެހޭ ފަހުގެ މަޢުލޫމާތު ހޯދައިލީމެވެ. ކޮންމެ އަހަރަކު ކީރިތި ޤުރުއާން ހިތުދަސް ކުރާމީހުންނަށް އިސްލާމީ މަރުކަޒުގައި ބޭއްވޭ މަތީފެންވަރުގެ ޖަލްސާއެއްގައި އެކަމުގެ ޝަރަފު ދެވެމުން އަ އެވެ. މި އަދު އެކަމެއް ނެތެވެ. ފާއިތުވި އަހަރު އެކަން ފާހަގަ އެއް ނުކުރެ އެވެ.\nކޮންމެ އަހަރަކު އަތޮޅުތަކުގައި މަދަރުސާ ކުދިންނަށް ވާހަކަ ދެއްކުމުގެ މުބާރާތްތައް އޮވެ އެވެ. މި އަހަރަކު އެކަމެއް ނެތެވެ. މި އަހަރު އެ މުބާރާތްވެސް އޮތީ ހަމަ އެކަނި މާލެ އަށެވެ. ހަމަ އެހެންމެ ކުރުވާހަކަ ލިޔުމުގެ ޤައުމީ މުބާރާތާއި ދިގުވާހަކަ ލިޔުމުގެ ޤައުމީ މުބާރާތާއި، ޅެންހެދުމުގެ ޤައުމީ މުބާރާތް ވެސް ވަނީ ނުބާއްވާ ގޮތަށް ހަމަޖެހިފަ އެވެ. ދިވެހި ބަހާއި ތާރީޚަށް ޚިދުމަތްކުރާ ޤައުމީ މަރުކަޒުގައި ވަޒީފާ އަދާ ކުރާ ނަންހާމަ ކުރަން ބޭނުން ނުވާ މުވައްޒަފަކު ބުނި ގޮތުގައި އަތޮޅުތަކުގެ ވާހަކަ ދެއްކުމުގެ ޤައުމީ މުބާރާތް ކެންސަލް ކުރެވިފައިވަނީ ލ. އަތޮޅުގެ ރައްޔިތުން އެކަމަށް ބޮޑެތި ތައްޔާރީތައް ވެސް ވީ ފަހުންނެވެ.\n''ދެން އެ ބުނަނީނު، ވަލުކާށި ހޮވަން. ގުޅަބަޖިޔާ ތެލުލަށް ގެޔަށް ދާށޭ. ދިވެހިން އުޅޭ ގޮތަކީ އެޔޭ. މިއީ މުޅި ދިވެހި ތާރީޚަށް ކުރާ ފުރައްސާރަޔެއް''\nއަނެއްކާވެސް ރެޑޭ ކަޑައިން އިވުނު ވާހަކަ އެކެވެ. އެ ބޭބެ އެ ބުނީ ޤައުމީ މަރުކަޒު ތިންބައި ކުރި ދުވަހު އެތާނުން ވަޒީފާއިން ވަކި ކުރެވޭ މުވައްޒަފުންނަށް، ސަރުކާރުގެ ކަމާބެހޭ ބޭފުޅަކުން ދެއްވި ނަސޭހަތެއްގެ ބައެއްގެ ޢިބާރާތެވެ. ޤައުމީ މަރުކަޒަކީ، ދިވެހިންގެ ދީނާއި ބަހާއި ތާރީޚުގެ ހުރިހާ ލިޔެކިޔުންތަކެއްގެ ޚަޒާނާ ކަމަށްވީއިރު، އެ މަރުކަޒު އުވިގެން ގޮސް، އެ ތަނުގެ މުވައްޒަފުން ގުޅަބަޖިޔާ ވިއްކަން ދޮލަނގު ބޮލަށްލައިގެން މަގުމައްޗަށް ނިކުންނަންޖެހުމަކީ ދިވެހި ޤައުމިއްޔަތު ތެޔޮ ތާހަށް ލުން ނޫންތޯ މި ބޭބެ ސުވާލު ކުރި އެވެ. minivanonline.blogspot.com\nPosted by suruhee at 1:46 PM0comments\nއާނއެކޭ މަށަކީވެސް ވަށްހާބީއެކެވެ.\nހުސެއިން: *ހަށްގު ބަސް ބުނުމަކީ ވަށްހާބީން ކުރާ ކަމެއްނަމަ، އާނއެކޭ އަހަންނަކީ ވައްހާބީއެކެވެ. *ސުންނަތަށް ލޯބިކުރުމަކީ ވައްހާބީން ކުރާކަމެއްނަމަ، އާނއެކޭ އަހަންނަކީ ވައްހާބިއެކެވެ. *މުޖުތަމައު އިސްލާހުކުރަން މަސައްކަތް ކުރުމަކީ ވައްހާބީން ކުރާނަމަވެސް އަހަންނަކީ ވައްހާބީއެކެވެ. *އިސްލާމް ދީން ފަސާދަކުރަން މަސައްކަތް ކުރާ ތިޔަފަދަ މީހުންގެ އަމަލުތަށް ހުއްޓުވުމަކީ ވައްހާބީން ކުރާކަމެއްނަމަ ، އާނއެކޭ މަށަކީވެސް ވަށްހާބީއެކެވެ.\nޙާތިމް: ތިހެންޏާ މަށަކީވެސް ވައްހާބީއެއް!! ޖޯން ކަލެއޯ؟\nމިފްޒާލް: ޖޯން އަށް ތާއީދު. މިވައްހާބީ އަންހެނުން އަޅުވެތިކުރަން އުޅޭ އާލާތުން މިތަނުން ބޭރުކުރޭ.\nމުހައްމަދު: ދުނިޔޭގައި އަންހެނުންނަށް "މިނިވަންކަން" ދީފައިވާ ގައުމުތަކަށް ބަލާލަބަލަ. ހައްތާވެސް ފެންނާނީ ފިރިހެނުންގެ އުފަލާ މަޖަލަށްޓަކައި އަންހެނުންގެ ބޭނުންކުރާތަން. އޮފީސްތަކުގެ މުއައްޒަފުން ފެށިގެން ފިލްމުކުޅޭ މީހުންނާއި މޮޑެލުންނަށް ދާންދެން ފިރެހެނުން އުފާވާކަންތައް ކޮށްދޭ އަންހެނުން. ފިރެހެން ޑައިރެކްޓަރުންނާއި ބޮހުން ބުނާގޮތަށް ހަދައިދޭ އަންހެނުން. އެއީ "ހަތަރެސްކަން ހާބީން"ގެ ގޮތް.\nމުޖާހިދު: ޖޯން ކަހަލަ ޖާހިލު މީހަކަށް ވުމަށްވުރެ ފަޤީރު ނިކަމެއްޗަކަށް، ނޫނީ މަގުމަތީއޮންނަ ކުނިގަނޑަކަށް ވުންވެސް މާ ރަނގަޅެވެ. ރަނގަޅެވެ. އަޅުގަނޑުމެން "ވައްހާބީން" (މި ނަމަކީ އަޅުގަނޑު ހާދަހާވާ ނަފުރަތުކުރާ ނަމެކެވެ. ނަމާދެއް ކޮށްލިޔަސް ވައްހާބީއެކެވެ. ޤުރުއާން އަކުރެއްކިޔަވާލިޔަސް ވައްހާބީއެކެވެ!!!!) ގެ ކަންތަކާއި ނުބެހުމަށް އެދެމެވެ. ތިޔަބޭފުޅާ ހިތުހުރިގޮތަކަށް އުޅުއްވާށެވެ. ނަންނަން ކިޔުއްވިޔަސް ފަހު ދުވަހު ކާމިޔާބީ ލިބޭނީ ކާކަށް ކަން ބަލާލުމަށް އަޅުގަނޑު ހާދަހާވާ ޝަޢުޤުވެރިވަމެވެ!!! މުރާސިލ\nPosted by suruhee at 5:05 PM0comments\nނީލަން ކިޔަން ބަރަހަނާ ކޮށްފައި ނައްޓުވާނެ ހެއްޔެވެ.\nކނަބަލުން ވިސްނާލަން ޖެހެއެވެ. ފިރިހެނުންނަށް އަންހެން ކަނބަލުންނަށް ހޯދައިދެވޭނީ ކޮން ހައްޤެއް ހެއްޔެވެ؟ އެމީހުން އެމީހުންގެ އަނބީންނާއި ދަރިން އެއްލާލާފައި އަނބިދަރީންގެ ހައްޤުތައް އަދާނުކޮށް އަންހެނުންގެ ހައްޤުތައް ހޯދައިދޭންށޭ ކިޔާފަ މަސއްކަތް އެކުރަނީ ހަމަ ހަޤީގަތުގައިވެސް އަނހެން ކަނބަލުންނަށް ހެޔޮ އެދިގެން ހެއްޔެވެ. ނޫނެކެވެ. އެއީ އެމީހުންގެ އަމިއްލަ އެދުމެއް އޮވެގެނެވެ. އެމީހުން ކުޅެން ގެންގުޅޭ ބޯޅައެއް ފަދަ އެއްޗަކަށް އަލުގަނޑުމެން ހެދުމަށެވެ. ވިސްނާލައްވާށެވެ. އެއިން މީހެއް އެމީހެއްގެ މަންމަ އޮރިޔާން ކޮށްފައި ދަނޑަކަށް ނުވަތަ ސްޓޭޖަކަށް އަރުވާނެ ހެއްޔެވެ.\nނުވަތަ އެއިން މީހެއްގެ އަނބިކަނބަލުން އެހެން ފިރިހެނުންނަށް ނީލަން ކިޔަން ބަރަހަނާ ކޮށްފައި ނައްޓުވާނެ ހެއްޔެވެ. ހައްޤެއް ހޯދަދޭނަމަ ހޯދަދޭންވީ ތިމާގެ އަނބިންނާއި މައިންނަށް ނޫން ހެއްޔެވެ. ވިސްނާލައްވާށެވެ. އަޅުަގނޑުމެން ނެތުމުގެ ތެރެއިން ވުޖޫދަށް ގެންނެވި އިލާހު އަޅުގަނޑުމެންގެ ހާލަތު މޮޅަށް ދެނެވޮޑިގެން އަޅުގަނޑުމެންނަށް ދެއްވާފައިވާ ހައްޤުތަކަށްވުރެން ފުރިހަމަ ހައްޤެއް އެހެނ ބަޔަކަށް ހޯދައިދެވޭނެ ހެއްޔެވެ. އަޅުގަނޑުމެންނީ މުސްލިމުން ކަމަށްވީތީ ހަސަދަލައިގެން އުޅޭ ޔަހޫދީންނާއި ނަސާރާއިން އަޅުގަނޑުމެންނަށް ހެވެއް އެދޭނެ ހެއްޔެވެ. އަދި ހައްޤެއް ހޯދައިދެވޭނެ ހެއްޔެވެ.\n"ހިދާ" އަށް ތާޢީދު ކުރަން. "މާސީ" މެންކަހަލަ ކުދިންނަށް އަދި ނުވިސްނެނީ. ﷲ އެކަލާނގެ އަޅުތަކުންނަށް އެނގެވި ގޮތާ ދެކޮޅު ހަދާ، އަޑު އުފުލާ މީހުންނަށްވުރެ ނަސީބު ދެރަ މޮޔަބަޔަކީކޮބައިތޯ؟ މުރާސިލް\nPosted by suruhee at 4:59 PM0comments\nހައްގޭ ކިޔައިފައި ކޮންމެފަދަ ކަމެއްކުރިޔަސް މިތިބެވެނީ ހަމަ ރުހެވިގެންނެވެ.\nއަންހެނުންގެ ހައްޤުތަކަށް އަރައިގަންނަނީ ތިބޭފުޅުންނެވެ!\nމިހާރަކަށް އައިސް ކޮންމެވެސް ބައެއްގެ ހައްގެއް ގެއްލިގެން އެ ހޯދަން މުޒާހަރާ ކުރުމާއި، ތަން ތަނަށް ސިޓީ ފޮނުވުމާއި، މީޑިޔާތަކުގައި އެވާހަކަތަށް ދެއްކުމަކީ ވަރަށް އާންމުވެފައިވާ ކަމެކެވެ. އެއްބަޔަކު މުސްކުޅިންގެ ހައްގުތައް ނުލިބިގެން ދައުވާ ކުރާއިރު އަނެއްބަޔަކު ގޮވަނީ ކުޑަކުދީންގެ ހައްގުތައް ހޯދައިދިނުމަށެވެ. ބައެއްމީހުން އަންހެނުންގެ ހައްގުތައް ނުލިބިގެން އުޅޭއިރު އެހެންތަނަކުން ގޮވަނީ ކުއްވެރިންގެ ހައްގުތައް ހޯދައިދިނުމަށެވެ. ކޮންމެއަކަސް ކޮންމެ ބަޔަކީވެސް އަދި އެއްޗަކީވެސް ކޮންމެވެސް ހައްގެއް ލިބިގެންވާ ބައެއްކަމާއި އެއްޗެއްކަން ކޮންމެ މީހަކުވެސް ގަބޫލުކުރެއެވެ. އަޅުގަނޑު ކުރިން މި އިޝާރާތްކުރި ހައްގުތަކުގެ ތެރެއިންވެސް އަންހެނުންގެ ހައްޤުތައް ނުލިބިގެން އުޅޭމީހުންގެ އަޑުތަކަކީ މީޑިޔާގައި ވަރަށް ބާރަށް ފެތުރޭ އަޑުތަކެކެވެ. އެންމެ ގިނަ ބަޔަކު ކަންބޮޑުވަނީވެސް އަންހެނުންނަށް އެބައި މީހުންގެ ހައްގު ނުލިބޭތީއެވެ. ހައިރާންވާންޖެހޭ ކަމަކީ ބައެއް ފިރެހެން ބޭފުޅުންވެސް ތިމާމެންގެ ހައްގުގެ ވާހަކަ ނުދަށްކާ މި ކަނބަލުންގެ ހައްގުގައި ވަކާލާތު ކުރާކަމެވެ. ފަހަރުގައި މިއީ އެބޭފުޅުންގެ ދީލަތިކަމާއި ހިތް ތިރި ކަމަށް ވުމީވެސް ހަމަ ވެދާނެކަމެކެވެ.\nއަންހެނުންނަށް އެކަނބަލުންގެ ހައްގުތައް ހޯދައިދިނުމުގެ ނަމުގައި އަދުގެ ސަރުކާރުންވެސް ގެންދަނީ ވަރަށް މަސައްކަތްތަކެއް ކުރަމުންނެވެ. އެގޮތުން ސިޔާސީ ދާއިރާއަށް އަންހެން ބެފުޅުން ވެއްދުމަށްޓަކައި ގާނޫނު އަސާސީގެ ދަށުން އިންތިހާބު ކުރުމަށް ހަމަޖެހިފައިވާ އަތޮޅު ކައުންސިލް ތަކާއި، ރަށު ކައުންސިލް ތަކުގެ މެންބަރުންގެ ވަކި އިންސައްތައެއް އަންހެން ބޭފުޅުންނަށް ހާއްޞަ ކުރަށްވާނެކަމަށް ރައީސް ނަޝީދުގެ ރޭޑިޔޯ ހިޠާބެއްގައި ވިދާޅުވި ވާހަކަ އަޅުގަނޑު ހަނދާން އެބަހުއްޓެވެ. އަދި މިއެއްވެސް ނޫނެވެ. ރައްޔެތުންގެ މަޖިލީހުގެ އިންތިހާބުގެ ކުރިންވެސް އެބޭފުޅާ ، ވަކި ޕާޓީއަކަށް ބެލުމެއްނެތި 10 އަންހެން ކަނބަލުންނަށް ކެމްޕޭން ކޮށްދެއްވާނެކަމަށް ވެސް ވަނީ ވައުދުވެފައެވެ. އެކަން ކޮށްދެވުނުތޯ ނުވަތަ ނޫންތޯ، އެއީ އެހެން ބަހުސެކެވެ. މިހުރިހާ ކަމަކީވެސް އަންހެނުންނަށް ނުލިބިގެން އުޅޭ ހައްގުތައް ހޯދައިދިނުމުގެ ނަމުގައި އަދުގެ ސަރުކާރުން ކުރަށްވަން ވައުދު ވެފައިވާ ކަންކަމެވެ.\nސަރުކާރުން މިފަދައިން އަމަލު ކުރަން ފެށުމުން އެއްކަލަ ހައްގުތައް ނުލިބިގެން ކިރުބޯކުއްޖަކު "ރޯފަދައިން" ރޮމުން ދިޔަ ކަނބަލުންތައް ތިބީ ވަރަށް ހެދިފައެވެ. ގަބޫލު ކުރެވުނީ އެކަނބަލުންގެ ހައްގުތައް ފުރިހަމަވަނީކަމަށެވެ. ނަމަވެސް ހަޤީ ގަތަކީ އެއީ ސަރުކާރުން އަންހެން ބެފުޅުންގެ އަތުން ނިގުޅައިގެން ހައްގުތަކެއްކަމެވެ. އެކަނބަލުންގެ ހައްގުގައި މަސައްކަތް ކުރާ ފަރާތްތަކުގެ މޫނުމަތީގައި ޖެއްސެވި ތަފާލެއް ކަމެވެ. އާދެ ކުޑަ ކުޑަ މިސާލެކެވެ. ސަރުކާރުން އެވިދާޅުވަނީ ކައުންސިލް ތަކުގެ 10 އިންސައްތަ އަންހެން ކަނބަލުންނަށް ހާއްޞަ ކުރަށްވާނެ ކަމަށެވެ. މިހެން ހެދުމުން އެކަނބަލުންނަށް ކައުންސިލްގެ 100 އިނސައްތަ ހޯދުމަށް އޮތް މަގު ބަންދުވީއެވެ. އެ މިންގަނޑު ކަނޑަނާޅާނަމަ އަންހެން ބޭފުޅުން ކުރިމަތި ލަށްވައިގެން މުޅިކައުންސިލް އަންހެން ކަނބަލުންގެ އަތްދަށަށް ގެނައުމުގެ ފުރުޞަތުވެސް އެބައޮތެވެ. އެހެންނަމަވެސް އެ ހައްގު އެއޮތީ ސަރުކާރުން ، ހައްގު ހޯދައިދިނުމުގެ ނަމުގައި ނިގުޅައިނެފައެވެ. ސަރުކާރުން އެކުރީ މީހަކު ލޯބިން ފިރުމާލުމުގެ ނަމުގައި ކަންކަށިމަތީ ވިއްލާލުން ފަދަކަމެކެވެ. ހައްގުތައް ނުލިބިގެން ދައުވާ ކުރާމީހުންނަށް އެމީހުންގެ ހައްގުތައް އެނގޭ ވަރަކީ މިހުރީއެވެ. ހައްގޭ ކިޔައިފައި ކޮންމެފަދަ ކަމެއްކުރިޔަސް މިތިބެވެނީ ހަމަ ރުހެވިގެންނެވެ.\nހައްގުތައް ގެއްލިގެން ހަޅޭއް ފަޅޭއް މިޖާހާ އަންހެނެއް ކުރެން ތިޔައިގެ ތެރެއިން ބޭފުޅަކު ނުލިބިގެން އުޅެނީ ކޮން ހައްގެއް ތޯ އަޅެސުވާލު ކޮށްލަބަލާށެވެ. އެކަނބަލުންނަށްވެސް ގެއްލިގެން އުޅޭ ހައަގަކީ ކޮބައިކަމެއް ބަޔާންކޮށްދޭން އެނގޭނެކަމާމެދު އަޅުގަނޑަށް ޝަށްކެވެ. ފިރެހެނުން ސޯޓުބުރި ލައިގެން ފުޓުބޯޅަކުޅޭތީވެ (މިދަންނަވަނީ އައުރަ ނާވާ ނުވާވަރުގެ ސޯޓު ބުރި ލައިގެން ކުޅޭ ވާހަކައެއް ނޫން) އެކަނބަލުންނަށްވެސް އެފަދައިން އުޅެވެން ޖެހޭނެކަމަށް ދައުވާކުރާނަމަ އެދައުއުވާކުރެވެނީ އަމިއްލަ ހައްގު ނިގުޅައިގަތުމަށް އެދިއެވެ. އެކަނބަލުންގެ ދައުވާއަކީ ފިރެހެނުން ވަރިކުރާ ފަދައި ވަރިކުރުމުގެ ހައްގު ލިބުމަށް ކަމުގައިވާނަމަ އެ ވަކާލާތުކުރެވެނީވެސް އަމިއްލަ ހައްގު ނިގުޅައިގަތުމަށެވެ. ނުވަތަ އެކަނބަލުންގެ ދައުވާއަކީ ފިރެހެނުން ކޯޓުތަކުގެ ގާޟީކަން ކުރާ ފަދައިން އެކަނބަލުންވެސް ކުރުމުގެ ހައްގު ހޯދުމަށްކަމުގައިވާނަމަ އެ މަސައްކަތް ކުރެވެނީވެސް ހަމަ އެކަނބަލުންގެ ހައްގު އަމިއްލަޔަށް ނިގުޅައިގަތުމަށެވެ. މިދެންނެވި އެއްޗެއްގެ ތަފްސީލަށް ޖެހިލަމާ ހިންގަވާށެވެ. އިސްލާމް ދީނުގައި ގަސްތަކާ ނުލާ މަރާ މީހެއް ހުކުމަކީ މެރުންކަން ތިބޭފުޅުންވެސް ގަބޫލުކުރަށްވާނެއެވެ. މެރުމަކީ އޭގެ ޒާތުގި ގޯސްކަމެއް ކަމުގައި ސިފަ ކުރެވުނަސް ގާތިލް މެރުމަކީ އޭނަގެ ހައްގެއް ނޫންތޯއެވެ؟ އަދި އެމީހަކު ނުމަރައި ދޫކޮށްލުމަކީ އެބޭފުޅެއްގެ ހައްގު ނިގުޅައިގަތުން ކަމަކަށް ނުވާނެ ތޯއެވެ؟ ހަމަ މި ބީދައިން އަންހެން ކަނބަލުންގެ ވަނާތަށް ފޮރުވާ ހިލޭ މީހުންގެ ލޯތަކުން ސަލާމަތް ވުމަކީ އެކަނބަލުންނަށް އަނގަވާފައި ވާ ގޮތަށް ވީހިނދު އެއީ އެމީހުންގެ ހައްގަކައް ނުވާނެތޯއެ؟ އަދި އެ ކަނބަލުން އޮރިޔާންކޮށް ބޯޅަ ދަނޑަށް އެރުވުމަކީ އެ ހައްގު ނިގުޅައި ގަތުމަކަށްވެސް ނުވާނެތޯއެވެ؟\nއަންހެނުންގެ ހައްގުތައް ނުލިބިގެން ގޮވާލާ ޖަމާއްތަކަށް ހަގީގަތުގައި މި ގޮވާލެވެނީ އެ ކަނބަލުންގެ ހައްގުތައް ނިގުޅައިގަތުމަށް ކަމާމެދަކު ޝަށްކެއް ނެތެވެ. ނަމަވެސް ބަޔަކު ތިމާމެންގެ ހައްގުތައް ނިގުޅައިގަންނަ އިރު އެ ގެއްލިގެން ދަނީ ހައްގެއްކަން ރޭކާލާނީވެސް، އެންމެ ކުޑަމިނުން ތިމާގެ ހައްގު ތިމާޔަށް އެނގިގެން ނޫންތޯއެވެ. އަންހެނުންގެ ހައްގުތަކައް އަރައިގަންނަނީ އެބޭފުޅުންކަމުގައި އަޅުގަނޑު މިދަންނަވަނީ މިހެންވެގެންނެވެ. މުރާސިލް\nPosted by suruhee at 4:54 PM0comments\nޙަޤީޤަތަކީ ފޮރުވޭނެ އެއްޗެއް ނޫނެވެ.\nޒަމާން ބަދަލު ވެއްޖެއެވެ. ވަގުތާއި ޙާލަތުވެސް ބަދަލުވެއްޖެއެވެ. ބުނެއުޅެއެވެ. އިންސާނުންގެ ފަހަތުން ޒަމާނެއް ނުދުވާނެއެވެ. ޒަމާނުގެ ފަހަތުން ދުވަން ޖެހެނީ އިންސާނުންނެވެ.\nމި ދެންނެވި ބަދަލު އިންސާނަކަށް އަންނަނީ އެމީހެއްގެ ވިސްނުން ބަދަލު ވެގެންނެވެ. ބަދަލު ކޮށްގެން ނޫނީ ބަދަލެއް ނުގެނެވޭނެއެވެ.\nބުނެފާނެއެވެ. ޙާލަތު ބަދަލުވީއެވެ. ވަގުތު ދައުރުވަނީއެވެ. ތެދެކެވެ. ވަގުތު އެކަކަށްވެސް ނުހުއްޓުވޭނެއެވެ. އެހެނަސް ޙާލަތު އެއީ، ބަދަލުވާ އެއްޗެއް ނޫނެވެ. ބަދަލު ކުރެވޭ އެއްޗެކެވެ. ޚުދު ތިބާގެ މަސައްކަތުންނެވެ. ތަޤްދީރު ގިނަ ފަހަރު ބަދަލުވެގެންދަނީ ކުރެވޭ ތަދުބީރާ އެއްގޮތަށެވެ. އެހެން ނޫންނަމަ، މިދުނިޔޭގައި ވަކިކަމަކަށް ބޭނުންވެގެން އެއްވެސް އިންސާނަކު އެއްވެސްމަސައްކަތެއް ނުކުރާނެއެވެ. އެއްވެސް ކަމަކަށް އުންމީދެއްވެސް ނުކުރާނެއެވެ.\nތިބާގެ އިހްމާލުން ކަމެއް ނުކުރެވިގެން އަނެކާ ކުށްވެރި ކުރެވޭތަން އަންނަނީ މަދެއްކޮށެއް ނޫނެވެ. ހީވަނީއެވެ. ޝަކުވާކުރާނެއެވެ. މައްސަލަ އުފައްދާނެއެވެ. އެއަށްވުރެ ކުރީން ތިބާއާމެދު ވިސްނާލުން ކީއްހެއްޔެވެ؟ އެފަދަ ޙާލަތުގައި ތިބާއަށް ކިޔޭ އެއްޗެއް ދެނެގަތުން މުހިންމެވެ. ކަން ކުރެވޭގޮތާމެދު ފިކުރުކޮށްލުން މާ ބޭނުންތެރިއެވެ.\nތެދެކެވެ. މީހަކާމެދު ވަކި ގޮތަކަށް ނިންމައިގެން ހުންނަ މީހާއަށް އެހެން ނަޒަރަކުން ވިސްނަން އުނަދަގޫވާނެއެވެ. ފައިސާ ގެންގުޅޭ ހުރިހާ މީހުންވެސް ޚިޔާނާތްތެރި ވާނޭ ކަމަށް ޢާންމު ފަލްސަފާގައި އޮވެއެވެ. އެކަމަކު އެހެން ނުވާ ފަހަރުވެސް އާދެއެވެ. އެހެނަސް ފަލްސަފާ އއެގޮތަށް ބިނާ ކުރެވުނީ ކީއްވެބާއޭ ހިތަށް އަރައެވެ. އެއްފުޅަށް މަތިން ފުންމާލި ބަކަރި އަނެއް ފުޅަށްމަތީން ފުންމާލުން ވާޖިބެއް ނޫނެވެ. އެހެނަސް އެއީ ނުވާނެ ކަމެއް ނޫނެވެ. ވުން ކައިރި ކަމެކެވެ.\nތެދެކެވެ. ދުނބުރިއެއް އަނބަކަށް ނުވާނެއެވެ. ބަޅެއްގެ ނިގޫ ތެދެއްވެސް ނުކުރެވޭނެއެވެ. އަލަގަހަކުން ކެޔޮ ނިރެއް ނުފަޅާނެއެވެ. ކިރު ކަންވާރަކުން މާމުއި ނެރެވިދާނެކަމަށް ދުވަހަކުވެސް އުންމީދެއް ނުކުރެވޭނެއެވެ.\nއެހެނަސް، އިންސާނުން ބަދަލުވެއެވެ. ބަދަލު ކުރެއެވެ. ކުޅަދުންވަންތަ ކަލާނގެ އިންސާނާ އުފައްދަވާފައި ވަނީ މި ދެންނެވި ޤާބިލް ކަމާއެކުގައެވެ. އިޚްތިޔާރު ދެއްވާފައެވެ.\nމިއީ ޖަނަވާރާއި ގަސްގަހާ ގެއްސާއި ހިފާ ގެންގުޅޭ ތަކެތީގައި ކަން ވާ ގޮތޭ ބުނެ އުޅެއެވެ. އެއީ އިންސާނުންނަށް ނިސްބަތް ކުރެވޭ ވާހަކަތަކެއް ނޫނޭވެސް ބުނެއެވެ.\nއެކަމަކު އެހެން ވާނީ ކިހިނެއް ހެއްޔެވެ؟ މި ދުނިޔޭގައި ލެއްވިހާ އެއްޗެއް ވަނީ އިންސާނުންނަށްޓަކައެވެ. އެހެންކަމުން އެ ތަކެތިވަނީ އިންސާނުންނާ ގުޅި ލާ މެހިފައެވެ. ވީއިރު މި ބުނުންތައް އިންސާނުންނަށް ނިސްބަތް ނުކުރެވެންވީ ސަބަބެއް ނެތެވެ. މި ފަދަ ކޮންމެ ބުނުމަކީ ތިބާ އެއިން ފައިދާ ލިބިގަންނަންވީ ބުނުމެކެވެ. އެހެނަސް ޙަޤީޤަތާ ދެކޮޅު ހަދާ މީހުން އެހެން އެހެން ބުނެފާނެއެވެ. އެކަމަކު ލޯތްބާއި ގޮމަކަސްތޫރި ފޮރުވިފާ އެބައޮތްތޯއެވެ. މުރާސިލް\nPosted by suruhee at 4:50 PM0comments\nރައީސް ނަޝީދަކީ ވެސް އެހެންވީރު ޓެރަރިސްޓެއް\nދުނިޔޭގެ ހުރިހާ ގައުމަކަށްވެސް މިއަދު ކުރިމަތިވެފައިވާ އެންމެ ބޮޑު އެއް މައްސަލައިގެ ގޮތުގައި ގިނަބަޔަކު ދެކެމުން އަންނަ އެއްކަމަކީ ޓެރެރިސްޓުންގެ އަމަލުތަކެވެ. މިގޮތުން ރާއްޖޭގެ ގިނަބަޔަކުގެ ނަޒަރުގައިވެސް މިކަން އޮތީ ހަމަ އެފަދަ ނުރަށްކައުތެރި ކަމެއްގެ ގޮތުގައެވެ. މިކަމުގެ ހެއްކަކަށް މިފެށޭ މޭމަހު ދިވެހި ރާއްޖޭ ވަޑައިގަތުމަށް ހަމަޖެހިފައިވާ ޑރ.ޒާކިރު ނައިކަށް ސެކިއުރިޓީ ބަލަހަށްޓައިދިނުމަށް އެދި އިސްލާމިކް މިނިސްޓްރީއިން ދިވެހި ރާއްޖޭގެ ޤައުމީ ދިފާއީ ބާރަށް ހުށައެޅުއްވުމުން، ޑރ.ޒާކިރު ނައިކަކީ ޓެރެރިސްޓުންނަށް ހިތްވަރުދޭ ބޭފުޅެކޭ ވިދާޅުވެ އެބޭފުޅާގެ ސެކިއުރިޓީ ހަމަ ޖައްސައިދިނުމަށް ގައުމީ ދިފާއީ ބާރުން ދެކޮޅު ހެއްދެވި ހެއްދެވުން ފުދެއެވެ.\nޑރ.ޒާކިރު ނައިކަކީ ކާކުކަން އަޅުގަނޑު ދަންނަވާކަށް ނުޖެހޭނެއެވެ. މިދިވެހި ވަޠަނުގައި ކީއްކުރަންތޯއެވެ؟ މުޅި ދުނިޔޭގައިވެސް އެބޭފުޅާއަށްވުރެން މަޝްހޫރު ދާޢީ އެއް ހުންނާނެ ހެނެއް އަޅުގަނޑަކަށް ހިޔެއްނުވެއެވެ. ފަހަރުގައި އަޅުގަނޑުގެ މައުލޫމާތު ކޮށީކަމުގައިވެސް ވެދާނެއެވެ. އެބޭފުޅާއަކީ ކީރިތި ޤުރުއާނާއި، ހަދީޘް ފޮތްތަކުގެ އިތުރުން ދުނިޔޭގެ ތަފާތު އެތަކެއް ދީންތަކެއްގެ ފޮތްތައް ވަރަށް ފުރިހަމަޔަށް ދަންނަ ބޭފުޅެކެވެ. އަދި އެބޭފުޅާއަށް، ބޭފުޅުން ކުރަށްވާ ސުވާލުތަކަށް ޖަވާބު ދެއްވުމުގައި ގެންގުޅުއްވާ އާދަޔާހިލާފު ގޮތަކީ އެބޭފުޅާގެ ލެކްޗާތަކަށް މީހުން އިތުރަށް ޝައުޤުވެރިކުރުވާކަމެކެވެ. ފަހުގެ ތާރީހެއްގައި އެންމެ ގިނަބަޔަކު އިސްލާމްދީނަށް ވަނުމުގެ އަސްލެއްކަމުގައި ވެފައިވަނީ ޑރ.ޒާކިރު ނައިކޭ ދެންނެވުމަކުން ދޮގަކަށް ނުވާނެއެވެ. އެހެން ދީންތަކުގެ މީހުން ހާއްޞަކޮށް ނަޞާރާއިންނަށް އެބައިމީހުންގެ ދީން ފެތުރުމަށް މިއަދު ކުރިމަތިވެފައިވާ އެންމެ ބޮޑު އެއް ގޮންޖެހުމަކީ ޑރ.ޒާކިރު ނައިކުކަމާމެދަކު ޝައްކެއް ނެތެވެ.\nކޮންމެއަކަސް މިފަދަ ކުޅަދާނަ ބޭފުޅަކަށް ރާޖޭގެ ޤައުމީ ދިފާއީ ބާރުން ސެކިޔުރިޓީ ދޭން އުޒުރުވެރިވުން އެއީ ޤަބޫލުކުރެވޭނެ ކަމެއްނޫނެވެ. ރައީސް ނަޝީދު ވެރިކަމަށް ވަޑައިގަންނަވަން ވެވަޑައިގެތް އެންމެ ބޮޑު އެއް ވައުދަކީ ދީނީ ކަންކަން ދީނީ ޢިލްމުވެރިންނާ ހަވާލުކުރަށްވާނެކަމަށް ދިވެހި ރަށްޔެތުންގެ ކުރިމަތީގައި ވެލެއްވި ވަޢުދެވެ. ހަގީގީ މާނައިގައި އިލްމުވެރިންނަށް ދީނުގެ ކަންކަނަ ހަވާލުކުރުމުގެ މާނައަކީ ދީނީ ގޮތުން އެބޭފުޅުން ކުރަށްވަން ބޭނުންފުޅު ކޮންމެ ކަމެއް އެބޭފުޅުން އެދޭ ގޮތަކަށް ހިންގުމުގެ ފުރުޞަތު ދިނުމެއެވެ. ތިމާމެންގެ ގަބޫލުކުރުންތަކާ ފުށުއެރިކަމުގައި ވީނަމަވެސް ދީނީ ގޮތުން ކުރާ ކަމަކަށް ތިމާމެންގެ އަތް ނުބާނާ މަޑުން ތިބުމެވެ. މިހެން މި ދެންނެވީ، ޑރ.ޒާކިރު ނައިކު ރާއްޖެ ގެނައުމަށް ކުރާ އެއްވެސް ކަމެއްގައި އެބާރުލުން ނުދިނުމަށް މިހާރުގެ އިލްމާނީ ވެރިޔާ މުހަށްމަދު ނަޝީދު ސަރުކާރުގެ ތަފާތު ވުޒާރާތަކުގައި އެދެފައިވާތީއެވެ. އެއީވެސް ޑރ.ޒާކިރު ނައިކަކީ ޓެރަރިޒަމަށް ތާއީދުކުރާ ބޭފުޅެއް ކަމަށް ބުނެޔޯލައެވެ. ތިމާއަކީ ދީނީ އިލްމުވެރިއެއް ނޫނޭ، ދީނީ އެއްވެސް ކަމަކާ ނުބެހޭނަމޭ ވިދާޅުވި ބޭފުޅާއަށް ވާވަރަކީ މިއީއެވެ. ޑރ.ޒާކިރު ނައިކަކީޓެރެރިޒަމަށް ގޮވާލާ އެކަމަށް ހިތްވަރުދޭ މީހެކޭ ބުނި މުސްލިމަކު ނަޝީދު ނޫނިއްޔަކާ ހުރެދާނެހެނެއް އަޅުގަނޑަކަށް ހިޔެއް ނުވެއެވެ.\nމިއަދުގެ ދުނިޔޭގައި ޓެރަރިޒަމް މާނަކުރަމުން ދަނީ އޭގެ ހަގީގީ މާނައިގާތޯ މިއީވެސް މިހާރު އުފެދޭ ސުވާލެކެވެ. ގިނަފަހަރަށް ޓެރެރިސްޓެކޭ ބުނެފިނަމަ ކޮންމެ ބޭފުޅަކަށްވެސް އިނގިލި ދިއްކުރެވެނީ މުސްލިމުންނާ ދިމާއަށެވެ. ކޮންމެ ކޮންމެ މުސްލިމަކަށްސް ނޫނެވެ. އަޅުގަނޑުމެންގެ ގައުމުގައި މިއުޅޭ “މެދު މިނުގެ” މުސްލިމުންނަކަށްވެސްނޫނެވެ. ކީރިތި ރަސޫލާ ތުނބުޅި ފުޅު ބެހެއްޓެވީތީ ތުނބުޅި ބަހަށްޓާ ކޮންމެ މުސްލިމަކީވެސް ޓެރަރިސްޓެކެވެ. އެކަލޭގެ ފާނު އިޒާރު މަތިކުރުމަށް އެންގެވީތީ، ފައިކުރި ތަނބިކަށްޓަށްވުރެ މަތީގައި ހުންނަ ކޮންމެމީހަކީވެސް މިބައި މީހުންގެ ކުރިމަތީގައި ހަމަ އުސާމާ ބިން ލާދިން ފަދަ މީހެކެވެ. މިހެންގޮސް ކިޔާނެކަމެ ނެތެވެ. ފުރިހަމަ ގޮތުގައި ރަސޫލާ އެންގެވިގޮތަށް އުޅުމަށް މަސަކަތްކުރާ ކޮންމެ މީހަކީ މިބައި މީހުންގެ ކުރިމަތީގައި ޓެރެރިސްޓެކެވެ. މަޤްޞަދަކީ ކޮންމެވެސް އެއްޗެކޭ ކިޔައިގެން އިސްލާމްދީން މި ބިންމތިން ނައްތާލުމެވެ. ނަމަވެސް ހައްގަކާ ނުލައި ފަލަސްތީނާއި، އީރާޤާއި، އަފްޤާނިސްތާނުގައި މުސްލިމުން މަރަމުން ދާއިރު އެއީ ޓެރަރިޒަމްގެ އަމަލަކަށް ނުބެލެވެއެވެ. އެއީ ހަމަ ގައުމީ ބަޠަލުންނެވެ. ދިވެހި ރާއްޖޭގައިނަމަ ހަމަ ބޮޑު ތަކުރުފާނެވެ. ނުވިތާކަށް އެ އަމަލުތަށް ސިފަކުރެވިފައި އޮންނަނީޓެރަރިސްޓުންނާ ދެކޮޅަށް ހިންގޭ ހަރަކާތްތަކެއްގެ ގޮތުގައެވެ.\nމުސްލިމުންގެ ގައުމުތަކަށް އަރައި އެމީހުން ކަތިލަމުންދާ ޤައުމަކުން، ދުވަހެއްގެ ކޮޅުން ވެރިކަމުގެ ކޮއިލުކޮޅުތެރެޔަށް ފިޔަވަޅެއް އެރިފައި ހުރިމީހެއް ރާއްޖެ އަޔަސް ހީވާނީ އެހެންކަމެއްހެންނެވެ. ހިންގަވައިފައި ވަޑައިގަންނަވާ މަގެއްނަމަ އަޅުއްވާ ކޮންމެ ފިޔަވަޅަކަށް ދެމީހުން އެމީހަކުގެ ހަށިފާރަޔަށް ތިބޭނެއެވެ. ނިދިކުރައްވާ ކޮޓަރިތެރޭގައިވެސް ހަށިފާރަވެރިންނެވެ. ފާހާނާކޮޅުގައިވެސް ނުތިބޭ ކަމެއް ނޭންގެއެވެ. މިއިރަކު މިއީ ޓެރަރިސްޓުންނަކަށްވެސް ނުވެއެވެ. ޓެރަރިސްޓަކަށް ވަނީ ދީނީ އިލްމުވެރިޔަކު އައިސް މިނުބައި އިލްމާނީން ހިންގާ ހަރަކާތްތަށް މީސްތަކުންނަށް އަލިފުން ބާޔައަށް ބަޔާންކޮށްދީ އެމީހުންގެ ނުބައި މަޤްޞަދުތައް ހާސިލްކުރުމަށް ކުރާ މަސައްކަތްތަކަށް ހުރަހަކަށް ވެދާނެތީއެވެ. ދިވެހި ވެރިންގެ ހާލަކީ މިހިރީޔެވެ. އިސްލާމްދީން ދިފާއުކުރުމަށް ﷲގަންދީ ހުވާކުރިފަހުން އަދި މިއުޅެނީ ދެއަހަރު ހަމަނުވެގެންނެވެ. ހަނދާން ބަލިކަށިވިޔަސް ދެން އެވަރު ތަންފުކެއް ބޮޑުނޫންތޯއެވެ؟ dhiislam\nPosted by suruhee at 4:22 PM0comments\nހިއްލަތު.ކޮމް’ ކަން ދިއިސްލާމްއަށް ވަނީ ފާހަގަ ކުރެވިފައެވެ.\n‘މުސްލިމުންގެ ގުޅުން’ ގޫގަލްގައި ޖަހާފައި ސާޗްކޮށްލުމުން މުސްލިމުންގެ ގުޅުމުގެ ވެބްސައިޓްގެ ހެކް ކޮށްފައިވާ ސައިޓްގެ ވެބް ހެޑިންގ އަކަށް ލިޔެފައިވަނީ ‘ހިއްލަތު.ކޮމް’ ކަން ދިއިސްލާމްއަށް ވަނީ ފާހަގަ ކުރެވިފައެވެ.\n‘މުސްލިމުންގެ ގުޅުން’ ޖަމިއްޔާގެ ރަސްމީ ވެބްސައިޓް ހެކް ކޮށްފިއެވެ.\nމީގެ ދެދުވަސް ކުރިން ހެކް ކޮށްފައިވާ ‘މުސްލިމުންގެގުޅުން.އޯގް’ ގައި ހެކް ކުރުމަށްފަހު ވިހުރެމުންދާ ދިވެހި ދިދައަކާއި ‘އަނހާ…. ކިހިނެއް މިވީ’ ޖަހާފައިވެއެވެ. އަދި ނުފެންނާނެހެން ހުދުކުލައިން ‘ހެކްޑ އެންޑް އޯން’ ޖަހާފައިވެއެވެ.\nރާއްޖޭގައި އެންމެ ގިނަ ދުވަސްވީ ޖަމިއްޔާކަމުގައިވާ މުސްލިމުންގެ ގުޅުމުގެ ފަރާތުން ވާހަކަ ދެއްކެވި ފަރާތަކުން ދިއިސްލާމްއަށް ހާމަކުރެއްވިގޮތުގައި ‘ވެބްސައިޓް ހެކް ކޮށްފައި ވަނީ މީގެ ދެ ދުވަސް ކުރިން ކަމަށާއި ހެކް ކުރި ބަޔަކު އަދި ނޭނގޭ’ކަމަށެވެ. އެޖަމިއްޔާއިން ހާމަކުރައްވާ ގޮތުގައި ‘މުސްލިމުންގެ ގުޅުމުގެ އާ ވެބްސައިޓެއް އިތުރު ބައިތަކާއި އެކު ވުޖޫދަށް އަންނާނެ ކަމަށާއި މުސްލިމުންގެ ގުޅުމަށް ބަޔަކު ދިން މިހަމަލާގެ ސަބަބުން އިތުރަށް ހިތްވަރު ލިބި އިސްލާމްދީނުގެ ދިފާއުގައި މަސައްކަތްތައް އިތުރަށް ކުރިއަށްދާނެ’ ކަމަށެވެ.\nމުސްލިމުންގެ ގުޅުމުގެ ވެބްސައިޓަކީ އެޖަމިއްޔާގެ ހަބަރާއި މައުޟޫމާތު ފޯރުކޮށްދިނުމަށް ހަދާފައިވާ ވެބްސައިޓެކެވެ. އެޖަމިއްޔާއިން ހާމަކުރައްވާ ގޮތުގައި ކުރިއަށް އޮތްތަނުގައި އާ ވެބްސައިޓަކާއި އެކު ޖަމިއްޔާގެ ހަބަރުގެ އިތުރުން ލާދީނީ ކަންކަމާއި ދެކޮޅަށް ވެބްސައިޓު މެދުވެރިކޮށް ތަފާތު މަސައްކަތެއް ފަށާނެކަމަށާއި ‘ހެކް’ ކުރުމުގެ ސަބަބުން ޖަމިއްޔާގެ ފަރާތުން ހިންގާ މީޑިއާ ހަރަކާތްތަކަށް އެއްވެސް ހުއްޓުމެއް ނާންނާނެ’ކަމަށެވެ.\nފަހަކަށް އައިސް ދީނީ ވެބްސައިޓްތަކަށް ދޭ ހަމަލާތައް ވަނީ އާންމުވެފައެވެ. ދީނީނިއުސް.ކޮމް ބައެއްގެ އަތްދަށަށް ދިއުމަށް އަލުން ލިބިފައިވަނީ ހެކަރުންނާއި ދެކެވުނު ވާހަކަތަކަކަށް ފަހުގައެވެ dhiislam\nPosted by suruhee at 9:31 AM0comments\nރާބޯ މީހުނަށް ބަނގުރާ ބަހައްޓަންޖެހެންޏާ ޖުވަކުޅޭ މީހުނަށް ކެސިނޯވެސް ހުނަންވާނެތާއެވެ. ހަށިވިއްކާ މީހުނަށް ނާސިގެތައްވެސް ބަހައްޓަން ޖެހޭނެތާއެވެ.\nއަބްދުﷲ މުއާޛް - ހާމަ ޑައިލީ\nދިވެހިރާއްޖެއަކީ އިސްލާމީ އުސޫލުގެ މަތީގައި ބިނާވެފައިވާ ދައުލަތެއްކަމުގައި ޤާނޫނު އަސާސީގެ ދެވަނަ މާއްދާގައިބުނެފައި އެބައޮތެވެ. ޤާނޫނު އަސާސީގެ މައިގަޑު މަސްދަރަކީ އިސްލާމް ދީންކަމަށް ޤާނޫނު އަސާސީގައިވެއެވެ. އިސްލާމްދީނާއި ޚިލާފު ޤާނޫނެއް ނުހެދޭނެކަމަށްވެސް ޤާނޫނު އަސާސީގައި އޮވެއެވެ.\nމީހުން ދިރިއުޅޭ ރަށްރަށުގައި ބަނގުރާ ވިއްކުން މަނާކުރުމުގެ ބިލެއް ރައްޔިތުންގެ މަޖިލީހުގެ ތަޅުމަށް ވެއްދުމާގުޅިގެން އެބިލު ވަންދޮރުން ވަނީ ސައްޕުޖަހާ ބޭރުކޮށްލާފައެވެ. ހުއްޖަތަކަށް ދެއްކީ ރާއްޖޭގެ ވަކިތަނެއްގައި ރާވިއްކުން މަނާކުރުމަކީ އެހެންތަންތާ ރާވިއްކުން ހުއްދަކުރުން ކަމުގައި ވާނެކަމަށްޓަކައި ވަކިތާކު ރާވިއްކުން މަނާކުރާ ޤާނޫނެއް ހެދުމަކީ ޤާނުނު އަސާސީއާއި ޚިލާފުކަމަކަށްވުމެވެ. ވެރިކަން ކުރާ އެމްޑީޕީއަށް ނިސްބަތްވާ މެންބަރުންނާއި، އެނޫން ބައެއް މެންބަރުންވެސް އެރޫޙުގައި މަޖިލީހުގެ ތަޅުމުގައި ހަރުއަޑުން ބުނަމުން ދިޔައީ މަނާކުރަންޏާ މަނާކުރަންވާނީ މުޅިރާއްޖޭގައި ރާވިއްކުން ކަމަށެވެ. އެބަހަނާގައި މީހުން ދިރިއުޅޭރަށް ރަށުގައި ބަނގުރަލާއި އޫރުމަސް ވިއްކުން މަނާ ކުރާ ޤާނޫނެއް ފާސްވިޔަނުދީ މަޖިލިހަށް ބަލައިވެސް ނުގަނެ އެބިލްވަނީ މަޖިލީހުން ބޭރުކޮށްލާފައެވެ. މަޖިލީހުގެ ޢިއްޒަތްތެރި މެންބަރުން ޤާނޫނު އަސާސީއަށް އިޙުތިރާމްކޮށް އެވަރުގެ ނިންމުމެއް ނިންމެވުވުމުން ރާއްޖޭގައި ބަނގުރާ މަނާކުރުން ދެން މާލަހެއް ނުވާނެކަމަށް ބަޔަކަށް ހީކުރެވުނެވެ. ރާއްޖެއަށް އެތެރެކުރުން މަނާ އެއްޗެއްގެ ގޮތުގައި ބަނގުރަލާއި އޫރުމަސް ހިމެނިގެންދާތަން ދެކޭހިތުން ބަޔަކުތިއްބެވެ.\nއޭގެފަހުން، ރާއްޖޭއަށް އެތެރެކުރުން މަނާތަކެތީގެ ޤާނޫނަށް އިސްލާޙެއް ހުށަހެޅުނުތަން މަޖިލީހުން ފެނިގެން ދިޔައެވެ. ރާއްޖެއަށް ބަނގުރަލާއި އޫރުމަސް އެތެރެ ކުރުން މަނާކުރުމުގެ ބޭނުމުގައެވެ. ސައްތައިން ސައްތަ އިސްލާމީ ޤައުމުގެ ރައްޔިތުންގެ މަޖިލީހުގެ މެންބަރުންގެ ކިބައިގާއި ދީނަށް ނަޞްރުދިނުމުގެ ރޫހު ހުރިމިންވަރު ވަޒަންކޮށްލުމަށް ލިބުނު ފުރުޞަތަކަށް އެކަންވެގެން ދިޔައެވެ. ރާއްޖޭގެ ބައެއްގައި ބަނގުރާ ވިއްކާފާ އަނެއްބައިގާ ބަނގުރާ ނުވިއްކާ ގޮތަށް ހަދާ ޤާނޫނަކަށް ވޯޓުދޭން ބިރުން، މީހުންއުޅޭ ރަށްރަށުގައި ބަނގުރަލާއި އޫރުމަސް ވިއްކުން މަނާކުރާ ބިލަށް ވޯޓުނުދީ މުޅިރާްޖޭގައި ބަނގުރަލާއި އޫރުމަސް މަނާ ކުރަން ގޮވާލި އެެއްކަލަ މެންބަރުންތައް މިއިސްލާޙު ހުށަހެޅިއިރު ކޮބައި ހެއްޔެވެ. އިސްލާމް ދީނަށްޓަކައި އެއިސްލާޙު ފާސްކޮށްލާކަށް ނުކެރުނެވެ. ކުރިންވެސް އެކަން އެގެއެވެ. ނުކުރާނެއެވެ. ނުވެސް ކުރެވޭނެއެވެ. އެއަށްވުރެ ބޮޑަށް މާއްދިއްޔަތަށް މިތިބެވެނީ އަޅުވެތިވެވިފައެވެ.\nއިސްލާމް ދީނާއި ރާއްޖޭގެ ޤާނޫނު އަސާސީއަށް ޙުރުމަތްތެރިކޮށް ހިތުމަށް ހުވާކޮށްގެން ތިބެ ދީނަށް ނަޞްރުދޭން ކެރޭ ބަޔަކަށް މަޖިލީހުގެ ގިނަ މެންބަރުންނުވިއެވެ. އާއެކެވެ. އިސްލާމްދީނުގައި ބަނގުރާ ޙަރާމެވެ. އޭގެ ވިޔާފާރިވެސް ޙަރާމެވެ. އެއީ ވަކި ޙާލަތެއްގައި ހުއްދަވެފައި ހަރާމްވާ އެއްޗެއް ނޫނެވެ. ފުރާނަ ސަލާމަތްކުރުމަށް އެހެން އެއްވެސް ގޮތަކަށް ފުރުޞަތެއްނެތް ހިނދު ބަނގުރާ ހުއްދަވާކަމަށް ހުއްޖަތްދައްކަމުން، އިޤްތިޞާދީ މަންފާއަށްޓަކައި ރާވިއްކުމަކީ މައްސަލައެއްނޫނޭ ބުނެ އެއިސްލާޙު ބަލައިނުގަނެ އެއްލާލީއެވެ.\nއަޖައިބެއް ނުވާނެހެއްޔެވެ. ދޭތެރެ ދޭތެރެއިން މަލޭންނާއި ރަށްރަށުން ބަނގުރާ އުފައްދާ މީހުން ފެނިގެން އަތުލައިގަނެ އެމީހުނަށް އެބަ އަދަބުދެއެވެ. ރިސޯޓުތަކުގެ ބަރތަކާއި ގުދަންތަކުގައި ރާއަތުރައިގެންނާއި ފައްލަވަ ކޮށްގެން އޫރުމަހާއި ރާވިއްކާ ނަގާއިރު އެއީ މައްސަލައަކަށްނުވެއެވެ. އިސްލާމުންނޭ ކިޔައިގެން ﷲގަންދީ ހުވާކޮށްގެން ތިބެ ﷲގެ ވަޙީބަސް ފުޅުތަކާ ޗެލެންޖުކުރަން ހެޔޮވާނެ ހެއްޔެވެ. ބިރުނުގަންނަނީ ހެއްޔެވެ. ތިޔަކަހަލަ މަޖިލީހަކަށްވުރެ ﷲ މާބޮޑެވެ. މާމަތިވެރިއެވެ.\nރާއްޖެއަށް ބަނގުރަލާއި އޫރުމަސް އެތެރެކުރުން މަނާކުރަން ބިރުން ތިޔައުޅެނީ އިޤްތިޞާދޭ ކިޔައިގެން ހެއްޔެވެ. ބަނގުރަލާއި އޫރުމަހާ ނުލާ ޓޫރިޒަމް ނުހިންގޭނެކަމަށް ހީވަނީ ހެއްޔެވެ. ﷲގެ ކުޅަދުންވަންތަކަމާ މެދު ޝައްކުވަނީހެއްޔެވެ. ﷲ އަމުރުފުޅަކާ އެއްގޮތަށް ޢަމަލުކޮށް ދީނަށް ނަޞްރު ދިނުމުން ނިކަމެތިވާނޭކަމަށް ހީވަނީ ހެއްޔެވެ.\nބަނގުރާ ނުވިއްކަންޏާ ޓޫރިޒަމް ހަލާކުވެ އިޤްތިޞާދު ފުޑުފުޑުވާނެ ކަމަށް ބުނެ މަޖިލީހުގައި ގަޔަށް ބާރުލާފައި ވާހަކަ ދައްކާއިރު، ސްނާމީ އައިސް އެތައް ރިސޯޓެއް ފުޑުފުޑުވެ އިޤްތިޞާދު ހަލާކުވީ ރާފުޅިތަކާއި އޫރުމަސްތައް އަތުރައިގެން ނަށަނަށާ ތިއްބާކަން ހަނދާން އެބަހުރިބާއެވެ. ޤުދުރަތީ ކާރިސާއަކުން ނުވަތަ ދުނިޔޭގައި ހިނގާ ނޭއްގާނިކަމަކުން ޓޫރިޒަމަށް ނުބައި އަސަރުތައް ކޮށްފައި ހުރީ ރާފުޅިތައް އެތެރެކޮށްގެން ވިއްކާންތިއްބައެވެ. މިހާރުވެސް އައިސްލޭންޑްގެ އަލިފާން ބަރުބަދައެއްގެ ދުމާހުރެ ޔޫރަޕްގައި ދަތުރު ފަތުރު މެދުކެނޑުމުން ރާފުޅިތައް އަތުރައިގެން ތިއްބަސް އެތިބީ އެމީހުނަށް އެތިބީ ރާއްޖޭގައި ރާބޯން ނާދެވިފައެވެ. ހީނުކުރާހާ ބޮޑުގެއްލުމެއް އެކަމުންވެސް އެދަނީ ޓޫރިޒަމަށް ކުރަމުންނެވެ. މިހުރީ އިބްރަތް ޙާޞިލުކުރާންވީ ކަންކަމެވެ.\nއަނެއްކޮޅު ޓޫރިޒަމް އިންޑަސްޓްރީގައި، ރާބޯ މީހުނަށް ބަނގުރާ ބަހައްޓަންޖެހެންޏާ ޖުވަކުޅޭ މީހުނަށް ކެސިނޯވެސް ހުނަންވާނެތާއެވެ. ހަށިވިއްކާ މީހުނަށް ނާސިގެތައްވެސް ބަހައްޓަން ޖެހޭނެތާއެވެ. ޑްރަގަކީވެސް މަނާއެއްޗަކަށް ހަދާނޭކަމެއް ނެއްތާއެވެ. އެއީވެސް ފައިދާބޮޑު ވިޔަފާރިއެއް ވިއްޔާއެވެ. އޭރުން ޓޫރިޒަމްގެ އައު މާރކޭޓްތައް ހުޅުވި ގިނަ ފައިސާ ލިބޭނެ ނޫންހެއްޔެވެ. ރާވިއްކަން ބަހައްޓަންޏާ ކެސިނޯތަކާ ނާސިގެތައްވެސް ނުބަހާއްޓާންވީ ކަމެއްވެސް ނެތްތާއެވެ. ނަޢޫޛުބިﷲ...............! raajjeislam\nPosted by suruhee at 9:22 AM0comments\nދިވެހިރާއްޖޭގެ އެންމެހާ މީޑިޔާތަކަށް\nދުސްތޫރީ މައްސަލައެއްގެ ގޮތުގައި7މާރޗް 2010 ގައި " ބަނގުރަލާއި ، އޫރުމަހާއި އޫރުމަހުން އުފައްދާތަކެތި ދިވެހިރާއްޖެއަށް ގެނައުމާއި، ދިވެހިރާއްޖޭގައި ގެންގުޅުމުގެ ޤަވާޢިދު" ދިވެހިރާއްޖޭގެ ޤާނޫނު އަސާސީގެ ފުރަތަ ބާބުގެ 10 ގެ ހ އަދި ށ އާއި ތަޢާރުޞުވާތީ އެ ޤަވާޢިދު ބާތިލްކޮށްދިނުމަށް އެދި ދިވެހިރާއްޖޭގެ ސްޕްރީމް ކޯޓަށް ހުށައެޅީމެވެ. 21 މާރޗްގައި ސްޕްރީމް ކޯޓުން ޖަވާބުދެއްވާފައިވަނީ މިފަދަ ދުސްތުރީ މައްސަލައެއް ފުރަތަ މަރްޙަލާގައި ބަލަންޖެހޭނީ ހައިކޯޓުން ކަމަށެވެ. ވުމާއިއެކު މި މައްސަލަ އަލުން 11 އެފްރީލް 2010 ގައި ދިވެހިރާއްޖޭގެ ހައިކޯޓަށް ވަނީ ލެވިފައެވެ. އަދި ހައިކޯޓުން ވަނީ މިމައްސަލަ ރަސްމީކޮށް ބަލައިގަނެފައެވެ.\nދަންނަވަމެވެ. ބަނގުރަލަކީ މަަސްތުވާއެއްޗަކަށް ވީހިނދު އަދި މަސްތުވާތަކެތި ހުއްޓުވުމަކީ މިއަދުގެ ސަރުކާރުން ވެފައިވާ ރިޔާސީ ވަޢްދުތަކުގައި ހިމެނިފައިވާ ކަމެއްކަމަށްވުމާއި ، ދިވެހި ޖުމްހޫރިއްޔާގެ ރައީސް އަލްފާޞިލް މުޙަމްމަދު ނަޝީދު 26 ފެބްރުއަރީ 2010 ވަނަ ދުވަހު ދިވެހި ރާޢްޖޭގެ އެންމެހާ ރައްޔިތުންނާއި މުޚާތަބް ކުރައްވާ ދެއްވި ރޭޑިޔޯ ޚިތާބުގައި މާލެއާއި އަދި ރާއްޖޭގެ ހުރިހާ ކަންކޮޅެއްގައި ހިންގައިފައިވާ ހުރިހާ މާރާމާރީ އަކީ ބަނގުރާ ބޮއިގެން މަސްތުވެގެން ހިންގާފައިވާ ކަމެއްކަން ސާފު ޢިބާރާތުން ދޭހަވާގޮތަށް ރައީސުލް ޖުމްހޫރިއްޔާ ފާހަގަކޮށް އެކަން ޢާއްމު ކޮށް ޢިޢްލާން ކޮށްފައިވާތީއާއި ، ބަނގުރަލުގެ މައްސަލައަކީ ޤައުމުގައި މިއަދު ވަރަށް ނާޒުކު ކަމަކަށްވެފައިވާ ދަނޑިވަޅެއްގައި ، ހަނދާން ހުންނާނޭފަދައިން ބަނގުރާވިއްކުމަކީ ދެކޮޅުހަދާ ނުރުހޭ ކަމެެއްކަން ދިވެހި އެންމެހާ ރައްޔިތުން ނިކުމެ މުޒާހިރާކޮށްގެން ދައްކާފައިވާއިރު މިފަދަ ހައްސާސް މައްސަލައެއްގައި ތިޔަ އެންމެހާ މީޑިޔާ ތަކުން މި މައްސަލަ އިތުރަށް ތަޙްޤީޤްކޮށް މިކަމުގައި ފުރިހަމަ އެއްބާރުލުން ދެއްވާ މިކަން ހިނގަމުންދާގޮތް ދިވެހި އެންމެހާ ރައްޔިތުންނަށް އެންގުމަކީ ތިޔަ މީޑިޔާ ތަކުގެ ޤައުމީ ޒިންމާއެއް ކަމުގައި ދެކެމެވެ.\nދަންނަވަމެވެ. މިފަދަ ދީނީ އަދި ޤައުމީ މައްސަލައެއްގައި އެހީތެރިކަން ހީދުމުގެ ގޮތުން އަޅުގަނޑު ބަނގުރަލުގެ ޝަރުޢީ ހުކުމް ހޯދުމަށް ފަސްފަރާތަކަށް ސިޓީ ހުށައެޅީމެވެ. އެއީ އިސްލާމިކް މިނިސްޓްރީއާއި ދިވެހިރާއްޖޭގެ ފިޤްހް އެކަޑަމީއާއި އަދާލަތު ޕާޓީ އާއި އިސްލާމިކް ފައުންޑޭޝަން އޮފްދަ މޯލްޑިވްސް އާއި ޖަމްޢިއްޔަތުއްސަލަފް އެވެ. އިސްލާމިކް މިނިސްޓްރީންނާއި ޖަމްޢިއްޔަތުއްސަލަފުން ތަފްސީލީ ޖަވާބު ދެއްވައިފާ ވާކަން ފާހަގަ ކުރަމެވެ. މިކަމުގައި އަދާލަތު ޕާޓީން ޕާޓީގެ ރައީސް އައްޝައިޚް ހުސެންރަޝީދު އަހްމަދު ފޯނުން ވިދާޅުވެފައިވަނީ މިނިސްޓްރީންވެސް ޖަވާބުދެއްވަން ތިއްބަވާނީ އެއްބަޔެއްކަމާއި އަދާލަތު ޕާޓީން މިކަމުގައި ޖަވާބު ދެވޭނީ އަނގަބަހުން ކަމުގައެވެ.\nހަމަ މިއާއި އެކު އިސްލާމިކް ފައުންޑޭޝަން އޮފްދަމޯލްޑިވްސްއިން ވަނީ މިކަމުގައި ތަކުރާރުކޮށް މަސައްކަަތް ކުރުމުންވެސް އެއްވެސް އެއްބާރުލުމެއް ނުދީފައެވެ. އަޅުގަނޑު މި މައްސަލައިގާ އިސްލާމިކް ފައުންޑޭޝަނަށް އެދުނީ ކީރިތި ޤްރުއާނާއި ރަސޫލާގެ ޙަދީޡުން ބަނގުރަލާއި ބެހޭގޮތުން އައިސްފައިވާ ހުރިހާ ހުކުމްތައް ލިޔުމަކުންނާއި ދިވެހި ތަރުޖަމާ ދިނުމަށެވެ. ނަމަވެސް އައްޝައިޙް ފަރީދު އަހްމަދު ކައިރީގައި ބައިންދަވައިގެން އެހެންމީހަކު ފޯނުން ގުޅާ ވިދާޅުވެފައިވަނީ ތި މައްސަލައިގާ އިސްލާމިކް ފައުންޑޭޝަނުން އެއްވެސް ލިޔެކިޔުމެއް ނުދޭނެކަމާއި ތިކަމުގައި ޖަވާބެއް ދެވޭނީ ހަމައެކަނި އަނގަބަހުން ކަމަށެވެ. މިއީ އަޅުގަނޑު ނުހަނު ހިތާމަ ކުރިކަމެއްކަމުގައި ދަންނަވަމެވެ.\nމިސިޓީއާއިއެކު ބަނގުރާވިއްކުން ހުއްޓުވައި މި ޤަވާޢިދު ބާތިލް ކުރުމަށް އަޅުގަނޑު ލިޔެފައިވާ ޑޮކިއުމެންޓްތަކުގެ ކޮޕީ ތިޔަފަރާތުގެ މަޢްލޫމާތައްޓަކައި ފޮނުވީމެވެ.\n19 އެޕްރިލް 2010\nއިބްރާހިމް ޝަމީމް/ ހ.ކޮޔާ\nPosted by suruhee at 6:38 AM 1 comments\nބޮން ގޮއްވާނެކަމުގެ އިންޒާރު، ދީނީގޮތުން ހަރުކަށި ހިޔާލުގެމީހުން ދީފި\nދިވެހި އަލްޤައިދާގެ ކަޅު ހިތި އިންޒާރު\nފެންނަމުން މިދާ މަންޒަރުތަކާއި އިވެމުން މިދާ އަޑުތަކަކީ ދިވެހި އަލްގައިދާގެ މެމްބަރުންގެ ޖޯސް ކައްކުވާލާ އަޑުތަކެކެވެ. އަބަދުވެސް އިވެމުން ފެންނަމުން މިދަނީ ދީނީ ކަންތައްތައް ހުއްޓުވުމާއިއެކު ފާހިސް ކަންތައްތައް އާންމު ކުރާ މަންޒަރެވެ. ކެތްތެރިކަން ކޮޅުން ލައިފިއެވެ. ދެނެއް ބޮން ނުގޮއްވައެއް ކެތެއްނުވާނެއެވެ.\nމިދޭ އިންޒާރަކީ ފިސާރި ކެރޭ ބަޔަކު ދޭ ކަޅު ހިތާމަވެރި އިންޒާރެކެވެ...އާންމު ކުރަމުން މިދާ އެނެމެހާ ފާހިސް ކަންތައްތައް ނުހުއްޓުވައިފިނަމަ، އެ ބާއްވާ ކޮންމެ ސޯ އެއްގައި ބޮމެއްގޮއްވާލާނެ ވާހަކަ އުފަލާއިއެކު ދަންނަވާ އިންޒާރު ކުރަމެވެ.. މި ސޯތަކަށް އެއްވެސް މީހަކު ނުދިއުމަށް ދިވެހި އަލްގައިދާގެ ފަރާތުން އިލްތިމާސްކޮށް އިންޒާރުކުރަން.... މުރާސިލް\nPosted by suruhee at 3:27 PM2comments\n”ލޯބިވާ ބައްޕާ، އަހަރެން އަތުގައި މިހާރު 20 ޑޮލަރު އެބައޮތެވެ... ބައްޕަގެ ވަޤުތުގެ ތެރެއިން 1 ގަޑިއިރު އަޅުގަނޑަށް ވިއްކަފާނަންތޯއެވެ؟“ މުރާސިލް\nPosted by suruhee at 3:23 PM0comments\nއޭ ޢުމަރެވެ! ކަލޭގެފާނު ވެރިކަން ކުރަށްވައިފީމުއެވެ\nއައްޝައިޚް ޙުސައިން ރަޝީދު އަޙްމަދު\n"ނުރުހޭ ބަޔަކު ނުރުހުނަސް މިޤައުމުގެ ދީނަކީ އިސްލާމް ދީނެވެ. ޤާނޫނު އަސާސީއިން ސެކިއުލަރިޒަމަކަށް ޖާގައެއް ނުދެއެވެ." މިނިސްޓަރ އޮފް ސްޓޭޓް ފޯރ ހޯމްއެފެއާރޒް\nމިއަދުގެ މަޖިލީހުުގެ ބައެއް މެންބަރުންގެ ވާހަކަފުޅުން އެބޭފުޅުންގެ ހިތްޕުޅުތަކުގައި ފޮރުވިފައި އޮތް، އިސްލާމް ދީނަށް ކުރަށްވާ ނަފްރަތު ފާޅުވެގެން ދިޔައެވެ. އެބޭފުޅުންނާ އިސްލާމް ދީނާ އޮތް ދުރުކަން ހާމަވެގެން ދިޔައެވެ. އެބޭފުޅުންގެ ކިބައިގައި ހުރި އިސްލާމީ\nމިއަދު ރައްޔިތުންގެ މަޖިލީހުގެ ތަޅަމުގައި ބަޙުޘު ކުރެވެމުންދިޔަ މައްސަލައަކީ ސިޔާސީ ޕާޓީތަކާ ބެހޭ ބިލުގެ މައްސަލައެވެ. ތެދެކެވެ. ކޮންމެ ބިލަކީ ވެސް އޭގެ އެންމެ ރަނގަޅު ގޮތުގައި ދިވެހި މުޖްތަމަޢަށް އެންމެ ފައިދާ ބޮޑު ގޮތަކަށް ފާސްކޮށް، ނެރެންޖެހޭ ބިލަކަށް ވާންވާނެއެވެ. އެފަދަ ބިލަކާމެދު ބަޙުޘު ކުރާއިރު ވާހަކަދައްކާ މީހާއަކީ ވެސް އެފެންވަރަށް ތިމާގެ ލިޔާޤަތާއި ހުނަރުވެރިކަން ހުރި މީހަކަށް ވާންވާނެއެވެ. ތިމާމެން ޤަބޫލުކުރާ ވަކި ގޮތެއް، މިސުރާބުވާންޖެހޭ ވަކި އަމާޒެއް، ޤަބޫލުކުރަންޖެހޭ ވަކި އުޞޫލެއް، ކަށަވަރުކުރަންޖެހޭ ވަކި ޢަޤީދާއެއް، ނެތި ވާހަކަ ދައްކާ މީހަކަށް އެމީހާ ވެގެނެއް ނުވާނެއެވެ.\nއަޅުގަނޑުމެންގެ ރައްޔިތުންގެ މަޖިލީހުގެ މެންބަރުންނަކީ ވަކި ޢަޤީދާއެއް ޤަބޫލުކޮށްގެން ތިބެ، އެޢަޤީދާގެ ނަމުގައި އެދީނަކަށް ޙުރުމަތްތެރިކޮށް ހިތާނެ ކަމަށާއި އެދީނެއް ޙިމާޔަތްކުރާނެ ކަމަށް ވަޢުދުވެ ﷲ ގަންދީ ހުވައި ކުރަށްވައިގެން ތިއްބެވި ބޭފުޅުންނެވެ. އެހެންކަމުން މަޖިލީހުގެ މެންބަރުން ވާހަކަދައްކަވާއިރު، މައްސަލަތަކާއި ބިލުތަކަށް ބަޙުޘު ކުރަށްވާއިރު، މެންބަރެއްގެ ޙައިޘިއްޔަތުން މިބުނެވުނު ނުގުތާއަށް ސަމާލުކަން ދެއްވަން ޖެހޭނެކަމީ ޝައްކެއްއޮތް ކަމެއްނޫނެވެ. އެހެންނުވެއްޖެނަމަ އެފަދަ މީހަކަށް ތިމާއަކީ ކާކުކަންވެސް ނޭގެނީއެވެ.\nމިއަދުގެ ޖަލްސާގައި ބަޙުޘުކުރެވެމުން ދިޔައީ ވަރަށް މުހިއްމު ބިލަކަށެވެ. ސިޔާސީ ޕާޓީތަކުގެ ބިލެވެ. މަންމައަށް ވުރެން ކުރިން ދަރިފުޅު އުފަންވާވާހަކަ ޤަބޫލު ނުކުރެވުނު ކަމުގައި ވިއަސް، މިއޮތީ އެފަދަ މިސާލެއް ފެންނާށެވެ! ބަޔާންވެގެންވާ ޤާނޫނެއް ނެތި، ސިޔާސީ މައިގަނޑުތަކެއް ކަނޑަނޭޅި، ސިޔާސީ ގިނަ ޕާޓީތަކެއް ރާއްޖޭގައި އުފަންވީއެވެ. އެހެންކަމުން ޕާޓީތަކަށް ހިނގަންވާގޮތެއް، އަޅަންވާ ފިޔަވަޅެއް ރަނގަޅަށް އެނގޭކަމަކަށް ނުވެއެވެ. ކޮންމެ ޕާޓީއެއްގެވެސް ލީޑަރުންނާއި ސަޕޯޓަރުން ދަޢުވާ ކުރަނީ ތިމަންމެންގެ ޕާޓީނޫން އެހެން ޕާޓީއެއްގައި ރަނގަޅު ސިޔާސަތެއް ނެތް ކަމަށާއި، ޑިމޮކްރަސީއެއް ނޯންނަ ކަމަށެވެ.\nއެއީވެސް ސިޔާސަތެއްކަމަށް ވެދާނެއެވެ. ޙައިރާންވާންޖެހޭ ކަމަކީ، އެޢަޤީދާއެއް ޤަބޫލުކޮށް، އެދީނެއްގައި ތިމާމެން ތިބެ، އެއާޚިލާފަށް ދަޢުވާކުރަމުންދާ ދިއުމެވެ. އަރާއިން ގޮފި އަމިއްލައަތުން ކަނޑައި ވައްޓާލާ މީހަކީ ޖުހާގެ ވާހަކައިގައި އަންނަ މީހާއޭ ބުނެވުނަސް މިހިރީވެސް އެކަހަލަ މިސާލުތަކެކެވެ.\nމިއަދުގެ މަޖިލީހުގެ ބައެއް މެންބަރުންގެ ވާހަކަފުޅުން އެބޭފުޅުންގެ ހިތްޕުޅުތަކުގައި ފޮރުވިފައި އޮތް، އިސްލާމް ދީނަށް ކުރަށްވާ ނަފްރަތު ފާޅުވެގެން ދިޔައެވެ. އެބޭފުޅުންނާ އިސްލާމް ދީނާ އޮތް ދުރުކަން ހާމަވެގެން ދިޔައެވެ. އެބޭފުޅުންގެ ކިބައިގައި ހުރި އިސްލާމީ ޘަޤާފަތުގެ ނިކަމެތިކަން އެނގިގެން ދިޔައެވެ. އެއާއެކު އެބޭފުޅުންނަށް ދުނިޔޭގެ ޘަޤާފަތުން ލިބިވަޑައިގެންފައިވާ އެއްޗެއްގެ މަދުކަން ވެސް ސާބިތުވެގެން ދިޔައެވެ. ހަމަ އެހެންމެ މަޖިލީހުގައި އެންމެ ފުރަތަމަ އަމާޒަކަށް ބެލެވެމުންދާ ދިވެހި ދައުލަތުގެ ޤާނޫނު އަސާސީއިން މާބޮޑު ޢިލްމެއް ލިބިވަޑައިގެންފައި ނުވާ ކަމުގެ ހެކިތައް އެބޭފުޅުންގެ ދޫފުޅުން ހާމަކުރަށްވައި، ރައްޔިތުންނަށް އެކަން ފާޅުކުރަށްވަމުން ގެންދެވިކަން ވެސް އެނގިގެން ދިޔައެވެ.\nވިސްނާލުން ކީއްތޯއެވެ؟ މިއަދު ދުނިޔޭގައި އޮތް އެންމެ ފުރިހަމަ ޑިމޮކްރަސީއެއް އޮތްކަމަށް ބުނެވޭ ޤައުމަކީ އަވައްޓެރި އިންޑިޔާއެވެ. އިންޑިޔާގައި ދީނީ ޕާޓީ ނެތްތޯއެވެ؟ ސީދާ ހަރުކަށި ހިންދީ ދީން ހިމާޔަތްކުރަން މަސައްކަތްކުރާ ޕާޓީއެކެވެ. ހަމަ އެއާއެކު ކޮމިއުނިސްޓް ޕާޓީވެސް އިންޑިޔާގައި ވަރަށް ފުޅާކޮށް ތަމްސީލު ވަމުން އެބަދެއެވެ.\nދުނިޔޭގައި އެންމެ ކުރިއަރާފައިވާ ހުޅަނގުގެ ޤައުމުތަކުގައި ދީނީ ޕާޓީތައް މަދީތޯއެވެ؟ ސީދާ ކްރިސްޓިޔަން ޕާޓީތައް އުފެދިފައި ހުރިއިރު، އެނޫން ނަންނަމުގައި އެބައިމީހުންގެ ދީން ޙިމާޔަތްކުރުމުގެ މަޤްޞަދުގައި އުފެދިފައިހުރި ޕާޓީތައް މަދީތޯއެވެ؟ އިނގިރޭސި ވިލާތުގައި ދީނީ ޕާޓީ ނެތީތޯއެވެ؟ ތެދެކެވެ. ރާއްޖޭގައި އިސްލާމީ ޕާޓީއެއް އޮންނާކަށް ނުޖެހެއެވެ. އެއީ ދުނިޔޭގެ އެހެން ޤައުމުތަކާ ޚިލާފަށް ރާއްޖޭގައި އުޅެނީ ހުސް އިސްލާމުން ކަމުގައިވީތީއެވެ. އެބައިމީހުންގެ ތެރޭން ކޮންމެ ބަޔަކު ޕާޓީއެއް އުފެއްދި ކަމުގައި ވިއަސް އިސްލާމް ދީން ޙިމާޔަތް ކުރުމީ އެޕާޓީއެއްގެ ވާޖިބަކަށް ވާނެތީއެވެ.\nއެކަމަކު ދެން އުފެދޭ ސުވާލަކީ އިސްލާމް ދީނާއި ސިޔާސަތް ވައްކޭ ކިޔާ މީހުން، ރާއްޖޭގައި މިއޮތް ޤާނޫނު އަސާސީއަށް ދޭނީ ކޮން ޖަވާބެއް ބާއެވެ! އެއަސާސްގެ ބަހުރުވައިން ބުނާނަަމަ، ރާއްޖޭގެ ދީނަކީ އިސްލާމް ދީނެވެ. އިސްލާމީ ޝަރީޢަތާ ޚިލާފު އެއްވެސް ޤާނޫނެއް ނެހެދޭނެއެވެ. އެފަދަ ޤާނޫނެއް ހެދިކަމުގައި ވިއަސް އެއީ ވެސް ބާޠިލް އެއްޗެކެވެ. ރާއްޖޭގެ ރައްޔިތަކަށް ވެވޭނީ މުސްލިމަކަށް ވެގެންނެވެ. މިހިރީ ޤާނޫނު އަސާސީއިން ކަނޑައެޅި ބަޔާންވެގެންވާ ހަމަތަކެވެ. އެހެންކަމުން މިއާ ޚިލާފަކަށް އެކަކަށްވެސް ވާހަކަ ދެއްކުމުގެ ޖާގައެއް ނެތެވެ.\nދީނާއި ސިޔާސަތަކީ ދޭއްޗެއް ކަމަށް ހަދައި، އެދޭތި އެއްނުކުރެވޭނެއޭ ބުނާ ބަޔަކުނަމަ، ދަންނާށެވެ! އެއީ އިސްލާމް ދީނުގައި ހުރި އުނިކަމެއް ނޫނެވެ. ފަހަރެއްގައި އެމީހަކަށް އެނގިފައި ހުރި ދީނެއްގެ އުނިކަމަކަށް ވެދާނެއެވެ. ހަމަ އެއާއެކު އެމީހެއްގެ ސިކުނޑީގައި ހުރި ނުކުޅެދުންތެރި ކަމެކޭވެސް ބުނެވިދާނެއެވެ. މިއިން އެނގެނީ އެމީހެއްގެ ކިބައިގައި ހުރި ޢިލްމީ ނާޤާބިލް ކަމެއްގެ ބޮޑުކަމެވެ. މިވެނި މީހަކީ "ކަނޑުކޮހެކޭ" ބުނެވެނީ އޭނާ ކަނޑަށް ވައްޓާލައިގެން ދެފެން ދޭތެރެއަށް ވަނީމައެއް ނޫނެވެ. އެއީ ތިމާގެ ސިކުނޑީގައި ހުރި ނުކުޅެދުންތެރިކަން ފެންމަތިވުމުން ކިޔައިއުޅޭ ބަހެކެވެ.\nދަންނަވަންތޯއެވެ؟ އިސްލާމް ދީނަކީ ވެރިކަން ކުރަން ދުނިޔެއަށް ފޮނުއްވުނު ދީނެކެވެ. އެދީން ދުނިޔޭގައި ކޮށްފައިއޮތީވެސް ވެރިކަމެވެ. މިދީނަކީ ދުނިޔޭގައި އިސްލާމީ ވެރިކަން ހިންގައިފައި، ކާމިޔާބީ ހޯދައި އެކަން ދުނިޔެއަށް ދައްކުވައިދީފައިވާ ދީނެވެ. ދުނިޔޭގައި އަމަންއަމާންކަން ޤާއިމުކޮށްފައިއޮތް ދީނެވެ. އިންސާނުންގެ ތެރޭގައި ހަމަހަމަ ކަމާއި، އިންޞާފާއި ޢަދުލަކީ ކޮަބައިކަން އެންމެފުރަތަމަ ދައްކައިދިން ވެރިކަމަކީ އިސްލާމީ ވެރިކަމެވެ. ޣައިރުމުސްލިމް ވެރިކަމެއްގެ ކިއްލާއެއްގެ ތެރެއަށް ބޮޑުވެފައި ހުރި މީހަކު، މިދީނުގެ ވެރިއަކު އަމާންކަމާއެކު އަރާމުގައި ނިދާފައި އޮތްވައި، ފެނިފައި ބުނި ބަސް ހަނދުމައަށް ގެންނަމާ ހިނގާށެވެ! އޭނާ ބުނެފައިވަނީ މިފަދައިންނެވެ. حَكَمْتَ وَعَدَلْتَ وَأَمِنْتَ فَنِمْتَ يَا عُمَرُ! މާނައީ: އޭ ޢުމަރެވެ! ކަލޭގެފާނު ވެރިކަން ކުރަށްވައިފީމުއެވެ. އަމަން އަމާންކަން ޤާއިމު ކުރަށްވައިފީމުއެވެ. ޢަދުލުވެރިކަން ހިންގަވައިފީމުއެވެ. އަރާމުގައި އަވަހާރަލައްޕަވައިފީމުއެވެ. މިއެވެ. ވިސްނާލަމާ ހިނގާށެވެ! މިއަދު ސެކިއުލަރ ވެރިންގެ ތެރޭގައި ނުވަތަ ސެކިއުލަރވިސްނުން ބޮއިގެންތިބި މީހުންގެ ތެރޭގައި މިބަސް ނިސްބަތް ކުރެވިދާނެ ހަމަ އެކަކު ވެސް ދުނިޔޭގައި އެބަ އުޅޭބާއެވެ! ނުވަތަ ދުނިޔޭގައިއުޅެ، ދުނިޔެ ދޫކޮށްފައިވެސްވާ މިފަދަ ލީޑަރަކު އުޅުނުބާއެވެ! ނަމަވެސް އިސްލާމީ ތާރީޚުގައި އެފަދަ ބޭފުޅުން މަދެއްނޫނެވެ.\n(ސުންބުލީގެ 35 ވަނަ ޢަދަދު- އައްޝައިޚް ޙުސައިން ރަޝީދު އަޙްމަދު) މުރާސިލް\nPosted by suruhee at 3:17 PM0comments\nމިހާރުގެ ރައީސް ވިދާޅުވެފައި ވަނީ، ދިވެހިރާއްޖޭގައި އެހެން ދީންތަކުގެ މީހުންނަށް އަޅުކަންކުރެވޭނެ ތަންތަން ބިނާކުރުމަށް..\nޕްރެޒެންޓަރ: " މިހާރުގެ ރައީސް ވިދާޅުވެފައި ވަނީ، ދިވެހިރާއްޖޭގައި އެހެން ދީންތަކުގެ މީހުންނަށް އަޅުކަންކުރެވޭނެ ތަންތަން ބިނާކުރުމަށް.. ކިހިނެއްތޯ މަނިކުފާނު ދެކިލައްވަނީ"\nޕްރެޒެންޓަރ އެސުވާލު ކުރުމުން ވެސް މައުމޫނުދެއވާނެ ޖަވާބު، ބަލަންއިން މީހެއްގެ ހައިސިއްޔަތުން އަޅުގަނޑަށްވެސް އެނގެއެވެ. އެހެން ނަމަވެސް މައުމޫނުގެ ޖަވާބުގެ ވަކިހިސާބަކުން ހިތަށްއެރީ "މިއެއްޗަކީ" ވޭތުވެދިޔަ 30 އަހަރު މިޤައުމުގެ ވެރިކަން ކުރެއްވި ކަލޭގެބާއެވެ؟\nމައުމޫނަށް މާބޮޑަށް އެނގިލައްވަނީ....\n19 އޭޕްރިލް 2010 ވަނަ ދުވަހުގެރޭ، 10:00 ގައި ވީޓީވީ އިން ގެނެސްދިން "ހޫނު ގޮނޑި" ޕޮރޮގްރާމް ބަލަމުން ގެންދިޔައީ ދިވެހިރާއްޖޭގެ ސިޔާސީ އަދި ޑިމޮކްރެޓިކް ހަޔާތާއި ދޭތެރޭގައި ވިސްނާލުމަށް އިތުރަށް ސިކުނޑި ތާޒާކޮށްލުމުގެ ބޭނުމުގައެވެ. ކުރީގެ ރައީސް މައުމޫނު އެރޭ ޕްރޮގްރާމްގެ މެހެމާނުގެ ގޮޑީގައި އިންނެވުމުން ހިތަށް އެރީ، އެބޭފުޅާގެ ވިސްނުންފުޅު ހުރިގޮތްވެސް އެނގިގެންދާނެ ކަމަށެވެ. އެބޭފުޅާ ދިވެހިރާއްޖެ އަށް ހޯއްދަވައިދެއްވި ތަރައްޤީގެ ވާހަކަތައް ހިއްސާ ކުރައްވާނެ ކަމަށެވެ. ކަންތައްތައް ވެގެން ދިޔައީވެސް ހަމަ އެގޮތަށެވެ. ޕްރޮގްރާމް ހުށަހަޅަން އިން ޕްރެޒެންޓަރ، އެކި ގޮތްގޮތައް މައުމޫނަށް ސުވާލުތައް ކުރިމަތި ކުރަމުން ގެންދިޔައެވެ.\nމައުމޫނުގެ ޖވާބުގައި ވިދާޅުވީ އެހެން އެއްވެސް ދީނަކަށް އަޅުކަންކުރާ ތަންތަނެއް މިޤއުމުގައި ހުރެގެން ނުވާނެކަމަށެވެ. ދެންވިދާޅުވީ "އެހެންނަމަވެސް ފުރިހަމަ މުއުމިނުންނަކީ މާތް ﷲ ބާއްވާލެއްވި ސަމާވީ ދީންތައްވެސް ޤަބޫލްކުރާ" މިހެންނެވެ.\nއެހެން ބުނުމާއެކެ، އިން ގޮޑިން ތެދުވެގެން ގޮސް ޓީވީ ނިތްވާލީ އެއީ ކިހާވަރެއްގެ މީހެއްކައް އަޅުގަނޑަށް އިހުސާސް ކުރެވުމުންނެވެ. އިސްލާމީ ތަޢުލީމު އުގެނި ވަޑައިގެން ހުންނެވި މައުމޫނުފަދަ ކުރީގެ ރައީސަކު އެފަދަ "ވިޔާނުދާ" ވަހަކައެއް ލައިވް ޕްރޮގްރާމްއެއްގައި ބުނެފާނެއޭ އަޅުގަނޑު ހިތަކަށްވެސް ނާރައެވެ.\nއެބޭފުޅާއަށް އެހީފުޅުކުރެވުނީ، މާތް ﷲ އެހެންދީންތަކެއްވެސް ބާއްވާލެއްވި ކަމަށްތާއެވެ. ނޫނޭ އެއީ ވާ، މޯޅުމީހެއް ދޯއެވެ؟ މާތް ﷲ ބާއްވާލެއްވީ ހަމައެންމެ ދީނެއްކަމެއް އެކަލޭގެއަށް ހަމަނޭންގެނީ ހެއްޔެވެ. ނޫނީ، އެބޭފުޅާގެ އަރިހުގައި މަސައްކަތްކުރައްވާ އަފުރާޝީމް ފަދަ ބޭފުޅުން، އިސްލާމްދީނުގެ ރުކުންތަށް އޮޅުވާލިހެން، އެބޭފުޅާވެސް މަސައްކަތް ކުރައްވަން ފެއްޓެވީ ތޯއްޗެކެވެ. މުރާސިލް\nPosted by suruhee at 3:13 PM0comments\nލާދީނީ ސަރުކާރެއްވީމަ ކޮންމެހެންވެސްޖެހޭނެ ﷲ ނަހީ ކުރެއްވި ކަމެއްވިއްޔާކުރަން މިހާރުދެން މިސަރުކާރުހިންގާވެރިންނަށް ހީވާކަހަލަ ﷲ ގެ ޢަޒާބާއި ކޯފާ އަކީ ދިވެހިރާއްޖެ އަށް އަންނާނެ އެއްޗެއްނޫނޭ. އެހެނެއްވެސްނުވާނެ ކޮއިފުޅުމެންނޭ މިތަނަށްވެސް ހަމަ ކޯފާފޮނުއްވުން ﷲ ކުޅަދުންތަންތަ ނަމަވެސް ﷲ އީ އޯގާވަންތަ އިލާހު. މިހާރުވެސް ނިކަންބަލާބަލަ ޔޫރަޕްގެ ގައުމުތަކަށްދިމާވެގެން އެއުޅޭ ކަންތައް ﷲ ކޮންމެކަމަކަށްވެސް ކުޅަދުންވަންތަ!\nމިކަންކުރާނެ. މިސަރުކާރުން ބޭނުންވަނީ ލާދީނީ ހަރަކާތްތައް ޒުވާނުންނަށް ދައްކާ ކުދިން މަގުފުރައްދާ ދީނުން ބޭރުކުރަން. އެއަށްވުރެން ކުރިން މިމީހުން ސާރުކާރުން ބޭރުކުރަންވެއްޖެ. މިހެން ތިބެންވެއްޖެނަމަ ރާއްޖޭގައި ގައިރުދީން ފަތުރަފާނެ. މިކަމުގައި އަދާލަތުން ދޫދީގެން ނުވާނެކަމަށް ފެނޭ. ސަރުކާރު ކޮންމެވެސް ވަރަކަށް ބިރުގަންނަކަމަށް ފެނޭ އަދާލަތު އިސްތިޢުފާ ދީފާނެތީ!!!!؟ އަހުރެން އުންމީދުކުރަން އަދާލަތުން ހެޔޮމަގަށް ނަސްރު ހޯދުމަށް ޤުރުބާންވާނެކަމަށް.\nނެތް ފެންވަރެއް ދައްކަން އުޅުނީމަ ވާނީ މިހެން.......ކަޑަ ވާނެ........ދެން ލަލަލާ .މުރާސިލް\nPosted by suruhee at 3:08 PM0comments\nހެކި ބޭނުންވާ މީހުންނަށް ތިމަން ﷲ، ވަށައިގެން މިވާ...\nThe question Darwinism and materialism will never ...\nއޫރުމަހުގެ ބަދަލުގައި ދަޅުމަހާއި ރިހާކުރާ މަސްމިރު...\nޔޫތު މިނިސްޓްރީން ޚަރަދުކުރަނީ ފަހަރެއްގައިވެސް މި...\nދިވެހިން ދީނުގައި ފުރިހަމައަށް ސާބިތު ކޮށްދެއްވާން...\nދިވެހިރާއްޖެއިން ބަނގުރާ މަނާ ނުކުރުމަށް މަޖިލީހުނ...\nމުވައްޒަފުން ގުޅަބަޖިޔާ ވިއްކަން ދޮލަނގު ބޮލަށްލައ...\nނީލަން ކިޔަން ބަރަހަނާ ކޮށްފައި ނައްޓުވާނެ ހެއްޔެވ...\nހައްގޭ ކިޔައިފައި ކޮންމެފަދަ ކަމެއްކުރިޔަސް މިތިބެ...\nހިއްލަތު.ކޮމް’ ކަން ދިއިސްލާމްއަށް ވަނީ ފާހަގަ ކުރ...\nރާބޯ މީހުނަށް ބަނގުރާ ބަހައްޓަންޖެހެންޏާ ޖުވަކުޅޭ ...\nބޮން ގޮއްވާނެކަމުގެ އިންޒާރު، ދީނީގޮތުން ހަރުކަށި ...\nއޭ ޢުމަރެވެ! ކަލޭގެފާނު ވެރިކަން ކުރަށްވައިފީމުއެވ...\nމިހާރުގެ ރައީސް ވިދާޅުވެފައި ވަނީ، ދިވެހިރާއްޖޭގައ...\n"ލަސްކޮއްލައި" – "ދައްމާލައި"\nހުވަޔާއި އެއްގޮތަށް ޢަމަލްކުރާ ވެރިއަކުއަޅަމެންނަށ...\n‘އޭކަން ކޮންސަޓް’ ވަކި ތާރީހެއް އެންގުމެއް ނެތި ފަ...\nއަނެއްކާ އެސޮރު ކޮބައިބާ\nސާބަހޭ އިލިޔާސް !!!! އަބަދުވެސް ތިގޮތުގާ ހުންނަވާތ...\nހަވީރުނޫހުން ކުޑަކުދިންނާބެހުމަށް ހިތްވަރުދެނީ\nI also wonder why the youth Minister Hassan is so ...\nއެއްވެސްބަޔަކު މާތްވެގެންވާ އިސްލާމް ދީނާއި ކުޅެލު...\nMy pics are available to any repressed-gay...\nކޮންސެޓެއް ނުބޭއްވިގެންދޯ ރާއްޖެއަށް ހުތުރުނަން ލި...\nހިލްއަތަށް ހިދާޔަތު ދެއްވުން އެދޭ ދިވެހި ރައްޔިތެއ...\nހިއްލަތުއަށް މަރުގެ އިންޒާރުތައް އޮހެނީ\nHilath Rasheed is the most powerful person in the ...\nDr.Zakir Naik welcomes questions\nHilath Rasheed— the gay rights champion in the Mal...\nHilath Rasheed, open call for GAY rights..\nAmerican Idol”Muslim Rapper Akon,Simulated Rough S...


Hithaamaigai baiverivumah, MDP ge riyaasee campaign launch kurun maadhan reyah fas koffi | Mihaaru\nއެމްޑީޕީގެ ޖަޒީރާރާއްޖެ ކެމްޕޭނުގެ ދަށުން ހއ. ކެލާގައި މިއަދު ކުރިއަށް ގެންދިޔަ ހަރަކާތެއްގައި އެ ރަށުގެ އަންހެނުންތަކެއް ބައިވެރިވަނީ\nހިތާމައިގައި ބައިވެރިވުމަށް، އެމްޑީޕީގެ ރިޔާސީ ކެމްޕޭން އިފްތިތާހު ކުރުން މާދަމާ ރެއަށް ފަސްކޮށްފި\n13 ޖޫން 2018 - 21:21 20 comments\nމި އަހަރުގެ ރިޔާސީ އިންތިހާބުގެ އެމްޑީޕީގެ ކެމްޕޭން އިފްތިތާހު ކުރުން، ކުރީގެ ރައީސް މައުމޫން އަބްދުލްގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ޖަލަށް ލުމަށް މިއަދު ކުރި ހުކުމާ ގުޅިގެން ފަސްކޮށްފި އެވެ.\nއެމްޑީޕީން ކުރިން ހަމަޖައްސާފައިވަނީ "ޖަޒީރާ ރާއްޖެ"ގެ ނަމުގައި ހިންގާ މި ކެމްޕޭން މިރޭ ރާއްޖޭގެ ގިނަ ރަށްތަކެއްގައި، ފޭސްބުކްލައިވް މެދުވެރިކޮށް އިފްތިތާހު ކުރުމަށެވެ. އެ ހަރަކާތަށް ވަރަށް ގިނަ ރަށްތަކެއްގައި ވަނީ ތައްޔާރު ވެސް ވެފަ އެވެ.\nނަމަވެސް އެމްޑީޕީން މިރޭ ބުނީ ރައީސް މައުމޫނާއި ފަނޑިޔާރުންނަށް ކުރި ހުކުމާ ގުޅިގެން، އެ ހިތާމައިގައި ބައިވެރިވުމަށް، ކެމްޕޭން ލޯންޗުކުރުން މާދަމާ ރެއަށް ފަސްކޮށްފައިވާ ކަމަށެވެ. އަދި އެކަން ކުރީ، ކުރީގެ ރައީސް އަދި އެމްޑީޕީގެ ރިޔާސީ ކެންޑިޑޭޓު މުހައްމަދު ނަޝީދުގެ އެދިވަޑައިގަތުމަކަށް ކަމަށް ވެސް ބުންޏެވެ.\n"ޖަޒީރާ ރާއްޖެ" ކެމްޕޭނާ ގުޅުވައިގެން މިއަދު ރާއްޖޭގެ އެކި ރަށްރަށުގައި ވަނީ ހަރަކާތްތަކެއް ވެސް ކުރިއަށް ގެންގޮސްފަ އެވެ.\nރައީސް މައުމޫނާއި ފަނޑިޔާރުންގެ މައްޗަށް މިއަދު ކްރިމިނަލް ކޯޓުން ހުކުމްކޮށްފައިވަނީ އެއް އަހަރާއި ހަތް މަހާއި ހަ ދުވަހަށް ޖަލަށް ލުމަށެވެ. އެ ހުކުމްކޮށްފައިވަނީ މިދިޔަ ފެބްރުއަރީ މަހުގެ ފަސް ވަނަ ދުވަހުގެ ރޭ އެ ތިން ބޭފުޅުންގެ ހައްޔަރުކޮށް، އެ ބޭފުޅުންގެ ފޯނު ދިނުމަށް ފުލުހުން އެންގުމުން އެކަމަށް އިންކާރު ކުރި މައްސަލާގައި ދައުލަތުން އުފުލި އަދުލު އިންސާފު ގާއިމްކުރަން ހުރަސް އެޅުމުގެ ދައުވާ ސާބިތުވުމުންނެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ރައީސް މުހައްމަދު ނަޝީދު އެމްޑީޕީ ކްރިމިނަލް ކޯޓް ކުރީގެ ފަނޑިޔާރު އަލީ ހަމީދު ކުރީގެ އުއްތަމަ ފަނޑިޔާރު އަބްދުﷲ ސައީދު\nމައުމޫނާއި ދެ ފަނޑިޔާރުން ދޮޅު އަހަރަށް ޖަލަށް


ދިމާވި އާދަޔާ ޚިލާފް ޒުވާނާ (ތިރީސް ތިންވަނަ ބައި) – Esfiya\nފޯނު ފޯމެޓް ކޮށް މޭޒުމަތީގައި ބޭއްވުމަށް ފަހު އަރައިގަނެފައިވާ ރުޅިއާއިއެކު ނައިޝާ ދިޔަގޮތަށް ގޮސް ވަރިވުމަށް އެދި ހުށަހަޅާ ފޯމު ފައިލުން ނެގިއެވެ.އަދިި ތާރީޚު ލިޔަން ހާއްސަކޮށްފައިވާ ރޮނގާ ދިމާއަށް ގަލަން ގެންދިޔަ އެވެ.\n“ބޭބީއެއް ލިބިއްޖެއްޔާ އެބޭބީ އިންނާނީ ބައްޕަނެތް ކުއްޖެއްގެ ގޮތުގަ ސައިފް ހަވާލު ނުވެއްޖެނަމަ…އޭރަށް މާދަން ބޭބީ ބޮޑުވެގެން އޭނައަށް އޭތި ފެނުނީމަ ކިހާ ދެރަވާނެ” ތާރީޚު ޖަހަން އުޅުނު ނައިޝާއަށް އޭނާގެ ދޮންތަ ބުނި ބަސްތައް ހަނދާން ވުމުން ތާރީޚު ނުޖަހާ ފޯމު ފައިލަށް ލުމަށްފަހު ސޯފާގައި އިށީނެވެ.\nނައިޝާ އޭނާގެ ބޮލުގައި އަތް ވިއްދާލުމަށްފަހު ރޯންފެށިއެވެ.މި ކަންތައްގަނޑުން ސަލާމަތްވެ ކިރިޔާވެސް ނައިޝާއަށް ހިތްހަމަޖެހިލެވޭނީ ވަރިވުމުންކަމުގައި އޭނާގެ ހިތަށް އަރަމުން ދިޔައެެވެ.\nދޮރުގައި މީހަކު ޓަކިޖެހުމުން ނައިޝާ ގޮސް ދޮރު ހުޅުވާލިއެވެ. “ނަައި ރޮނީތަ؟” ވަދެގެން އައި ނައިޝާގެ ދޮންތަ އޭނާއަށް ބުނެލިއެވެ. ނައިޝާ ދެންމެ ކަންވީގޮތް އޭނާގެ ދޮންތައަށް ކިޔައިދިނެވެ.\n“އެހެންވެދޯ ފޯނު ނިވާލައިފައޭ މަންމަ ބުނީ… މަންމަ ނައިއަށް ގުޅިއިރު ފޯނު ނިވާލާފަ އޮތް ވާހަކަ ދޮންތަ ކައިރި ބުނީމަ ޚަބަރު ބަލާލަން މިއައީ” ނައިޝާއަށް އޭނާގެ ދޮންތަ ބުނެލިއެވެ.\n“ނައި އަބަދު ތިއިންނަނީ ހިތާމަކޮށް ރޯން…ދޮންތައަށް ފެންނަނީ ނައި ދުވަސްކޮޅަކަށް ނަމަވެސް މަންމަމެން ކައިރިއަށް ލަންކާއަށް ދާން… މާހައުލު ބާދަލުކޮށްލެވުނީމަވެސް ހަމައަކަށް އެޅިދާނެ…އަނެއްކާ މަންމަމެން ކައިރީގަ ހުންނަންވީމަ ނައި ވެސް، އެމީހުންވެސް ހިތްހަމަ ޖެހޭނެހެން ދޮންތައަށް ހީވަނީ” ނައިޝާގެ ދޮންތަ އެހެންބުނުމުން އޭނާވެސް ބޭނުމީ މިވަގުތު މަންމަމެން ކައިރިއަށް ލަންކާއަށް ދާން ކަމުގައި ބުނެލިއެވެ.\n“ދޮންތައާ މަންމައާ ވާހަކަދައްކާފަ ޓިކެޓް ވެސް ބަލާފަ އިންނާނީ… ނައި ބޭނުންވަންޏާ މާދަން ވެސް ފުރަންވީ… މާދަމައަށް ޓިކެޓް ލިބޭނެ” ނައިޝާގެ ދޮންތަ އެހެންބުނުމުން މާދަން ފުރަން ބޭނުންވާ ވާހަކަ ނައިޝާ ބުނެލިއެވެ.\n“އެކަމަކު ނައިގެ އަންނައުނު އަޅާ ފޮށްޓެއް ނެތް…ނައިގެ ފޮށި ސަނާއަށް ދިނީ…ނައި ގެނައީ ސަނާ މާލެ އައިއިރު ގެނައި ފޮށި…އޭތި ނައި އެއްލާލާފިން” ނައިޝާ ކަރުނަ ފުހެލުމަށްފަހު ބުންޏެވެ.\nމިރޭ އަށެއް ޖަހާއިރު ތައްޔާރުވޭ ދޮންތައާއެކު ފޮށްޓަކާ ސިމްކާޑެއް ގަންނަން ދާން ދޮންތަގެ ޚަރަދުގަ” ނައިޝާގެ ދޮންތަ އެހެންބުނުމުން ނައިޝާ ރުފިޔާ ދައްކާނަން ކަމުގައި ބުނި ނަމަވެސް އެކަމާ އޭނާގެ ދޮންތަ ދެކޮޅުހެދިއެވެ.\nރޭގަނޑު އަށެއް ޖެހިއިރު ނައިޝާ އާއި އޭނާގެ ދޮންތަ ކާރުގައި ފިހާރަދޮށަށް ދާން ނިކުތެވެ.ފޮއްޓާއި ސިމް ގަތުމަށް ފަހު، ގަތް ފޮށި ޑުރައިވަރ ކަމާލް އަތަށް ދީފައި ގެއަށް ފޮނުވާލުމަށްފަހު ނައިޝާ އާއި އޭނާގެ ދޮންތަ ކުޑަކޮށް ހިނގާާލަން ދިޔައެެވެ.\n“ހިނގާ ޖޫގޯއެއް ބޯލަން” ނައިޝާގެ ދޮންތަ ބުނެލިއެވެ. ދެމީހުން ޖޫގޯ ހިފައިގެން އާޓިފިޝަލް ބީޗަށްވަދެ މޫދުކައިރި ހުރި ބެންޗުގައި އިށީނދެލިއެވެ.ޖޫގޯ ބޮއެ ނިމުމުން އެދެމީހުން މާލެތެރޭގައި ހިނގާލިއެވެ. “ވަރަށް ހިނގިއްޖެއެއްނު ހިނގާ ދެން ގެއަށްދާން… އެކަމް ނައި ބޭނުންނަމަ އަދިވެސް ހިނގާލެވިދާނެ”ނައިޝާގެ ދޮންތަ ބުނެލިއެވެ. “ނޫން ހިނގާ ދާން މާދަން ހެނދުނު ފުރަން ޖެހެއެއްނު” ނައިޝާ އޭނާގެ ދޮންތައަށް ބުންޏެވެ.\nޑުރައިވަރ ކަމާލް އަށް ނައިޝާގެ ދޮންތަ ގުޅުމުން ކަމާލް ކާރުގައި އެމީހުން ތިބި ތަނަށް ބަލައި އައެވެ.އެމީހުން ކާރަށް އެރުމުން ކަމާލް ކާރު ދުއްވާލުމަށް ފަހު ގޭ ދޮރުމައްޗަށް ކާރު ހުއްޓިއެވެ. ކާރުން ފައިބައިގެން ގެއަށްވަދެ ނައިޝާ އެއްޗެހިތައް ޕެކުކުރަން އުޅުނެވެ.ނައިޝާ އޭނާގެ ދޮންތައާ އެކު މިރޭ ބޭރަށް ނިކުތުމުން ކޮންމެވެސް ވަރަަކަށް ހަމައަކަށް އެޅުނެވެ.\nލަންކާ އެއާޕޯޓުން ނިކުތްއިރު ނައިޝާ ބަލާ އޭނާގެ މަންމައާ ބައްޕަ އައިސް ތިއްބެވެ.ނައިޝާއަށް އޭނާގެ މައިންބަފައިން ފެނުމުން ރޮވުނެވެ.”ނުރޮއެ ހުއްޓާލާ ދަރިފުޅާ” ނައިޝާ ގަޔާ ކައިރިކޮށްލަމުން އޭނާގެ މަންމަ ބުނެލިއެވެ.އެއާޕޯޓުން ގެއަށް ކާރުގައި އައި އިރުވެސް އޭނާގެ މަންމަ ލޯތްބާއި އެކު ނައިޝާ ގަޔާ ކައިރިކޮށްލައިގެން އިނެވެ.\n“ހިނގާ ކާން ދޯ ދަރިފުޅާ” ގެއަށް ވަނުމާ އެކު ނައިޝާގެ މަންމަ ލޯބިން ބުނެލިއެވެ.ކާން ތައްޔާރުކޮށްފައިވާ މޭޒުދޮށުގައި ނައިޝާ އިށީނުމުން އޭނާގެ މަންމަ ނައިޝާއާ ޖެހިގެން އިށީނުމަށްފަހު، ނައިޝާގެ ތައްޓަށް ކާތަކެތި އަޅައިދޭން ފެށިއެވެ.ނައިޝާގެ ކައިރީގައި އޭނާގެ ބައްޕަވެސް އިށީނެވެ. “ރަނގަޅަށް ކައްޗޭ އިނގޭ ދަރިފުޅާ” ނައިޝާގެ ބައްޕަ އޭނާގެ ބޮލުގައި ފިރުމާލަމުން އޯގާތެރިކަމާއެކު ބުނެލިއެވެ.\nއެދެމީހުންގެ މެދުގައި އިން ނައިޝާއަށް އެމީހުންގެ އޯގާތެރިކަން އިހުސާސް ކުރެވިގެން ރޯންފެށިއެވެ. “ދަރިފުޅާ ނުރޮއެ ދެން ހުއްޓާލާ” ނައިޝާގެ ބައްޕަ ނުހަނު ލޯތްބާއި އެކު މަޑުމަޑުން ބުނެލި އެވެ. ކައި ނިމިގެން ނައިޝާ ކޮޓަރިއަށް ވަނެވެ.އެއީ އޭނާ ސައިފާ އެކު ކައިވެނި ކޮށްގެން އައިސް ހުރި ކޮޓަރިއެވެ.އެކޮޓަރިއަށް ވަތް ނައިޝާއަށް ާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާާހަނީމޫން ދަތުރުގެ ހަނދާންއާވެ ރޮވެން ފެށިއެވެ.\nނައިޝާ އެނދުމަތީގައި ބަންޑުން އޮށޯވެގެން އޮވެ ކަރުނަ އޮހޮރަމުން ގެންދިޔަ ވަގުތު އޭނާގެ މަންމަ އެކޮޓަރިއަށް ވަނެވެ. “ނައީ ދަރިފުޅާ ދެން ހުއްޓާލަބަލަ” ނައިޝާ ކައިރީގައި އިށީނަމުން އޭނާގެ މަންމަ ބުނެލިއެވެ. ނައިޝާ އޭނާގެ މަންމަގެ އުނގުގައި ބޯ އަޅާލިއެވެ. “ނައިޝާއަށް ރޮވެނިއޭ މަންމާ… ނައި ބޭނުމެއްނޫން ރޯކަށް ނައި ގަސްތުގައެއްނޫން ރޮވެނީކީ” ނައިޝާ ރޮމުން އޭނާގެ މަންމައަށް ބުނެލިއެވެ.\n“ތެދުވެ ހުއްޓާލަބަލަ…ތެދުވެބަލަ ދަރިފުޅާ” ނައިޝާގެ މަންމަ އެހެންބުނުމުން ނައިޝާ ތެދުވެ އިށީނެވެ. “ހުއްޓާލާފަ ކަންވީގޮތް މަންމައަށް ކިޔައިދީބަލަ” ނައިޝާގެ ލޯ ފުހެލަދެމުން އޭނާގެ މަންމަ ބުނެލިއެވެ.\nނައިޝާ އޭނާގެ މަންމައަށް ކަންވީ ހުރިހާ ގޮތެއް ކިޔައިދިނެވެ. “ހާދަހާ ނުލަފާ ބައެކޭ ދޯ އެއީ…ހެޔޮވާނެތަ އަހަރެންގެ ދަރިފުޅަށް އިހާނެތިކޮށް ހަދަން…ދަރިފުޅު ދެރަނުވޭ ﷲ އިރާދަފުޅުން ދެރަގޮތެއް ދަރިފުޅަށް ނުވާނެ” ނައިޝާގެ މަންމަގެ އަޑުގައި ވަނީ ހިތާމައެވެ.ނަމަވެސް ނައިޝާގެ މަންމަ އޭނާގެ ކުރިމަތީގައި އެކަމެއް ނުދައްކައެވެ.\n“މަންމަ ބޭނުންވޭ ދަރިފުޅަށް އެހީވެދިން ހަނީފާއާ ވާހަކަ ދައްކާލަން…އަހަރެންގެ ދަރިފުޅު އެނުބައި މީހުންގެ އަތްދަށުން ސަލާމަތްކުރުމަށް އެހީވެދިނީމަ މަންމަ ބޭނުންވޭ އޭނާއަށް ގުޅާފަ ޝުކުރު އަދާކުރަން” ނައިޝާގެ މަންމަ އެހެންބުނުމުން އެނދުމަތީގައި އިން ނައިޝާ ކުއްލިއަކަށް ތެދުވެ އޭނާގެ އަތްދަބަސް ހުޅުވާލުމަށްފަހު ފޯނު ނަގައި ހާވާލިއެވެ.


2019 vana aharu: Viyaafaaree thakah gina gonjehun thah kurimathi vi\n2019 ވަނަ އަހަރު: ވިޔަފާރިތަކަށް ގިނަ ގޮންޖެހުންތަކެއް ކުރިމަތިވި\nވިޔަފާރީއެއް ފަށަން ބޭނުންވާ މާލީ އެހީތެރިކަން ގިނަ ފަރާތްތަކަށް ނުލިބޭ\nވިޔަފާރީތައް ބާރުވެރިކުރުވުމަށްޓަކައި ސަރުކާރުން އިތުރު މަސައްކަތްތައް ކުރަންޖެހޭ\nވިޔަފާރީތައް ފަށައިގަންނައިރު އިނޮވޭޓިވް ވިޔަފާރީތައް ރާއްޖޭގައި މިހާރު ގިނަ\nކ. މާލެ | 31 ޑިސެންބަރ 2019 | އަންގާރަ 00:35 | 2,416\nވިޔަފާރީތަކުން ފާހަގަކުރި ގޮތުގައި ވިޔަފާރިއެއް ފަށަން ބޭނުންވާ މާލީ އެހީތެރިކަން ގިނަ ފަރާތްތަކަށް ނުލިބެއެވެ. އެކަމުގެ ސަބަބުން ވިޔަފާރީ ކުރިއެރުވުމަށާއި ވިޔަފާރީ ދަމަހައްޓަން ގިނަ ޖޮންހެންތަކާއި ކުރިމަތިލާން ޖެހުނެވެ. ސަރުކާރުން ސިޔާސަތުތަކެއް ކަނޑައެޅިޔަސް ވިޔަފާރިތަކަށް އަދިވެސް ފުޅާދާއިރާއެއްގެ މާލީ އެހީތެރިކަން ލިބޭނެ މަގު ތަނަވަސްކޮށްދޭން ޖެހެއެވެ. އެގޮތުން ރާއްޖޭގައި ވެންޗަރ ކެޕިޓަލިޒަމް ތައާރަފުކުރުން މުހިންމުކަމަށް ވިޔަފާރިވެރިން ދެކެއެވެ. އޭގެ ސަބަބުން ވިޔަފާރިތަކަށް އިތުރަށް ފުރުޞަތުތައް ފަހިވެ، އެ ވިޔަފާރިތައް ފަށަން ބޭނުންވާ ފަރާތްތަކަށް އެ މަގު ފަހިވެގެންދާނެއެވެ.\nކުދި އަދި މެދުފަންތީގެ ވިޔަފާރިއަކަށް ވިޔަސް ބޮޑެތި ވިޔަފާރިތަކުން ދައްކާ ރޭޓުން ކަރަންޓާއި ފެން ބިލު ދައްކަން ޖެހުމުން މި ދާއިރާގައި ދެމިހުރުމަށް އުނދަގޫވާކަން ކުދި އަދި މެދު ފަންތީގެ ވިޔަފާރި މިއަހަރުތެރޭގައި ފެށި ބައެއް ފަރާތްތަކުން ފ ފާހަގަކުރެއެވެ. ވިޔަފާރިއެއް ފަށައިގަނެގެން ކުރިއަށްދާއިރު މާބޮޑު ފައިދާތަކެއް ނުވާކަން ފާހަގަކޮށް ވިޔަފާރިވެރިން ބުނީ މިކަމުގެ ސަބަބުން އަތަށް ލިބޭ އެއްޗަކަށްވުރެން ކުރަން ޖެހޭ ޚަރަދުތައް ބޮޑު ކަމަށެވެ. އަދި އަލަށް ވިޔަފާރީތައް ފަށަން ބޭނުންވާ ފަރާތްތަކަށް ރަނގަޅު ޕްރޮޕޯސަލެއް ހުށަހެޅިޔަސް އިންވެސްޓް ކުރާނެ މީހުން ނުހަނު މަދުކަމަށެވެ. މިކަމުގެ ސަބަބުން ވިޔަފާރީތައް ފަށައިގަންނަން ބޭނުންވާ ފަރާތްތަކަށް އެކަން ކުރިއަށް ނުގެންދެވި މަޑު ޖައްސާލަން ޖެހޭ ފަހަރުތައް ގިނައެވެ. ރާއްޖޭގައި އަދިވެސް ސްޓާޓްއަޕް ޕްރޮގުރާމުތައް މަދު ކަމަށާއި ވިޔަފާރީތައް ފަށައިގަންނައިރު ކުރަން ޖެހޭ ޤާނޫނީ ކަންތައްތައް ކުރުމަށް މީހުން ހޭލުންތެރިކުރުވާ މިންވަރު ކުޑައެވެ.\nމިއަހަރަކީ ވިޔަފާރިތަކަށް މާލީ ގޮތުން މާ ރަނގަޅު އަހަރަކަށް ނުވިކަމުގައިވީ ނަމަވެސް ވިޔަފާރިތައް ބާރުވެރިކުރުވުމަށްޓަކައި ސަރުކާރުން އިތުރު މަސައްކަތްތައް ކުރަންޖެހެއެވެ. ގިނަ ވިޔަފާރިތައް ބިނާވެފައިވަނީ އުމްރާނީ ތަރައްޤީގެ މަޝްރޫޢުތަކަށް ކަމުން މިއަހަރު އުމްރާނީ ތަރައްޤީގެ ގިނަ މަޝްރޫޢުތައް ވަނީ މަޑު ޖެހިފައެވެ.\nވިޔަފާރިވެރިންގެ ޖަމިއްޔާ ނުހިނގާ އޮތުން:\nރާއްޖޭގެ ހުރިހާ ސިނާޢަތްތަކެއް އެކުލެވޭ ގޮތަށް ވިޔަފާރިވެރިންގެ ޖަމްޢިއްޔާއެއް އޮތް ނަމަވެސް މި ޖަމްޢިއްޔާ މިހާރު ނުހިނގާތާ އެތައް ދުވަހެއް ވެއްޖެއެވެ. މިކަމުގެ ސަބަބުން އަޞްލު ހަޤީޤަތުގައި ވިޔަފާރީތަކުގެ ކަންބޮޑުވުންތަކާއި އިއްވަން ބޭނުންވާ އަޑުތައް ސަރުކާރާއި ހިސާބަކަށް ނުފޯރައެވެ. އެ ވިޔަފާރިތަކުން އަމިއްލައަށް ގޮސް ސަރުކާރާ އެވާހަކަތައް ހިއްސާކުރިނަމަވެސް އެކަމުގެ އެންމެ އެދެވޭ ނަތީޖާ ނިކުންނަ މަންޒަރެއް ވެސް ނުފެނެއެވެ. ވިޔަފާރީވެރިންގެ ޖަމިއްޔާގެ ހަޤީޤީ މަޤްޞަދަކީ ކޮންމެ ސިނާޢަތަކުން މީހަކު އައިސް އެ ވިޔަފާރީތައް ކުރިއެރުވޭނެ ގޮތާއި އެ ވިޔަފާރީތަކަށް ހުރި ގޮންޖެހުންތައް ދެނެގަނެ ރަސްމީ ފެންވަރެއްގައި އެކަމަށް ޙައްލެއް ހޯދުމެވެ. މިކަމަށް ކަމާއި ބެހޭ މުއައްސަސާތަކުން ޙައްލެއް ހޯދާ، މި ޖަމްޢިއްޔާ އަލުން ހިނގާނެ ގޮތެއް ހޯދަންޖެހެއެވެ.\nވިޔަފާރިތައް ހޭލުންތެރިކުރުވުމަށް ކަމާބެހޭ މުއައްސަސާތަކުން އިތުރު ދައުރެއް އަދާކުރަންޖެހޭ:\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަދި އިކޮނޮމިކް މިނިސްޓްރީން ވިޔަފާރިތައް ހޭލުންތެރިކުރުވުމަށްޓަކައި ގިނަ މަސައްކަތްތަކެއް އަދި ވެސް ކުރަންޖެހެއެވެ. ވިޔަފާރީތައް ފަށައިގަންނައިރު އެ ބޭނުންވާ މަޢުލޫމާތުތައް އަދިވެސް އެންމެ އެދެވޭ ގޮތެއްގައި މުޖުތަމަޢަށް ފޯރުކޮށްނުދެއެވެ. މިކަމަށްޓަކައި ޢާންމުންނަށް އަދި ވިޔަފާރިތައް ޢަމާޒުކޮށްގެން ހޭލުންތެރިކަން އިތުރު ކުރުވުމުގެ ގިނަ ޕްރޮގުރާމުތަކެއް ހިންގަންޖެހެއެވެ. އަދި ވިޔަފާރިއެއް ފަށައިގަތުމަށް ބޭނުންވާނެ މަޢުލޫމާތުތަކާއި އެ ވިޔަފާރީއެއް ދަމަހައްޓާނެ ގޮތުގެ މައްޗަށް އެކި ސިލްސިލާ ޕްރޮގުރާމުތައް ސަރުކާރުން އެމީހުންނަށް ޢަމާޒުކޮށްގެން ހިންގަންވާނެއެވެ. މީރާ އިން ވެސް އެ އޮތޯރިޓީގެ ޤަވާއިދުތަކާއި އުޞޫލުތައް ވިޔަފާރިތައް ހޭލުންތެރިކޮށް، މަޢުލޫމާތު ފޯރުކޮށްދިނުމުގެ ގިނަ ޝެޝަންތައް ހިންގަންޖެހެއެވެ.\nވިޔަފާރިތަކަށް ގިނަ ގޮންޖެހުންތަކެއް ކުރިމަތިވި ނަމަވެސް ވިޔަފާރީތައް ދެމެހެއްޓިފައިވޭ:\nވިޔަފާރީތަކަށް ފާއިތުވި އަހަރު ގިނަ ގޮންޖެހުންތަކެއް ކުރިމަތިވި ނަމަވެސް ވިޔަފާރީތަކަށް އައު ފުރުޞަތުތަކެއް ހުޅުވި ވިޔަފާރީތައް ދެމެހެއްޓިފައިވެއެވެ. އެގޮތުން ސަރުކާރުގެ ފަރާތުން ކުދި އަދި މެދު ފަންތީގެ ވިޔަފާރިތައް ކުރިއެރުވުމަށްޓަކައި އެސްއެމްއީ ބޭންކެއް ހަދާ، އެ ބޭންކު މެދުވެރިކޮށް ވިޔަފާރިތަކަށް ލޯނު ލިބޭނެ ފުރުޞަތުތައް ފަހިކޮށްދީފައިވެއެވެ. އެގޮތުން ކުދި އަދި މެދު ފަންތީގެ ވިޔަފާރިތަކަށް އަމޒާޒުކޮށް 120 މިލިއަން ރުފިޔާގެ ލޯނު، ދޫކޮށްރުވިފައިވާނެ ކަމަށް އިކޮނޮމިކް މިނިސްޓްރީން ބުނެފައިވެއެވެ. ވިޔަފާރިތައް ކުރިއެރުވުމަށްޓަކާ މިހާތަނަށް ނުކުރެވި އޮތް ކަމަކީ ސަރުކާރުގެ ފަރާތުން ލިބެންޖެހޭ އެއްބާރުލުން ނުދެވުން ކަމަށް އެމިނިސްޓްރީން ވެސް ޤަބޫލުކުރެއެވެ. ވިޔަފާރިތައް ހިންގުމަށް ދިމާވާ ގޮން ޖެހުންތައް ވަރަށް ރަނގަޅަށް އެނގިލައްވާ ކަމަށާއި މިހާރުގެ ސަރުކާރުން ބޭނުންވަނީ ދިވެހި ވިޔަފާރިތައް ފެށުމަށް ރަނގަޅު މާޙައުލެއް ޤާއިމު ކޮށްދިނުމަށް ކަމަށް ސަރުކާރުން ބުނެފައިވެއެވެ. ފާއިތުވި އަހަރު ކުދި އަދި މެދު ފަންތީގެ ވިޔަފާރީގެ ގޮތުގައި ޖުމުލަ 1169 ވިޔަފާރީތައް ރަޖިސްޓްރީކޮށްފައިވެއެވެ. މި ވިޔަފާރީތަކަށް ބަލާލިޔަސް ވިޔަފާރީތައް ހިންގުމުގައި ޙަރަކާތްތެރިވާ ޒުވާނުން ގިނަކަން ފާހަގަކޮށްލެވެއެވެ. އެގޮތުން ރާއްޖޭގެ އިޤްތިޞާދު ބިނާކުރުމުގައި ޒުވާނުން ޙަރަކާތްތެރިވާތަން ފެނުމަކީ އުފާ ކުރަން ޖެހޭ ކަމެކެވެ. ކުރިޔާ ޚިލާފަށް ވިޔަފާރިތައް މިހާރު ފަށާއިރު އެ ވިޔަފާރިތައް ދެމެހެއްޓުމަށްޓަކައި އެ ފަރާތްތަކުން ސަމާލުކަން ދޭ މިންވަރު އިތުރުވެގެން ހިނގައްޖެއެވެ. ވިޔަފާރިތައް ފަށައިގަންނައިރު އިނޮވޭޓިވް ވިޔަފާރީތައް ރާއްޖޭގަ މިހާރު ގިނަކަން ފާހަގަކޮށްލެވެއެވެ.\nވިޔަފާރީގެ ދާއިރާގައި އަންހެނުން ބައިވެރިވާ ނިޞްބަތް އިތުރު:\nކުރިއާ އަޅާބަލާއިރު މިހާރު ވިޔަފާރީގެ ދާއިރާގައި އަންހެނުން ޙަރަކާތްތެރިވާ ނިޞްބަތް ކުޑަކޮށް އިތުރުވެގެން ދިޔައޭ ބުންޏަސް ދޮގަކަށް ނުވާނެއެވެ. އޮންލައިން ވިޔަފާރިތަކުން ފެށިގެން ގޮސް ގެސްޓު ހައުސް ވިޔަފާރިތަކަށް ބަލާލިކަމުގައިވީ ނަމަވެސް މިކަން ސާފުވެގެންދާނެއެވެ. ވިޔަފާރީގެ ދާއިރާގައި ހަރަކާތްތެރިވުމަށް ނިކުންނަން ބޭނުންވާ އަންހެނުންނާއި އެކަމުގައި ކުރިއަށްދާން ބޭނުންވާ އަންހެނުން ގިނައެވެ. އެންމެން ފަހުން ބޭއްވިގެންދިޔަ ފަންނު އެކްސްޕޯއަށް ބަލާލިޔަސް މިކަން ސާފުވެގެންދާނެއެވެ. ފިރިހެނުންނެކޭ އެއްވަރަށް އެ އެކްސްޕޯގެ ތެރެއިން ވެސް ވިޔަފާރީގެ ދާއިރާ އިން ކުރިއަށްދާން ބޭނުންވާ ކުޅަދާނަ އަންހެނުން ފެނިގެންދިޔައެވެ. ފެހުމާއި، އަމިއްލަ ޑިޒައިންތަކުގެ ހެދުންތައް އުފެއްދުމާއި އަމިއްލައަށް ސިމެންތި ބޭނުންކޮށްގެން ތަށި ފަދަ ތަކެތި ތައްޔާރުކުރާ އަންހެނުން ވެސް އެކްސްޕޯ އިން ފެނިގެންދިޔައެވެ. ވިޔަފާރީގެ ދާއިރާއަށް ނިކުންނަ އަންހެނުން ކޮންމެވެސް މިންވަރަކަށް މިހާރު އިތުރުވެފައިވާއިރު އަދިވެސް ވިޔަފާރިވެރިންގެ މަޤާމުގައި އަންހެނުން އިސްކޮށް ހަރަކާތްތެރިވާ މަންޒަރު ދެކެން ބޭނުންވެއެވެ. ރާއްޖޭގައި އިޤްތިސާދު ބިނާކުރުމުގައި އަންހެނުންގެ ދައުރު މިއަށްވުރެން އިތުރަށް ފުޅާކޮށް އެ ދާއިރާ އިން އަންހެނުންނަށް އިތުރު ފުރުޞަތުތަކެއް ހުޅުވާލަންޖެހެއެވެ.


Magaamuge dhahivethikamugai thelhi thelhi thiyahara hulhun'bu dhanee!\nމަގާމުގެ ދަހިވެތިކަމުގައި ތެޅިތެޅި ތިޔަހަރަ ހުޅުނބު ދަނީ!\nމީގެކުރިން ނުފޫޒު ފޯރުވި އިރު ހުންނެވީ ހަނު\nޖުޑީޝަލް ކައުންސިލްގެ ބައްދަލުވުން ބޭއްވީ "ސިއްރިއްޔާތުގައި"\nކ. މާލެ |4ނޮވެންބަރ 2019 | ހޯމަ 19:25 | 4,979\nއުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ - ދިވެހިރާއްޖޭގެ ސުޕްރީމް ކޯޓު\nހަނދާނަށް އަންނަނީ މީގެ ދުވަސްކޮޅެއް ކުރިން އަޅުގަނޑުގެ އަޚަކު ލިޔުނު ރިޕޯޓެއްގެ ސުރުޚީއެކެވެ. "ހާސް ނުވާށެވެ. މަރަށް ތެޅެނީއެވެ". މިއަދު އެ ފަނޑިޔާރުގޭގެ ބެލެނިވެރިކަމުގެ ރަން ތަޚުތުގައި އިންނެވި މަނިކުފާނުގެ ޢަމަލުފުޅުތަކުން މި ބަސްތަކުގެ ޙަޤީޤަތް މާ ބޮޑަށްވެސް ފަހުމްވެއްޖެއެވެ. މާ ރީއްޗަށްވެސް މި ޢިބާރާތްތައް ތެދަކަށް ވެއްޖެއެވެ.\nއެއް ބާރު، އަނެއް ބާރަށް އަތް ފޯރުވައިގެން ނުވާނެ ކަމަށް ވަކާލާތު ކުރައްވާ ބޭފުޅާގެ ލޮލަށް ހަމަ ނިދި ނައިސްގެން، އުޞޫލުތަކާ ޚިލާފަށް ފަނޑިޔާރުންގެ ކައުންސިލްގެ ބައްދަލުވުމެއްވެސް ބާއްވައިފިއެވެ. އުޞޫލު ބަޔާންކުރާ ގޮތުން ނަމަ، މިއީ ސުޕްރީމް ކޯޓުގެ ސެކްރެޓަރީ ޖެނެރަލަށް އެންގުމަށް ފަހު، އެ ބޭފުޅާ އިންތިޒާމު ކުރައްވަން ޖެހޭ ބައްދަލުވުމެކެވެ. އެކަމަކު ކަންކުރެއްވީކީ އެހެނެއް ނޫނެވެ.\nސުޕްރީމް ކޯޓުގެ އެސްޖީ މީޑިއާތަކަށް ދެއްކެވި ވާހަކަފުޅުތަކަށް ޖެހިލާއިރު، ޚުދު އެ ބޭފުޅާއަށްވެސް މި ބައްދަލުވުމެއް ބާއްވައިގެން އުޅޭކަން އިނގުނީ މީޑިއާތަކުންނެވެ. އަދި މިވަރަކުން ނިމުނީކީއެއް ނޫނެވެ. އެ ބައްދަލުވުމަށް ދައުވަތު ނުދެއްވާކަމަށް ބުނެ އެ ކައުންސިލްގައި ހިމެނިވަޑައިގަންނަވާ ބައެއް ފަނޑިޔާރުންވެސް ވަނީ މީޑިއާތަކުގައި ވިދާޅުވެފައެވެ. އަޅެފަހެ ބަޔަކު ހަމަ ހައިރާނެއް ނުވާނެބާއެވެ.\nޢިއްޒަތްތެރި އުއްތަމަ ފަނޑިޔާރެވެ. ކިތަންމެ މޮޅަށް ޢިބާރާތްކޮށް ކިތަންމެ "ޕްރީސިޑެންޓް" ތަކާއި މަބްދަޢުތަކަކަށް ރިޢާޔަތް ކުރައްވާ ބަޔާން ނެރުއްވިޔަސް މަނިކުފާނު ބޮޑުތަނުން ފެއިލްވެއްޖެއެވެ. ތިން ބާރު ވަކިވެފައި އޮތް ނިޒާމެއްގެ ވާހަކަ ހަރުއަޑުން ދެއްކެވިޔަސް، މަނިކުފާނުގެ ދުލުން އެ ބަސްތައް ބޭރުވާތީ އޭގައި އެއްވެސް އޮށްޓަރެއް ނެތެވެ. ކީއްވެގެންކަންވެސް ބަޔާންކޮށްލަދޭނަމެވެ.\nސަބަބަކީ ކުރިން ކަން ކުރެއްވި ގޮތެވެ. އަމިއްލަފުޅަށް ޤާއިމު ކުރެއްވި ޕްރީސިޑެންޓްސްތަކެވެ. މަރބަރީ ވަރސަސް މެޑިސަންއާއި ޔުނައިޓެޑް ސްޓޭޓްސް ވަރސަސް ނިކްސަންއަށް ރިޢާޔަތް ކުރުމުން އަޅުގަނޑުގެ ހަނދާނަށް އަންނަނީ ދިވެހި ދައުލަތާއި ބާރަ މެމްބަރުންގެ މައްސަލައެވެ. ދިވެހި ދައުލަތާއި ކާނަލް ނާޒިމުގެ މައްސަލައެވެ. ދިވެހި ދައުލަތާއި ހުމާމްގެ މައްސަލައެވެ. މިހެން ގޮސް އެތައް މައްސަލައެކެވެ. އެ ހުރިހާ މައްސަލަތަކެއް ބަޔާން ކޮށްފިއްޔާމުން، ކިޔަން ހުންނަ މީހަކު ފޫހިވެގެން ކިޔުން ހުއްޓާލާހާ ގިނަ މައްސަލައެވެ.\nދެން އަނެއްކާވެސް ގެއްލުނު ސޮއިތަކާއި ނެގި ޓިނުތަކުގެ ވާހަކައެވެ. ފޫހިވެސް ވާހާ ގިނައިން މި ވާހަކަތައް ބަޔާންކުރަން ޖެހުނަސް މި ވާހަކަތައް ދެއްކުން ހުއްޓާލެވޭކަށް ނެތެވެ. މަޤާމުގެ ގޮތުން އެކުރާ ސޮއިތަކުގެ ބުރަދަން އެހާވެސް ބޮޑީއެވެ. އެ ޗާޕުކުރާ ލިޔުމަކީ ޞައްޙަ ލިޔުމަކަށް ވަނީވެސް އޭގައި އެއޮންނަ ސޮޔެއްގެ ސަބަބުންނެވެ. އެހެނީ އެއީ ޞައްޙަ ލިޔުމަކަށް ނުވެސް ވަނީއެވެ.\nނިމިގެން ދިޔަ ސަރުކާރުގެ ދައުރުގެ ތެރޭގައި އެއް ބާރު އަނެއް ބާރުގެ މައްޗަށް ނުފޫޒު ފޯރުވިއެވެ. ޖުޑީޝަރީއަކީ މި ނުފޫޒުގެ ތެރޭގައި އެންމެ ބޮޑަށް ކަސްތޮޅު އެޅުވި އަދި ކިޔެއްތަ،؟ އެންމެ ބޮޑު މާލީ މަންފާއެއް ލިބުނު ބަޔަކު ވެސް މަސައްކަތް ކުރި ތަނެވެ. ނަމަވެސް އޭރު އެ ވާހަކަ ފާހަގަކޮށްލަން ބެލިއިރު، ގަލަމުގެ ދެއްޔެއް ވެސް ނެތެވެ. ދުލަކު ވަރެއް ވެސް ނެތެވެ. ކޮމްޕިއުޓަރަކު ފޮންޓެއް ވެސް ނެތެވެ. ގައިގައި ހަމަ ކުޑަވެސް ހިތްވަރެއް ނެތެވެ.\nމި ދުނިޔޭގެ ޢިއްޒަތާއި ލައްޒަތު ބޭނުންފުޅެވެލެއްވިޔަސް، ތިދެން ތަންފުކެއް ބޮޑުވަރެވެ. މިހާރު ތިޔަ އުޅެނީ ހަމަ އެ ބިތު މި ބިތު ޖެހޭ ބުމަރެއް ހެނެވެ. ގޮތް ހުސްވެ ހަސްފަސް ވެވެނީއެވެ. މަޤާމުގެ ދަހިވެތިކަމުގައި ތިޔަހެން ތެޅި ތެޅި ހުޅުނބުކޮޅު ދަނީއެވެ.


FVM Cityagwi alhaafaiva rakkatheri kamuge gin fiyavalhu thah dhookohlaifi\nގިނަކަންކަން މއިަދު ހުޅުވިޔަސް ފވމ ބަނދަރު އަދިވެސް އޮތީ ބަންދުކުރެވިފައި\n23 މެއި 2020, 11:21 |\nކޮވިޑް-19 އާއި ގުޅިގެން ފުވައްމުލައް ސިޓީގައި އަޅާފައިވާ ރައްކާތެރިކަމުގެ ގިނަ ފިޔަވަޅުތައް އެއްކޮށްހެން ދޫކޮށްލައިފިއެވެ. މިއަދު، 23 މެއި 2020 އިން ފެށިގެން މިފިޔަވަޅުތަކަށް ދީފައިވާ ދުތަކާއެކު ސިޓި ކައުންސިލުން ވަނީ އިއުލާނެއް ނެރެފައެވެ.\nފާއިތުވި ދުވަސްތަކުގައި ފުވައްމުލައް ސިޓީއިން ވަނީ އެކިގޮތްގޮތުން ކޮވިޑް-19 އަށް ޝައްކުުކުރެވިގެން 13 ސާމްޕަލެއް ނަގަައި ޓެސްޓްކޮށްފައި ވެއެވެ. އެހުރިހާ ސަމްޕަލެއްގެެ ނަތީޖާވެސް ވަނީ ނެގަޓިވް ވެފައެވެ.\nފުވައްމުލައް ސިޓީ ކައުންސިލްގެ އިއުލާނުގައި ވާގޮތުން ކުރިން ހިފެހެއްޓުނު ބައެއް ކަންތައްތައް ދޫކޮށްލިއިރު އަމަލު ކުރާނެ ގޮތްތަކެއް ކަނޑައަޅާފައި ވެއެވެ.\nއެގޮތުން އިއްޔެއިން ވަނީ މިސްކިތްތަކުގައި ޖަމާއަތުގައި ނަމާދު ކުރުމަށް ހުޅުވާލައި އެކަމުގައި އަމަލުކުރާނެ ގޮތްތަކެއް ވަނީ އިއުލާން ކުރެވިފައެވެ. މީގެ އިތުރުން ފިހާރަތައް އާއްމު ވިޔަފާރިއަށް ހުޅުވާލަން ތައްޔާރުވާކަމަށް އިއުލާންކޮށް އަދި ފިހާރަތަކަށް ދާމީހުންނާއި ވިޔަފާރިވެރިން އަމަލުކުރާނެ ގޮތްތަކެއް ވަނީ ކަނޑައަޅާފައެވެ.\nރޭ، ނެރުނު އިއުލާނުގައި ވާގޮތުން ފިހާރަތައް މިއަދު، 23 މެއި 2020 ދުވަހުން ފެށިގެން އާއްމު ވިޔަފާރިއަށް ހުޅުވާލާފައެވެ. އެގޮތުން ފިހާރަތަކާއި، ވިޔަފާރި ގާޑިއާ، ކެފޭ، ރެސްޓޯރެންޓްތަައް ހުޅުވައިގެން ކަނޑައެޅިފައިވާ އުސޫލާއި އެއްގޮތަށް މިއަދުން ފެށިގެން ޚިދުމަތް ދިނުމަށް ވަނީ ހުޅުވާލަފައެވެ.\nމީގެ އިތުރުން ކުރިން ބަންދުކުރެވިފައިވާ މަސައްކަތްކުރާ ތަންތަން ކަމަށްވާ ވަޑާންގެއާއި، ފަހާތަންތަނާއި، ގަރާޖު، ވޯކްޝޮޕް ފަދަތަންތަނުގެ މަސައްކަތް ކުރުމަށް ވަނީ ދޫކުރެވިަފއެވެ. ބޯކޮށާތަނާއި ސެލޫން ތަކުގެ ޚިދުމަތްދެވެނީ ސިޓީ ކައުންސިލުން ކަނޑައަޅާފައިވާ އުސޫލާއި އެއްގޮތަށެވެ.\nއަދި ހަވީރު 4:00 އިން ރޭގަނޑު 12:00 އަށް ބޭނުންކުރުން މަނާ ކުރެވިފައިވާ ނާއިބު ތުއްތުމަގު (ތާރަ މަގު) އެއްކޮށް ވަނީ ހުޅުވާލާފައެވެ.\nފުވައްމުލަކު ނާއިބު ތުއްތު މަގު ކޮވިޑް-19 އާއި ގުޅިގެން ވަކި ގަޑިތަކެއްގައި ބަންދު ކުރީ2މެއި ގައި، މިއަދު، 23 މެއި 2020 ގައި އަލުން އެއްކޮށް ހުޅުވާލަނީ ފޮޓޯ؛ ލިއުޝާ\nނަމަވެސް ބަންދުކުރެވިފައިވާ ފުވައްމުލަކު ބަނދަރު ސަރަހައްދާއި ކުޅޭ ބިންތަކާއި، ޖިމްތަކާއި ޕާކުތަކައި އިޖުތިމާއީ ސަރަހައްދުތައް އަދި ހުޅުވާލާފައެއް ނުވެއެވެ.\nމިކަންތައް ދޫކޮށްލެވިަފއި ވަނީ މިވަގުތު ފުވައްމުލައް ސިޓީގެ ކޮވިޑް-19ގެ ހާލަތަށް ރިއާޔަތް ކުރެވިގެން ކަމަށް ސިޓީ ކައުންސިލުން ހާމަކުރައްވައެވެ. ނަމަވެސް ދިވެހިރާއްޖޭގައި ކޮވިޑް-19 ފެތުރުން ހުއްޓިފައި ނުވާތީ ބޭރަށްނިކުމެ އުޅޭ އިރު ގައިދުރުކަން ބެހެއްޓުމަށާއި3މީހުންނަށް ވުރެ ގިނއަިން އެއްތަންވެ ނޫޅުމަށާއި އާއްމު ދިރިއުޅުމުގައި ވެސް ހެލްތު ޕްރޮޓެކްޝަން އޭޖެންސީ (އެޗްޕީއޭ)ގެ އިރުޝާދުތަކާއި އެއްގޮތަށް އަމަލުތައް ބެހެއްޓުމަށް އިލްތިމާސު ކުރެއެވެ.\nކޮވިޑް-19 އާއި ގުޅިގެން ރައްކާތެރިކަމުގެ ފިޔަވަޅެއްގެ ގޮތުން ފުވައްމުލައް ސިޓީގެ އާއްމު މަސައްކަތްތައް، އާއްމު ތަންތަން ބަންދުކޮށްފައިވަނީ 23 އޭޕްރީލް ގައެވެ. ވުމާއެކު މިއަދު 23 މެއިގައި ހުޅުވަން ހުއްދަ ދިނުމުން، ބަންދުކުރެވިަފއި މިވަނީ ބަރާބަރު 1 މަސް ދުވަހަށެވެ.\nފުވައްމުލައް ސިޓީ ކައުންސިލުގެ މި ބަންދު ކުރުންތަކަށް ބައެއް އާއްމުންގެ ފާޑުކިޔުންތައް އަމާޒުވިއެވެ. މިއަދު ބަންދުތައް ދޫކޮށްލުމުން އެކަކު ބުނެފައިވަނީ މިއޮތްހާ ދުވަހު ސިޓީ ކައުންސިލުން ތަންތަން ބަންދުކޮށްގެން އެކުރީ ބޭކާރު ކަންތައްތަކެއް ކަން މިއޮތީ އެނގިފައި ކަމަށެވެ.\nފުވައްމުލައް ސިޓީގެ އިއުލާން 22 މެއި 2020\nމާހެފުން ނުބޭއްވުމަށް އެންގުން 12 އޭޕްރިލް 20200\nމަލެ ދަތުރުފަތުރު ކުރުން ހުއްޓާލުން 15 އޭޕްރިލް 20200 (އަދިވެސް ބަންދު ކުރެވިފައި)\nކެފޭ ރެސްޓޯރެންޓްް، ސައިހޮޓާ ބަންދުކުރުން 17 އޭޕްރީލް 2020\nއާއްމު ވިޔަފާއަށް ފިހާރަތަކާއިި ބޯކޮށާތަން ވަޑާންގެ، ވޯކްޝޮޕް، ސެލޫން ބަންދު ކުރުން 18 މެއި 2020\nމިސްކިތްތަކުގައި ޖަމާއަތުގައި ނަމާދު ނުކުރުމަށް އެންގުން 18 މެއި 2020\nޒަރޫރޫ ބޭނުމެއްގައި ނޫނީ އެއްރަށުން އަނެއް ރަށަށް ދަތުރު ކުރުން ބަންދުކުރުން 18 އޭޕްރީލް 2020 (އަދިވެސް ބަންދު ކުރެވިފައި)\nތާރުމަގު ހަވީރު 4:00 ން ރޭގަނޑު 12:00 ބަންދު ކުރުން2މެއި 2020\nތާރު މަގު ބަންދު 2020 މެއި 2ގައި